നിങ്ങള്‍ക്ക് മര്യാദയുണ്ടെന്നാണ് കരുതിയത്, ഇതുപോലെ അഭിനയിക്കരുത്: വിജയ്‌സേതുപതിയോട് ട്രാന്‍സ്‌ജെന്‍ഡര - Samakalika Malayalam\nനിങ്ങള്‍ക്ക് മര്യാദയുണ്ടെന്നാണ് കരുതിയത്, ഇതുപോലെ അഭിനയിക്കരുത്: വിജയ്‌സേതുപതിയോട് ട്രാന്‍സ്‌ജെന്‍ഡര് സാമൂഹ്യപ്രവര്‍ത്തക (വീഡിയോ)\nBy സമകാലികമലയാളം ഡെസ്‌ക് | Published: 03rd April 2019 12:20 AM |\nLast Updated: 03rd April 2019 12:24 AM | A+A A- |\nവിജയ്സേതുപതിയുടെ സൂപ്പര് ഡീലക്‌സ് എന്ന തമിഴ് ചിത്രത്തിനെതിരെ വിമര്‍ശനവുമായി തമിഴ്‌നാട്ടിലെ ട്രാന്‍സ്‌ജെന്‍ഡര് ആക്റ്റിവിസ്റ്റുകള്. ചിത്രത്തില് കമ്മ്യൂണിറ്റിയെ മോശമായി ചിത്രീകരിച്ചിരിക്കുന്നുവെന്ന് ട്രാന്‍സ്‌ജെന്‍ഡര് സാമൂഹ്യ പ്രവര്‍ത്തക രേവതി പറയുന്നു. ഫേസ്ബുക്ക് ലൈവിലൂടെയാണ് രേവതിയും വേറെ ചില ട്രാന്‍സ്‌ജെന്‍ഡേഴ്‌സും തങ്ങളുടെ പ്രതിഷേധം അറിയിച്ചത്.\n'വിജയ് സേതുപതി സാറിനോട് മാത്രമാണ് എനിക്ക് പറയാനുള്ളത്. താങ്കളോട് ഞങ്ങള് അളവിലധികം മര്യാദയയും സ്‌നേഹവും കാണിച്ചിരുന്നു. താങ്കള്‍ക്കും ഞങ്ങളോട് അങ്ങനെ തന്നെയാണ് എന്നാണ് ഇതുവരെ കരുതിയിരുന്നത്. സിനിമ എടുക്കുന്നത് പണത്തിനാണ്. എന്നിരുന്നാല് പോലും ഒരു കഥാപാത്രത്തെ അവതരിപ്പിക്കുമ്പോള് മറ്റുള്ളവരുടെ വികാരത്തെ മാനിക്കണം.\nമുംബൈയില് ഏത് ട്രാന്‍സ്‌ജെന്‍ഡര് വിഭാഗത്തില്‍പ്പെട്ടവരാണ് കുട്ടികളെ തട്ടിക്കൊണ്ടു പോകുന്നത്. ഞങ്ങള് ആ തൊഴിലാണ് അവിടെ ചെയ്യുന്നതെന്ന് ആര് താങ്കള്‍ക്ക് പറഞ്ഞു തന്നു. രണ്ടാമതൊരു കാര്യം ട്രാന്‍സ്‌ജെന്‍ഡറായതിന് ശേഷം സാരി ധരിച്ച് ആദ്യമായി താങ്കള് വീട്ടിലേക്ക് ചെല്ലുന്ന രംഗമുണ്ട്. അങ്ങനെ ഒരു ട്രാന്‍സ്‌ജെന്‍ഡറും ചെയ്യില്ല. അതത്ര എളുപ്പമുള്ള കാര്യമല്ല.\nഎന്റെ ആത്മകഥ വായിച്ചു നോക്കൂ. അത് ഒരു രേവതിയുടെ കഥയല്ല. ആയിരക്കണക്കിന് രേവതിമാരുടെ കഥയാണ്. കല്യാണം കഴിഞ്ഞ് ഒരു കുട്ടിയുടെ അച്ഛനായി പിന്നീട് ട്രാന്‍സ്‌ജെന്‍ഡറായി മാറുന്ന കഥാപാത്രമാണ് താങ്കളുടേത്. അതെങ്ങനെ സാധിക്കും. പതിമൂന്നാമത്തെ വയസ്സില് എന്നിലുള്ള സ്ത്രീത്വത്തെ തിരിച്ചറിഞ്ഞ വ്യക്തിയാണ് ഞാന്. ഞാന് സ്ത്രീയായി മാറിയത് അത്രയും യാതനകള് അനുഭവിച്ചതിന് ശേഷമാണ്. ഇങ്ങനെ ഒരു സിനിമയില് താങ്കള് അഭിനയിച്ചത് എന്നെ വേദനിപ്പിക്കുന്നു'- രേവതി പറഞ്ഞു.\ntransgender സ്ത്രീ vedio വിജയ്‌സേതുപതി സൂപ്പര് ഡീലക്‌സ്


പൂജിക്കണം, പുജാരയെ | cheteshwar pujara\nചേതേശ്വർ പുജാരയ്ക്ക് സെഞ്ചുറി (123) ഇന്ത്യ ഒമ്പതിന് 250\n: ഇത്രയും ഭാഗ്യമില്ലാത്തവർ ചരിത്രത്തിൽ ഉണ്ടാകില്ല. സ്വന്തമായി ഒരു കളി കണ്ടുപിടിക്കുന്നു. ..\nഅഡ്‌ലെയ്ഡ്: ക്ഷമ ആടിന്റെ സൂപ്പിന്റെ ബലം ചെയ്യുമെന്നാണ് ചൊല്ല്. അഡ്‌ലെയ്ഡിൽ ഒാസ്‌ട്രേലിയയ്ക്കെതിരായ ഒന്നാം ക്രിക്കറ്റ് ടെസ്റ്റിൽ ബാറ്റ് ചെയ്യുമ്പോൾ ചേതേശ്വർ പുജാരയുടെ മനസ്സിലൂടെ ഈ ചൊല്ല് നിരവധിതവണ കടന്നുപോയിട്ടുണ്ടാകും. മൂന്നാം നമ്പറിലിറങ്ങി ക്ഷമയോടെ ബാറ്റുചെയ്ത് പുജാര (123) സെഞ്ചുറി കുറിച്ചപ്പോൾ ഒന്നാം ടെസ്റ്റിന്റെ ആദ്യദിനം ഇന്ത്യ മുഖംരക്ഷിച്ചു. ടോസ് ജയിച്ച് ബാറ്റിങ് തുടങ്ങിയ ഇന്ത്യ ആദ്യദിനം കളിയവസാനിക്കുമ്പോൾ ഒമ്പതു വിക്കറ്റ് നഷ്ടത്തിൽ 250 റൺസെടുത്തു. ആറു റൺസുമായി മുഹമ്മദ് ഷമിയാണ് ക്രീസിൽ. ബാറ്റുചെയ്യാൻ ബാക്കിയുള്ളത് ജസ്‌പ്രീത് ബുംറ മാത്രം.\n41 റൺസെടുക്കുന്നതിനിടയിൽ നാലു മുൻനിര ബാറ്റ്‌സ്‌മാൻമാരെയാണ് ഇന്ത്യയ്ക്ക് നഷ്ടമായത്. നാലു വിക്കറ്റും വീണത് നാലാം സ്ലിപ്പിനും വിക്കറ്റ് കീപ്പറിനുമിടയിൽ. ലോകേഷ് രാഹുൽ (2), മുരളി വിജയ് (11), വിരാട് കോലി (3), അജിൻക്യ രഹാനെ (13) എന്നിവർക്ക് ഓസീസ് ബൗളർമാർക്കുമുന്നിൽ പിടിച്ചുനിൽക്കാൻ സാധിച്ചില്ല.\nമൂന്നാമനായി കോലിയെ പുറത്താക്കാൻ ഉസ്മാൻ ഖവാജയെടുത്ത ക്യാച്ചാണ് ആദ്യദിനത്തെ ഹൈലൈറ്റ്. പതിനൊന്നാം ഓവറിന്റെ മൂന്നാം പന്ത്. വൈഡായെത്തിയ പന്തിന് കോലി ബാറ്റുവെച്ചു. എഡ്ജിൽ തട്ടിയ പന്ത് മറ്റേത് ദിനമായിരുന്നെങ്കിലും തേർഡ് മാനിലൂടെ ബൗണ്ടറി കടക്കുമായിരുന്നു. എന്നാൽ, ഖവാജയുടെ ഇടത്തേ ഭാഗത്തേക്കുള്ള പറക്കൽ കോലിയുടെ കണക്ക് തെറ്റിച്ചു. തന്റെ ഇടംകൈകൊണ്ട് കോലിയെ ഖവാജ പിടിച്ചു. ഖവാജയെ അഭിനന്ദിക്കാൻ ഓടിക്കൂടിയ താരങ്ങളുടെ മുഖത്തെ ഭാവങ്ങളിലുണ്ടായിരുന്നു ആ ക്യാച്ചിന്റെ മനോഹാരിത.\nരോഹിത്, ആ ഷോട്ട് വേണ്ടായിരുന്നു!\nഅഞ്ചാം വിക്കറ്റിൽ രോഹിത് ശർമയും (37) പുജാരയും അതിജീവിക്കുകയായിരുന്നു. എന്നാൽ, 38-ാം ഓവറിൽ രോഹിതിന്റെ അനാവശ്യ ഷോട്ട് ടീമിനെ പ്രതിരോധത്തിലെത്തിച്ചു. ലയണെറിഞ്ഞ ഓവറിന്റെ രണ്ടാം പന്തിനെ രോഹിത് ഡീപ് സ്‌ക്വയറിലേക്ക് സിക്സിന് പറത്തി. ആ സിക്സിന്റെ ആവേശത്തിൽ രോഹിത് അടുത്തപന്തിനെയും അതേഭാഗത്തേക്ക് ഉയർത്തി. എന്നാൽ, ഇത്തവണ പന്ത് അതിർത്തികടന്നില്ല. പന്ത് അരങ്ങേറ്റക്കാരൻ ഹാരിസ് കൈപ്പിടിയിലൊതുക്കി.\nമുതലെടുക്കാതെ പന്തും അശ്വിനും\nആറാം വിക്കറ്റിൽ ഋഷഭ് പന്തിനെയും (25) ഏഴാം വിക്കറ്റിൽ രവിചന്ദ്രൻ അശ്വിനെയും ചേർത്ത് (25) പുജാര രക്ഷാപ്രവർത്തനം നടത്തി. പന്തിനൊപ്പം 41 റൺസിന്റെയും അശ്വിനൊപ്പം 61 റൺസിന്റെയും കൂട്ടുകെട്ടുണ്ടാക്കാൻ പുജാരയ്ക്കായി. മോശം പന്തുകളെ തിരഞ്ഞുപിടിച്ചായിരുന്നു പുജാരയുടെ റൺസ് കണ്ടെത്തൽ. പന്തിനും അശ്വിനും കിട്ടിയ മികച്ച തുടക്കം മുതലാക്കാൻ സാധിക്കാതെവന്നതോടെ ഇന്ത്യ പെട്ടെന്ന് ഓൾ ഔട്ടാകുമോ എന്നു തോന്നിച്ചു.\nപുജാരയ്ക്ക് കൂട്ടുനിൽക്കുക എന്ന ദൗത്യം ഇഷാന്ത് ശർമയും (4), മുഹമ്മദ് ഷമിയും നിറവേറ്റി. ഇരുവരെയും സ്‌ട്രൈക്കിൽനിന്ന് അകറ്റിയ പുജാര തന്റെ പതിനാറാം ടെസ്റ്റ് സെഞ്ചുറി കണ്ടെത്തി. സ്‌ട്രൈക്ക് കിട്ടിയ സമയത്തൊക്കെ പന്തിനെ പ്രതിരോധിക്കാനും ഇരുവർക്കുമായി. 88-ാം ഓവറിന്റെ അഞ്ചാം പന്തിൽ ഇല്ലാത്ത സിംഗിളിനായി ഓടിയ പുജാരയെ ഡയറക്ട് ത്രോയിലൂടെ കമ്മിൻസ് റണ്ണൗട്ടാക്കി. ഇതോടെ അമ്പയർമാർ ആദ്യദിവസത്തെ കളി അവസാനിപ്പിച്ചു. 246 പന്തുകളിൽ ഏഴു ഫോറിന്റെയും രണ്ടു സിക്സിന്റെയും അകമ്പടിയോടെയായിരുന്നു പുജാരയുടെ ഇന്നിങ്‌സ്.\nരണ്ടാം ദിനം ഷമിയും ബുംറയും അത്ഭുതങ്ങളൊന്നും കാണിച്ചില്ലെങ്കിൽ തുടക്കത്തിൽതന്നെ ഇന്ത്യയുടെ ഇന്നിങ്സ് അവസാനിക്കും. എങ്കിലും കിട്ടുന്ന റൺസ് ബോണസ് എന്നതരത്തിൽ ആക്രമിച്ച് കളിക്കാനായിരിക്കും ഇവരുടെ പ്ലാൻ. വേഗത്തിൽ തീർന്നാൽ രാവിലെ പിച്ചിൽനിന്ന് കിട്ടുന്ന ഈർപ്പം മുതലെടുക്കാൻ ഇന്ത്യൻ ബൗളർമാർക്ക് സാധിക്കും. 250 റൺസെന്നത് അഡ്‌ലെയ്ഡിൽ പേസ് പിച്ചിൽ പൊരുതാൻ പ്രാപ്തരാക്കുന്ന സ്കോറാണ്. ഓസീസ് പേസർമാർക്ക് കിട്ടിയ ആനുകൂല്യം ഇന്ത്യൻ നിരയ്ക്കും ലഭിച്ചാൽ ആതിഥേയരെ ഒന്നാമിന്നിങ്‌സിൽ പിടിച്ചുകെട്ടാൻ സാധിക്കും.\nകളിക്കിടെ ചവിട്ടേറ്റ് ചോരയൊലിപ്പിച്ച് മലേഷ്യൻ ബാഡ്മിന്റൺ താരം\nആരു ജയിക്കും,ക്യാപ്റ്റൻമാർ പറയുന്നു\nകോപ്പ ഡെൽ റെ ഫൈനൽ ഇന്ന്\nഫ്രഞ്ച് ഓപ്പൺ നാളെമുതൽ


ഉത്ര കേസിലേത് അപക്വവുമായ വിധിയെന്ന് പ്രതിഭാഗം അഭിഭാഷകൻ അശോക് കുമാർ. പ്രതിയെ ശിക്ഷിക്കാനുള്ള യാതൊരു തെളിവുകളുമില്ലെന്ന് ആവർത്തിച്ച അഭിഭാഷകൻ അപ്പീൽ പോകുമെന്ന് വ്യക്തമാക്കി.സൂരജിന് പാമ്പുമായി അടുത്തിടപഴകി യാതൊരു ബന്ധവുമില്ല.\nഡമ്മി പരീക്ഷണം പ്രഹസനമെന്നും അശോക് കുമാർ ചൂണ്ടിക്കാട്ടി. പൊതുജനങ്ങളെ തൃപ്‌തിപ്പെടുത്താനുള്ള വിധിയാണിത്, കോടതി നടത്തിയത് ധാർമ്മിക ബോധ്യ പ്രഖ്യാപനം മാത്രമാണെന്നാണ് കുറ്റപ്പെടുത്തൽ.\nസൂരജിൻ്റെ പ്രായം കണക്കിലെടുത്തും കുറ്റവാളിയെ തിരുത്താനുള്ള സാധ്യത പരിഗണിച്ചുമാണ് വധശിക്ഷ നൽകാത്തതെന്നാണ് വിചാരണകോടതി വ്യക്തമാക്കിയത്. നാല് വകുപ്പുകൾ അനുസരിച്ച് സൂരജ് കുറ്റക്കാരനെന്നാണ് കോടതി നേരത്തെ കണ്ടെത്തിയിരുന്നു.\nവിഷ വസ്തു ഉപയോഗിച്ചുള്ള കൊലപാതകത്തിന് പത്ത് വർഷം, തെളിവ് നശിപ്പിച്ചതിന് ഏഴ് വർഷം, നേരത്തെ നടത്തിയ വധ ശ്രമത്തിന് ജീവപര്യന്തം, കൊലപാതകത്തിന് ജീവപര്യന്തം. ഇങ്ങനെയാണ് കോടതി വിധി. പല കേസുകളിലും തടവ് ശിക്ഷ ഒരുമിച്ച് അനുഭവിച്ചാൽ മതിയെന്ന് കോടതി വ്യക്തമാക്കാറുണ്ടെങ്കിലും ഈ കേസിൽ ഓരോ ശിക്ഷയും പ്രത്യേകമായി അനുഭവിക്കണമെന്ന് വ്യക്തമാക്കിയിട്ടുണ്ട്.\nStory Highlights : uthra-case-soorajs-advocate-says-they-will-file-an-appeal-against-verdict-


നായികയായി നയന്‍താര എത്തുമെന്ന് പറഞ്ഞപ്പോള് അജുവും നിവിനും വിശ്വസിച്ചില്ലെന്ന് ധ്യാന്.. പിന്നെയോ? | Dhyan Sreenivasan talking about Love Action Drama - Malayalam Filmibeat\n» നായികയായി നയന്‍താര എത്തുമെന്ന് പറഞ്ഞപ്പോള് അജുവും നിവിനും വിശ്വസിച്ചില്ലെന്ന് ധ്യാന്.. പിന്നെയോ?\nPublished: Saturday, November 4, 2017, 14:37 [IST]\nതളത്തില് ദിനേശനും ശോഭയും വീണ്ടുമെത്തുന്നു, വടക്കുനോക്കിയന്ത്രത്തിന്റെ രണ്ടാം ഭാഗം? ധ്യാന് പറയുന്നു\nവിനീതിന് പിന്നാലെ സിനിമയിലേക്കെത്തിയതാണ് ധ്യാന്. അച്ഛനും ജേഷ്ഠ്യനും പിന്നാലെ എഴുത്തിലേക്കും പ്രവേശിച്ചു ഈ താരപുത്രന്. ധ്യാന് ശ്രീനിവാസന് തിരക്കഥയെഴുതി സംവിധാനം ചെയ്ത ചിത്രമായ ഗൂഢാലോചന മികച്ച പ്രതികരണവുമായി മുന്നേറുകയാണ്. അഭിനയത്തില് മാത്രമല്ല സംവിധാനത്തിലും താല്‍പര്യമുണ്ടെന്ന് ധ്യാന് നേരത്തെ തന്നെ വ്യക്തമാക്കിയിരുന്നു.\nധ്യാന് ശ്രീനിവാസന് സംവിധാനം ചെയ്യുന്ന ചിത്രമായ ലവ് ആക്ഷന് ഡ്രാമയ്ക്കായി കാത്തിരിക്കുകയാണ് ആരാധകര്. നിവിന് പോളിയും നയന്‍താരയുമാണ് ചിത്രത്തില് പ്രധാന കഥാപാത്രങ്ങളായി എത്തുന്നത്. വടക്കുനോക്കിയന്ത്രത്തില് ശ്രീനിവാസനും പാര്‍വതിയും അവതരിപ്പിച്ച കഥാപാത്രങ്ങളുടെ അതേ പേര് തന്നെയാണ് സ്വന്തം സിനിമയ്ക്ക് നല്‍കിയത്.\nതെന്നിന്ത്യന് താരറാണി നയന്‍താരയാണ് ചിത്രത്തില് നായികയായി എത്തുന്നത്. സ്വന്തമായി സിനിമ ഒരുക്കുന്നുവെന്ന് കേട്ടപ്പോള് വിനീതാണ് നായികയായി നയന്‍താരയെ പരിഗണിക്കാന് നിര്‍ദേശിച്ചത്.\nനയന്‍താരയ്ക്ക് മെസ്സേജ് അയച്ചു\nവിനീതിന്റെ അടുത്ത സുഹൃത്താണ് നയന്‍താരയെന്നും ഇക്കാര്യത്തെക്കുറിച്ച് ആദ്യം സൂചിപ്പിക്കാം, പിന്നീട് പോയിക്കാണണമെന്ന് പറഞ്ഞിരുന്നുവെന്നും ധ്യാന് പറയുന്നു. വിവിധ മാധ്യമങ്ങള്‍ക്ക് നല്‍കിയ അഭിമുഖത്തിനിടയിലാണ് ധ്യാന് കാര്യങ്ങള് പങ്കുവെച്ചത്.\nവിനീതിന്റെ നിര്‍ദേശപ്രകാരമാണ് ധ്യാന് നയന്‍താരയെ കാണാന് പോയത്. പറഞ്ഞതിലും വളരെ വൈകിയാണ് താരത്തെ കാണാന് പോയത്. എന്നാല് വളരെ പോസിറ്റീവായ സമീപനമായിരുന്നു അവര് സ്വീകരിച്ചത്.\nകഥ പറഞ്ഞതിന് ശേഷം ഈ ചിത്രത്തില് അഭിനയിക്കാമെന്ന് അവര് സമ്മതിച്ചു. ഇക്കാര്യം താന് നിവിനോടും അജുവിനോടും പറഞ്ഞപ്പോള് അവരാരും ഇത് വിശ്വസിച്ചിരുന്നില്ലെന്നും താരപുത്രന് വ്യക്തമാക്കി.\nനിവിന് പോളിയുടെയും നയന്‍താരയുടെയും ഡേറ്റ് ലഭിക്കുന്നതിനനുസരിച്ച് ചിത്രം തുടങ്ങാനാണ് തീരുമാനിച്ചിട്ടുള്ളത്. അഭിനേതാവില് നിന്നും തിരക്കഥയിലേക്ക്ും ചുവടുവെച്ച ധ്യാന് സംവിധാനം ചെയ്യുന്ന ആദ്യ ചിത്രത്തിനായി കാത്തിരിക്കുകയാണ് ആരാധകര്.\nDhyan Sreenivasan talking about Love Action Drama.\nStory first published: Saturday, November 4, 2017, 14:37 [IST]


TÜBİTAK ഉദ്യോഗസ്ഥരെ നിയമിക്കും | RayHaber | രൈല്ല്യ്നെവ്സ്\nHomeപൊതുവായജോലിTÜBİTAK ഉദ്യോഗസ്ഥരെ നിയമിക്കും\nട്യൂബിറ്റാക്ക് സ്റ്റാഫുകളെ നിയമിക്കും\nTÜBİTAK ഉദ്യോഗസ്ഥരെ നിയമിക്കും; ശാസ്ത്ര തുർക്കിയുടെ ടെക്നോളജിക്കൽ റിസർച്ച് കൗൺസിൽ (തുബിതക്) ഹെഡ് സ്റ്റാഫ് റിക്രൂട്ട് ചെയ്യാൻ പരസ്യങ്ങൾ പുറത്തിറക്കി. കൊക്കെയ്‌ലി പ്രവിശ്യയിൽ ബിരുദ ബിരുദധാരികളെ നിയമിക്കും.\nTÜBİTAK ഡിസംബർ വരെ ഒരു പുതിയ പ്രഖ്യാപനം പ്രസിദ്ധീകരിച്ചു. TÜBİTAK BİLGEM നായി കൊക്കെയ്‌ലി പ്രവിശ്യയിൽ പ്രസിദ്ധീകരിച്ച അറിയിപ്പ് പ്രകാരം2പേരെ ഒഴിഞ്ഞ സ്റ്റാഫുകൾക്കൊപ്പം വാങ്ങും. അപേക്ഷിക്കുന്നതിന് മുമ്പ് അപേക്ഷകർക്ക് നിർദ്ദിഷ്ട യോഗ്യത ഉണ്ടായിരിക്കണം.\nഅപേക്ഷാ പ്രോസസ്സ് ആരംഭിച്ചു!\nതുർക്കി സയന്റിഫിക് ആൻഡ് ടെക്നോളജിക്കൽ റിസർച്ച് സ്ഥാപനം ബീസ് വിവര സുരക്ഷാ വിപുലമായ ടെക്നോളജീസ് റിക്രൂട്ട്മെന്റ് റിസർച്ച് സെന്റർ അപേക്ഷ പ്രക്രിയ തുടങ്ങി. അപേക്ഷകർ ഏറ്റവും പുതിയ അപേക്ഷകൾ 27 ഡിസംബർ 2019 നകം സമർപ്പിക്കേണ്ടതുണ്ട്. TÜBİTAK ന്റെ web ദ്യോഗിക വെബ് വിലാസമായ ജോബ് ആപ്ലിക്കേഷൻ സിസ്റ്റം (കരിയെര്.സഗെ.തുബിതക്.ഗൊവ്.ത് ആണ്).\na) പരസ്യത്തിനായി അപേക്ഷിക്കാൻ İlanവ്വ്വ്.ബില്ഗെമ്.തുബിതക്.ഗൊവ്.ത് ആണ്”നിങ്ങൾ ജോലി അപ്ലിക്കേഷൻ സിസ്റ്റത്തിലേക്ക് രജിസ്റ്റർ ചെയ്യേണ്ടതുണ്ട്. (ആപ്ലിക്കേഷനായി ഒരു സിവി സൃഷ്ടിക്കുമ്പോൾ, ആവശ്യമായ എല്ലാ രേഖകളും സിസ്റ്റത്തിലേക്ക് ഇലക്ട്രോണിക് ആയി ചേർക്കുകയും റഫറൻസ് കോഡ് തിരഞ്ഞെടുത്ത് ഒരു അപേക്ഷ നൽകുകയും വേണം). ജോബ് ആപ്ലിക്കേഷൻ സിസ്റ്റം വഴിയുള്ള അപ്ലിക്കേഷനുകൾ ഒഴികെ\nb) 27 / 12 / 2019: 17: 00 എന്നതിനേക്കാൾ പിന്നീട് അപേക്ഷ സമർപ്പിക്കണം.\nസി) പരസ്യ റഫറൻസ് കോഡ് വഴി അപേക്ഷകൾ വിലയിരുത്തും. തൊഴിൽ അപേക്ഷാ സംവിധാനത്തിൽ നിന്ന് റഫറൻസ് കോഡ് തിരഞ്ഞെടുത്ത് അപേക്ഷകർക്ക് അപേക്ഷിക്കാൻ കഴിയും. ഒരു റഫറൻസ് കോഡ് തിരഞ്ഞെടുക്കാതെ തന്നെ അപ്ലിക്കേഷനുകൾ പരിഗണിക്കില്ല.\nd) സ്ഥാനാർത്ഥികൾക്കായി തിരയേണ്ട കൊസുള്ളർ ജനറൽ കണ്ടീഷനുകളുടെ (ഇ) സെക്ഷൻ അനുസരിച്ച് ഉയർന്ന സ്കോർ മുതൽ ആരംഭിക്കുന്ന ഉദ്യോഗസ്ഥരുടെ എണ്ണത്തിന്റെ എക്സ്എൻ‌എം‌എക്സ് ഗുണിതങ്ങളായി സ്ഥാനാർത്ഥി അഭിമുഖങ്ങളെ വിളിക്കും. അപേക്ഷകർക്കായുള്ള കൊസുള്ളർ ജനറൽ കണ്ടീഷൻസ് ”വിഭാഗത്തിലെ (എഫ്) വിഭാഗം അനുസരിച്ച്, ഈ മേഖലയിൽ പിഎച്ച്ഡി ബിരുദം നേടിയവർക്ക് ഏറ്റവും ഉയർന്ന സ്കോർ നൽകുന്നു.\nകൂടാതെ, റാങ്കിംഗിൽ റിക്രൂട്ട് ചെയ്യേണ്ട ഉദ്യോഗസ്ഥരുടെ എണ്ണത്തിന്റെ 10 അഭിമുഖത്തിന് ക്ഷണിക്കും. അവസാന സ്ഥാനാർത്ഥികൾക്ക് സമാനമായ സ്കോർ ഉള്ള മറ്റ് സ്ഥാനാർത്ഥികളുണ്ടെങ്കിൽ, അവരെയും ഒരു അഭിമുഖത്തിന് ക്ഷണിക്കും.\ne) സ്ഥാനാർത്ഥികൾക്കായി അന്വേഷിക്കേണ്ട കൊസുള്ളർ പൊതു വ്യവസ്ഥകളുടെ ആർട്ടിക്കിൾ (ഇ), വിദേശത്ത് ബിരുദാനന്തര ബിരുദം പൂർത്തിയാക്കിയ ഉദ്യോഗാർത്ഥികൾക്കും, (ഇ), (എഫ്) പിഎച്ച്ഡി പൂർത്തിയാക്കിയ അപേക്ഷകർക്കായി ഡോക്ടോറ സ്ഥാനാർത്ഥികൾക്കായി തിരയുന്നതിനുള്ള പൊതുവായ വ്യവസ്ഥകൾ. സ്ഥാനാർത്ഥികളെയും വിലയിരുത്തും.\n(എഫ്) അപേക്ഷകൾ അപേക്ഷാ വേളയിൽ തൊഴിൽ അപേക്ഷാ സമ്പ്രദായത്തിൽ പ്രവേശിച്ച പ്രഖ്യാപനം അനുസരിച്ച് വിലയിരുത്തപ്പെടും,\nTUBITAK പേഴ്‌സണൽ റിക്രൂട്ട്മെന്റ്


സ്വാതി നക്ഷത്രം ചോതിയിലെ വില്ലത്തി; വേദയായി എത്...\nസ്വാതി നക്ഷത്രം ചോതിയിലെ വില്ലത്തി; വേദയായി എത്തിയ അന്യഭാഷാ താരം അഞ്ജലി റാവുവിന് കുഞ്ഞ് ജനിച്ചു; താരത്തിന് ആശംസയുമായി മിനിസ്‌ക്രീന് പ്രേക്ഷകര്\nFriday 31 July 2020 01:13:43 PM\nഅന്യഭാഷയില് നിന്നും എത്തുന്ന താരങ്ങളെയും മലയാളികള് ഇരുകയ്യും നീട്ടിയാണ് സ്വീകരിക്കാറുളളത്. മലയാളത്തിലെ മിക്ക സീരിയലുകളിലും ഉളളത് അന്യഭാഷയിലെ നടിമാരാണ്. ഇവര്‍ക്ക് വലിയ പിന്തുണയാണ്് ലഭിക്കുന്നത്. പ്രേക്ഷകര് ഇരുകയ്യും നീട്ടി സ്വീകരിച്ച സീരിയലാണ് സ്വാതി നക്ഷത്രം ചോതി സീരിയല്. സാധാരണ സീരിയല് നായികമാരെക്കുറിച്ചുളള ചിന്ത അപ്പാടെ മാറ്റിക്കൊണ്ടാണ് സീ കേരളത്തിലെ സ്വാതി നക്ഷത്രം ചോതി എത്തിയത്. സീരിയലിലെ കഥാപാത്രങ്ങളിലും ഇടയ്ക്ക് മാറ്റങ്ങളുണ്ടായിരുന്നു. ഹിന്ദിയിലെ ബദോ ബഹു എന്ന സീരിയലാണ് മലയാളത്തില് സ്വാതി നക്ഷത്രം ചോതിയായി എത്തിയത്. സീരയലില് വില്ലത്തിയായ വേദയായി എത്തിയത് അന്യഭാഷാ താരമായ അഞ്ജലിയാണ്. വില്ലത്തിയായി താരം ശ്രദ്ധിക്കപ്പെട്ടിരുന്നു. വിവാഹിതയായ താരം ഗര്‍ഭിണിയായതോടെ സീരിയലില് നിന്നും പിന്മാറിയിരുന്നു.\nതുടര്‍ന്ന് അര്‍ച്ചന സുശീലനാണ് വേദയായി എത്തിയത്. ലോക്്ഡൗണ് ആയതോടെ താരങ്ങളുടെ വിവാഹവും സ്വകാര്യ ജീവിതത്തിലെ വിശേഷങ്ങളുമൊക്കെയാണ് ശ്രദ്ധ നേടുന്നത്. ഹിറ്റ് സീരിയലുകളിലെ നായികമാരാണ് കഴിഞ്ഞ ദിവസങ്ങളിലൊക്കെ വിവാഹിതരായത്. വേദയായി തിളങ്ങിയ നടി അഞ്ജലി റാവുവിന് ഒരു കുഞ്ഞ് ജനിച്ചെന്ന വിവരമാണ് പുറത്ത് വരുന്നത്. കൂടുതലും തമിഴ് സിനിമകളിലാണ് അഭിനയിച്ചിരുന്നതെങ്കിലും മലയാളികള്‍ക്കും ഏറെ സുപരിചിതയാണ് അഞ്ജലി. ആഴ്ചകള്‍ക്ക് മുന്‍പായിരുന്നു അഞ്ജലിയുടെ വാളക്കാപ്പ് ചടങ്ങുകള് നടത്തിയിരുന്നത്. ചടങ്ങിന്റെ ചിത്രങ്ങള് ഇന്‍സ്റ്റാഗ്രാമിലൂടെ നടി തന്നെ പങ്കുവെച്ചിരുന്നു. എഡിറ്റര് ജോമിന് ആണ് അഞ്ജലിയുടെ ഭര്‍ത്താവ്. കുഞ്ഞതിഥി കൂടി വന്നതോടെ നടിയ്ക്കും ഭര്‍ത്താവിനും ആശംസകള് അറിയിച്ച് എത്തിയിരിക്കുകയാണ് ആരാധകര്.\nഗൗതം വാസുദേവ് മേനോന് സംവിധാനം ചെയ്ത ചിത്രത്തില് ചിമ്പുവിന്റെ സഹോദരിയുടെ വേഷത്തിലെത്തിയാണ് അഞ്ജലി റാവു ശ്രദ്ധിക്കപ്പെടുന്നത്. 2016 ല് പുറത്തിറങ്ങിയ ചിത്രം വലിയ വിജയമായിരുന്നു. മഞ്ജിമ മോഹന് ആണ് നായിക എങ്കിലും അഞ്ജലിയും ശ്രദ്ധിക്കപ്പെട്ടിരുന്നു. സന്താനത്തിന്റെ ദിക്കിലൂന എന്ന സിനിമയിലാണ് ജോമിന് ഇപ്പോള് ജോലി ചെയ്തിരുന്നത്. മലയാളത്തില് തന്നെ താമരത്തുമ്പി എന്ന സീരിയലിലും അഞ്ജലി അഭിനയിച്ചിരുന്നു.\nRead more topics: # swathi nakshathram chothi actress anjali\nswathi nakshathram chothi actress anjali


KERALA DEVELOPMENT: നഴ്സുമാർ\nയുദ്ധം നടക്കുന്ന യെമനിൽ 1500 ഓളം മലയാളികൾ കുടുങ്ങി കിടക്കുകയാണ്\nഅതിൽ കൂടുതലും നഴ്സുമാരാണ്. ആശുപത്രികളിൽ, പ്രത്യേകിച്ചും യുദ്ധ കാലത്ത്, ഇവരുടെ സേവനം ആവശ്യമായി വരുന്നത് കൊണ്ട് പല ആശുപത്രികളും ഇവരെ വിടാൻ തയ്യാറല്ല. പല ആശുപത്രികളും ശരിയായ സമയത്ത് ശമ്പളം നൽകാത്തത് കൊണ്ട് ജോലി കളഞ്ഞു പോന്നാൽ അത് ശമ്പളം നഷ്ട്ടമാകും എന്നതിനാൽ അവിടെ നിൽക്കാൻ നിര്ബ്ബന്ധിതരാകുന്നവർ മറ്റൊരു വശത്ത്.\nജീവിത മാർഗം തേടിയാണ് ഇവർ വിദേശത്ത് പോകുന്നത്. എന്നാൽ ഇവരെ വൻ തോതിൽ ചൂഷണം ചെയ്യുകയാണ് വിദേശത്തുള്ള ആശുപത്രികൾ. അടുത്ത കാലത്ത് ഇതു പോലെ യുദ്ധം നടക്കുന്ന ലിബിയയിൽ നിന്നും തിരിച്ചു വരാൻ നഴ്സുമാർ പലരും വിമുഖത കാട്ടിയിരുന്നു. ശമ്പളം ആണ് പ്രധാന കാരണം. കിട്ടാത്ത ശമ്പളവും കിട്ടാൻ പോകുന്ന ശമ്പളവും.\nഇങ്ങിനെ തിരിച്ചു വന്ന നഴ്സുമാർ പലരും യുദ്ധ ത്തിനു ഇടയിലേക്ക് തന്നെ തിരിച്ചു പോകാൻ തുടങ്ങിയതും സർക്കാർ ഇടപെട്ടു തടഞ്ഞതും നമ്മൾ കണ്ടല്ലോ. യുദ്ധം നടക്കുന്ന സ്ഥലത്തേയ്ക്ക് സ്വന്തം ജീവിതം തന്നെ അപകടത്തിൽ ആക്കി പോകാൻ തയ്യാറാകുന്നത് അവരുടെ സ്ഥിതി വളരെ മോശം ആയതു ഒന്ന് കൊണ്ട് മാത്രമാണ്.\nഅതിനിടയിൽ ഇന്നലെ കൊച്ചിയിലെ ഒരു റിക്രൂട്ടിംഗ് ഏജൻസി ഈ പാവം നഴ്സ് മാരുടെ കയ്യിൽ നിന്നും ഓരോ വിസയ്ക്ക് 19 ലക്ഷം വാങ്ങി എന്ന് ഇൻകം റ്റാക്സ് ഡിപ്പാർട്ട്മെന്റ് പറയുന്നു. 19 ആയിരം രൂപ വാങ്ങാൻ വിദേശ സർക്കാർ പറഞ്ഞിടത്താണ് 19 ലക്ഷം വാങ്ങിയത്. ഇത് അവരെ ചൂഷണം ചെയ്യുന്നതിന്റെ മറ്റൊരു രീതി.\nആവശ്യത്തിലേറെ നഴ്സുമാർ ആണ് ഓരോ വർഷവും പഠിച്ചു പുറത്തിറങ്ങുന്നത്. എല്ലാ തുക്കടാ ആശുപത്രിയും നഴ്സിംഗ് കോഴ്സുകൾ നടത്തുന്നു. വലിയ ഫീസ് വാങ്ങി. ഇതിന് നിയമം ഒന്നും ബാധകമല്ല. തോന്നിവാസം പോലെയാണ് കാര്യങ്ങൾ.\nഏതായാലും വിദേശത്ത് അയക്കുന്നതിന് കേരള സർക്കാർ ഏജൻസിയെ മാത്രമായി കേന്ദ്രം അധികാരപ്പെടുത്തിയത് ഒരു നല്ല കാര്യമാണ്. ആ മേഖലയിൽ ഉള്ള ചൂഷണം അവസാനിക്കും.\nഎന്നാലും അവരുടെ സേവന വേതന വ്യവസ്ഥകൾ പരിതാപകരം ആയിരിക്കും. അത് പോലെ യുദ്ധ സ്ഥലങ്ങളിൽ ജോലി ചെയ്യുന്ന കഷ്ട്ടപ്പാടുകളും.\nസൗദിയും ഇറാനും തമ്മിലുള്ള അധികാര പോരാട്ടം ആണ് യെമനിൽ ഇന്ന് നടക്കുന്ന ആഭ്യന്തര യുദ്ധത്തിനു കാരണം. ഇറാൻ സഹായിക്കുന്ന ഹൌത്തി വിമതർ ക്ക് എതിരെ സൗദി വിമാനാക്രമണം നടത്തുന്നു. അതാണ് ഇപ്പോഴത്തെ കാരണം.\nസൗദി വിമാനാക്രമണത്തിനു എതിരെ ഹാനായിൽ പ്രതിഷേധിയ്ക്കുന്ന ഹൌത്തി വിമതർ\nMuralee Mukundan , ബിലാത്തിപട്ടണം March 31, 2015 at 3:37 PM\nയുദ്ധഭൂമിയിൽ അവരുടെ സേവന വേതന വ്യവസ്ഥകൾ പരിതാപകരം ആയിരിക്കും. അത് പോലെ യുദ്ധ സ്ഥലങ്ങളിൽ ജോലി ചെയ്യുന്ന കഷ്ട്ടപ്പാടുകളും.\nBipin March 31, 2015 at 8:39 PM\nകഷ്ട്ടപ്പെടുന്ന ഒരു കൂട്ടം. പാവങ്ങൾ, മുരളീ മുകുന്ദൻ


ബിജെപി യിൽ അഴിച്ചുപണി,അഞ്ച് ജില്ലാ പ്രസിഡൻറ്മാരെ മാറ്റി :സുരേഷ്‌ഗോപി തലപ്പത്തേക്കില്ല | Kottayam Media\nബിജെപി യിൽ അഴിച്ചുപണി,അഞ്ച് ജില്ലാ പ്രസിഡൻറ്മാരെ മാറ്റി :സുരേഷ്‌ഗോപി തലപ്പത്തേക്കില്ല\nതിരുവനന്തപുരം:സംസ്ഥാന ബിജെപിയിലെ നേതൃനിരയിൽ അഴിച്ചുപണി.പുതിയ ഭാരവാഹി പട്ടിക പ്രസിദ്ധീകരിച്ചു. അഞ്ച് ജില്ലാ പ്രസിഡന്റുമാരെ മാറ്റി. സംസ്ഥാന അധ്യക്ഷനായി കെ സുരേന്ദ്രൻ തുടരും. ജനറൽ സെക്രട്ടറിമാർക്കും മാറ്റം ഇല്ല.\nഎ എൻ രാധാകൃഷ്ണനും ശോഭാ സുരേന്ദ്രനും വൈസ് പ്രസിഡന്റുമാരായി തുടരും. ബി ഗോപാലകൃഷ്ണനും പി രഘുനാഥും വൈസ് പ്രസിഡന്റുമാരാകും. കാസർകോട്, വയനാട്, കോട്ടയം, പാലക്കാട്, പത്തനംതിട്ട ജില്ലകളിലാണ് പാർട്ടിക്ക് പുതിയ പ്രസിഡന്റുമാരെ തീരുമാനിച്ചത്. കാസർകോട്ട് പുതിയ ജില്ലാ പ്രസിഡണ്ട് രവീശ തന്ത്രി ആണ്. വയനാട് കെപി മധു, കോട്ടയം ലിജിൻ ലാൽ, പത്തനംതിട്ട് വി എ സൂരജ്, പാലക്കാട് കെ എം ഹരിദാസ് എന്നിവരാണ് പുതിയ ജില്ലാ പ്രസിഡന്റുമാർ. നിയമ സഭ തെരെഞ്ഞെടുപ്പിന് ശേഷം ഉള്ള പുനസംഘടനയുടെ ഭാഗമായാണ് പുതിയ തീരുമാനം. നടൻ കൃഷ്ണകുമാറിനെ ദേശീയ കൗൺസിലിൽ ഉൾപെടുത്തിയിട്ടുണ്ട്.


ദീപന് - ആക്ഷന് സിനിമകള്‍ക്ക് പുതിയ മുഖം സമ്മാനിച്ച സംവിധായകന് | Webdunia Malayalam\nവല്യേട്ടന് മെഗാഹിറ്റായി, അതിന് ശേഷം ഒരു ഷാജി - മമ്മൂട്ടി ചിത്രം വന്നതും പോയതും അറിഞ്ഞില്ല!\nമമ്മൂട്ടിയുടെ കളക്ഷന് റെക്കോര്‍ഡുകളൊന്നും തള്ളായിരുന്നില്ല, ഇവിടെ നോക്കിയാല് മതി!\nമലയാള സിനിമയില് ആക്ഷന് സിനിമകള്‍ക്ക് അവസാനവാക്ക് ജോഷിയും ഷാജി കൈലാസുമാണ്. ഇവരുടെ കാറ്റഗറികളില് സിനിമ ചെയ്യുന്നവരാണ് പല പ്രമുഖ സംവിധായകരും. എന്നാല് ഷാജി കൈലാസിന്‍റെ ശിഷ്യനായിരുന്ന ദീപന് പിന്നീട് സംവിധായകനായി മാറിയപ്പോള് ഇവരില് നിന്ന് വ്യത്യസ്തമായ ആക്ഷന് ചിത്രങ്ങള്‍ക്കാണ് ശ്രമിച്ചത്. കുറച്ചുകൂടി ഡോസ് കൂടിയ ഇമോഷനും ആക്ഷനുമാണ് ദീപന് നല്‍കാന് ശ്രമിച്ചത്.\nപൃഥ്വിരാജ് നായകനായ പുതിയ മുഖവും ഹീറോയും ഈ രീതിയില് പെട്ട സിനിമകളായിരുന്നു. പുതിയ മുഖം പൃഥ്വിരാജിന്‍റെ കരിയറിലെ തന്നെ ഏറ്റവും പ്രധാനപ്പെട്ട ഹിറ്റുകളിലൊന്നാണ്. ഹീറോയാകട്ടെ, സിനിമയിലെ ഡ്യൂപ്പുകളുടെയും സ്റ്റണ്ട് ആര്‍ട്ടിസ്റ്റുകളുടെയും കഥ പറഞ്ഞ ചിത്രവും. ഈ രണ്ട് സിനിമകളിലും തകര്‍പ്പന് ആക്ഷന് രംഗങ്ങളുണ്ടായിരുന്നു.\n‘കിംഗ് മേക്കര് ലീഡര്’ എന്ന സിനിമ സംവിധാനം ചെയ്തുകൊണ്ടാണ് ദീപന് സംവിധാനരംഗത്തേക്ക് വരുന്നത്. അതിന് ശേഷം വര്‍ഷങ്ങളോളം നല്ല പ്രൊജക്ടുകളൊന്നും ദീപന് ലഭിച്ചില്ല. പിന്നീട് തന്‍റെ പേരില് ന്യൂമറോളജി പ്രകാരം ‘Diphan' എന്ന് ദീപന് മാറ്റം വരുത്തി. 2003ല് ഇറങ്ങിയ ലീഡര്‍ക്ക് ശേഷം ആറ് വര്‍ഷം കഴിഞ്ഞ് 2009ലാണ് ദീപന് അടുത്ത ചിത്രം ചെയ്യാനായത് - പുതിയ മുഖം.\n‘പുതിയ മുഖം’ എന്ന പ്രൊജക്ട് എല്ലാ അര്‍ത്ഥത്തിലും ദീപന് എന്ന സംവിധായകന്‍റെ പുനര്‍ജ്ജന്‍മമായിരുന്നു. സോളോ ഹിറ്റുകള് ഇല്ലാതിരുന്ന പൃഥ്വിരാജിനും ആദ്യത്തെ മേജര് ഹിറ്റായിരുന്നു പുതിയ മുഖം. പ്രിയാമണിയായിരുന്നു നായിക. പുതിയ മുഖം വന് ഹിറ്റായതോടെ ദീപന് മലയാളത്തില് ഏറേ ഡിമാന്‍ഡുള്ള സംവിധായകനായി.\nഎന്നാല് അടുത്ത പ്രൊജക്ട് ചെയ്യാന് ദീപന് തിടുക്കമില്ലായിരുന്നു. മൂന്ന് വര്‍ഷം കഴിഞ്ഞാണ് ദീപന് അടുത്ത സിനിമയെടുത്തത്. 2012ല് പ്രദര്‍ശനത്തിനെത്തിയ, പൃഥ്വിരാജ് തന്നെ നായകനായ ‘ഹീറോ’ മികച്ച വിജയം നേടി. പിന്നീട് മണികണ്ഠന് പട്ടാമ്പിയെയും ആന് അഗസ്റ്റിനെയും മുഖ്യവേഷങ്ങളില് അവതരിപ്പിച്ച ‘സിം’ എന്ന ചെറിയ സിനിമ ചെയ്തു. അതിന് ശേഷം ‘ഡി കമ്പനി’ എന്ന ആന്തോളജി സിനിമയില് ഗാംഗ്സ് ഓഫ് വടക്കുംനാഥന് എന്ന ചെറുസിനിമ.\nഗാംഗ്സ് ഓഫ് വടക്കുംനാഥന് എഴുതിയത് അനൂപ് മേനോനായിരുന്നു. അനൂപ് തന്നെ ദീപന് വേണ്ടി അടുത്ത ചിത്രത്തിനും തിരക്കഥയെഴുതി. ‘ഡോള്‍ഫിന് ബാര്’ എന്നായിരുന്നു ചിത്രത്തിന് പേര്. സുരേഷ്ഗോപിയും കല്‍പ്പനയും വ്യത്യസ്ത കഥാപാത്രങ്ങളെ അവതരിപ്പിച്ച സിനിമ. അനൂപ് മേനോനും സുപ്രധാനമായ കഥാപാത്രമായി.\n‘ഓ മൃദുലേ...’ എന്ന നിത്യഹരിതഗാനം ഈ സിനിമയിലൂടെ വീണ്ടും വന്നതും ശ്രദ്ധിക്കപ്പെട്ടു. ചിത്രീകരണം നടന്നുകൊണ്ടിരിക്കെ സംസ്ഥാനത്ത് ബാറുകള് പൂട്ടി. അതോടെ സിനിമയുടെ പേരില് ദീപന് മാറ്റം വരുത്തി. ‘ദി ഡോള്‍ഫിന്‍സ്’ എന്നായിരുന്നു പുതിയ പേര്. ഡോള്‍ഫിന്‍സും ഹിറ്റായി.\nദീപന്‍റെ ഏറ്റവും പുതിയ സിനിമ ‘സത്യ’ ആണ്. പൂര്‍ണമായും ഒരു റോഡ് മൂവിയാണ്. ജയറാമിന് പുതിയ ആക്ഷന് പരിവേഷമാണ് സത്യയില് ദീപന് നല്‍കിയത്. എ കെ സാജന് തിരക്കഥയെഴുതിയ ഈ ത്രില്ലര് പൂര്‍ത്തിയാക്കാന് പക്ഷേ ദീപന് സാധിച്ചില്ല. അതിനുമുമ്പ് തന്നെ ദീപന് വൃക്കരോഗത്തിന്‍റെ പിടിയിലായി. രോഗത്തെ കീഴടക്കി ദീപന് മടങ്ങിവരുമെന്ന സുഹൃത്തുക്കളുടെയും പ്രേക്ഷകരുടെയും പ്രതീക്ഷ തല്ലിക്കെടുത്തിക്കൊണ്ട് ദീപന് മരണത്തിന് കീഴടങ്ങി.\nപിച്ചി, നുള്ളി എന്നു പരാതി പറയാന് ഞാൻ നഴ്സറിക്കുട്ടിയല്ല: ടൊവിനോ തോമസ്\nഒരു മെക്സിക്കൻ അപാരതയുടെ വിജയാഘോഷം ആരാധകർക്കിടയിൽ വെച്ച് നടത്തിയപ്പോൾ നടൻ ടൊവിനോ തോമസ് ...


ഉദ്ഘാടകനാക്കാത്തതില് പ്രതിഷേധം; സ്‌കൂള് ശതാബ്ദി ആഘോഷങ്ങള്‍ക്കിടെ ഹെഡ്മാസ്റ്റര്‍ക്ക് നേരെ ഗണേഷ് കുമാര് എംഎല്‍എയുടെ കയ്യേറ്റശ്രമം – Malanad Online\nTuesday, March 26, 2019 10:19:52\nഉദ്ഘാടകനാക്കാത്തതില് പ്രതിഷേധം; സ്‌കൂള് ശതാബ്ദി ആഘോഷങ്ങള്‍ക്കിടെ ഹെഡ്മാസ്റ്റര്‍ക്ക് നേരെ ഗണേഷ് കുമാര് എംഎല്‍എയുടെ കയ്യേറ്റശ്രമം\nപത്തനാപുരം: സ്‌കൂള് ശതാബ്ദി ആഘോഷത്തില് തന്നെ ഉദ്ഘാടകനാക്കാത്തതില് പ്രതിഷേധിച്ച് പരിപാടിക്കിടെ ഹെഡ്മാസ്റ്റര്‍ക്ക് നേരെ ഗണേഷ് കുമാര് എംഎല്‍എയുടെ കയ്യേറ്റശ്രമം. കൊല്ലം ജില്ലയിലെ മാലൂര് ഗവണ്‍മെന്റ് യുപി സ്‌കൂളിലെ ശതാബ്ദി ആഘോഷങ്ങള്‍ക്കിടെയാണ് സംഭവം നടന്നത്. സ്‌കൂളിലെ ശതാബ്ദി ആഘോഷങ്ങളുടെ ഭാഗമായി സംഘടിപ്പിച്ച യുവജന സമ്മേളനത്തിനിടെയാണ് ഹെഡ്മാസ്റ്ററും എംഎല്‍എയും തമ്മില് രൂക്ഷമായ വാക്കേറ്റവും കയ്യാങ്കളിയും ഉണ്ടായത്. ഇതേ തുടര്‍ന്ന് വേദിയില് ഉണ്ടായിരുന്നവര് ഇരുവരെയും പിടിച്ചുമാറ്റുകയായിരുന്നു.\nഉദ്ഘാടന പ്രസംഗത്തിനിടെ ഹെഡ്മാസ്റ്റര് സി വിജയകുമാറിനെതിരെ എംഎല്‍എ ആരോപണം ഉന്നയിച്ചിരുന്നു. എംഎല്‍എയുടെ പ്രസംഗ ശേഷം സ്‌കൂള് വികസനവുമായി ബന്ധപ്പെട്ട നിവേദനം നല്‍കാന് ഹെഡ്മാസ്റ്ററേയും പിടിഎ പ്രസിഡന്റിനെയും പഞ്ചായത്ത് പ്രസിഡന്റിനെയും ക്ഷണിച്ചതോടെ എംഎല്‍എ പ്രകോപിതനായി. ഹെഡ്മാസ്റ്റര് തനിക്ക് നിവേദനം തരേണ്ടതില്ലെന്ന് എംഎല്‍എ നിലപാട് എടുത്തു. ഇതോടെ ഇരുവരും തമ്മില് രൂക്ഷമായ വാക്കേറ്റമുണ്ടായിയെന്നാണ് റിപ്പോര്‍ട്ട്.\nതനിക്ക് പറയാനുള്ളത് കേള്‍ക്കണമെന്ന ഹെഡ്മാസ്റ്ററുടെ ആവശ്യം കേള്‍ക്കാള് പോലും കൂട്ടാക്കാതെയാണ് എംഎല്‍എ വേദി വിട്ടത്. ശതാബ്ദി ആഘോഷങ്ങള്‍ക്ക് മുഖ്യാതിഥിയായി മന്ത്രി കെ രാജുവിനെ ക്ഷണിച്ചതാണ് എംഎല്‍എയെ പ്രകോപിപ്പിച്ചതെന്നാണ് ഹെഡ്മാസ്റ്റര് പറയുന്നത്. ഉദ്ഘാടകനാക്കാത്തതിനാല് പരിപാടിയില് പങ്കെടുക്കാന് താല്‍പര്യമില്ലെന്ന് ഗണേഷ് കുമാര് പറഞ്ഞിരുന്നുവെന്ന് ഹെഡ്മാസ്റ്റര് പിന്നീട് പ്രതികരിച്ചു.\n#ganesh Kerala, Latest News, Local News, News No Comments » Print this News\n« കെ.ടി.ജലീലിന്റെ ബന്ധു അദീബിന്റെ യോഗ്യതയും വിവാദത്തില്; അദീബിന്റെ പിജിഡിബിഎ കോഴ്‌സിന് അംഗീകാരമില്ല (Previous)\n(Next) സിനിമയെക്കാള് നൃത്തത്തിനാണ് പ്രാധാന്യം കൊടുക്കുന്നതെന്ന് ദുര്‍ഗ കൃഷ്ണ »


ദേശീയപാതയില് ബസുകള് കൂട്ടിയിടിച്ചു നിരവധി പേര്‍ക്ക് പരിക്ക്; കെഎസ്ആര്‍ടിസിയും സ്വകാര്യ ടൂറിസ്റ്റ് ബസുമാണ് കൂട്ടിയിടിച്ചത് | Daily Indian Herald\nദേശീയപാതയില് ബസുകള് കൂട്ടിയിടിച്ചു നിരവധി പേര്‍ക്ക് പരിക്ക്; കെഎസ്ആര്‍ടിസിയും സ്വകാര്യ ടൂറിസ്റ്റ് ബസുമാണ് കൂട്ടിയിടിച്ചത്\nMay 28, 2017 9:09 am By : Indian Herald Staff\nകൊല്ലം: നാഷണല് ഹൈവേയില് ബസുകള് കൂട്ടിയിടിച്ച് നിരവധി പേര്‍ക്ക് പരിക്ക്. രാവിലെ ആറു മണിയോടെ കൊല്ലം തട്ടാമലയിലായിരുന്നു അപകടം.\nതിരുവനന്തപുരത്ത് നിന്നും എറണാകുളത്തേക്ക് വരികയായിരുന്ന കെ.എസ്.ആര്.ടി.സി ബസും കോഴിക്കോട്ട് നിന്ന് തിരുവനന്തപുരത്തേക്ക് പോവുകയായിരുന്ന ടൂറിസ്റ്റ് ബസുമാണ് കൂട്ടിയിടിച്ചത്. കെ.എസ്.ആര്.ടി.സി ബസ് ഡ്രൈവറിന്റെ നിലഗുരുതരം.\nപരിക്കേറ്റവരില് കൂടുതലും കെ.എസ്.ആര്.ടി.സി ബസിലെ യാത്രക്കാരാണ്. സീറ്റില് ഉറപ്പിച്ചിട്ടുള്ള കമ്പിയില് തലയിടിച്ചാണ് ആളുകള്‍ക്ക് പരിക്കേറ്റത്. ടൂറിസ്റ്റ് ബസില് ആളുകള് കുറവായിരുന്നു. കൂട്ടിയിടിച്ച ബസുകള് റോഡിന്റെ സമീപത്തേക്ക് തെന്നിമാറി. ടൂറിസ്റ്റ് ബസിന്റെ മുന്‍ഭാഗം പൂര്‍ണമായും തകര്‍ന്നു. പരിക്കേറ്റവരെ കൊല്ലത്തെ വിവിധ ആശുപത്രികളില് പ്രവേശിപ്പിച്ചു.\nTags: accident, bus, kollam\nവറുതിക്കിടയിലും കേരള സൈന്യത്തെ പിഴിയാന് സര്‍ക്കാര് ശ്രമം..!! കൊല്ലം തുറമുഖത്ത് പ്രവേശിക്കാന് ചുങ്കം ഏര്‍പ്പെടുത്തി


ബൗളർമാർ മിന്നി; മുഷ്താഖ് അലി ട്രോഫിയിൽ കേരളത്തിന് നാലാം ജയം; നാഗാലാന്റിനെ കീഴടക്കിയത് 10 വിക്കറ്റിന്; ഗ്രൂപ്പ് ഘട്ടത്തിലെ അവസാന മത്സരം ഝാർഖണ്ഡിനെതിരെ ശനിയാഴ്ച\nകൃഷ്ണ: കേരളത്തിന്റെ ബൗളർമാർ മിന്നി സയിദ് മുഷ്താഖ് അലി ട്വന്റി-20യിൽ കേരളത്തിന് നാലാം ജയം. നാഗാലാൻഡിനെ 10 വിക്കറ്റിന് തകർത്താണ് കേരളം നാലാം ജയം സ്വന്തമാക്കിയത്. ഗ്രൂപ്പ് ഘട്ടത്തിൽ ജാർഖണ്ഡുമായാണ് കേരളത്തിന് ഇനി മത്സരം ശേഷിക്കുന്നത്. ശനിയാഴ്ചയാണ് കേരളം-...\nബംഗളൂരു: അടിക്ക് തിരിച്ചടി. ഇന്ത്യയെ അടിച്ച് പഞ്ഞിക്കിട്ട് ഓസ്‌ട്രേലിയക്ക് രണ്ടാം ടിട്വന്റി വിജയവും പരമ്പരയും. ഇന്ത്യ ഉയർത്തിയ 191 റൺസ് വിജയലക്ഷ്യം2പന്ത് ബാക്കി നിൽക്കെ3വിക്കറ്റ് നഷ്ടത്തിൽ കൈയെത്തിപ്പിടിക്കുകയായിരുന്നു ഓസിസ്. ഗെലൻ മാക്‌സ് വെല്ലിന...\nഇന്ത്യ ഓസ്‌ട്രേലിയ രണ്ടാം ടി20 നാളെ ബാംഗ്ലൂരിൽ; അപ്രതീക്ഷിത തോൽവിക്ക് പിന്നാലെ നിർണായക മത്സരത്തിൽ പ്ലേയിങ് ഇലവനിൽ അഴിച്ച് പണിയെന്ന് സൂചന; പരമ്പര കൈവിടാതിരിക്കാൻ കോലിക്കും കൂട്ടർക്കും ജയിച്ചേ പറ്റു\nബാംഗ്ലൂർ: ഓസ്‌ട്രേലിയയുടെ ഇന്ത്യൻ പര്യടനത്തിലെ ടി20 പരമ്പരയിലെ രണ്ടാമത്തേയും അവസാനത്തേയും മത്സരം നാളെ ബാംഗ്ലൂരിൽ നടക്കും. ആദ്യ മത്സരത്തിൽ അവസാനഓവറിൽ വിജയം കൈപ്പിടിയിൽ നിന്നും വഴുതി പോയ ഇന്ത്യക്ക് നാളെ ജയം അനിവാര്യമാണ്. നാളെ തോറ്റ് പരമ്പര നഷ്ടപ്പെട്ടാ...\n'ഞങ്ങളുടെ മാന്യത ദൗർബല്യമായി കരുതരുത്'; ഇന്ത്യൻ വ്യോമസേനയ്ക്ക് സല്യൂട്ടെന്ന് സച്ചിൻ; 'ഇന്ത്യൻ എയർഫോഴ്‌സിനെ ഓർത്ത് അത്യധികമായി അഭിമാനിക്കുന്നുവെന്ന് മഹേഷ് ബാബു\nന്യൂഡൽഹി: പുൽവാമ ഭീകരാക്രമണത്തിന് മറുപടിയായി ഇന്ത്യയുടെ തിരിച്ചടിയെ ഇന്ത്യൻ ജനത ഒന്നടങ്കം കൈയടിച്ചു സ്വീകരിക്കുകയാണ്. അതേസമയം വ്യോമസേന അംഗങ്ങളെ അഭിനന്ദിച്ച് താരങ്ങളടക്കം രംഗത്തെത്തിയിരുന്നു. ഇതിന് പിന്നാലെ ക്രിക്കറ്റ് താരം സച്ചിൻ ടെണ്ടുൽക്കർ അഭിനന്ദ...\nലോകകപ്പിൽ പാക്കിസ്ഥാനെ ബഹിഷ്‌കരിക്കൽ: ഭീകരതയെ പിന്തുണയ്ക്കുന്ന രാഷ്ട്രങ്ങളെ ഒഴിവാക്കണമെന്ന ബിസിസിഐയുടെ അഭ്യർത്ഥന ഐസിസി കണ്ടില്ലെന്ന് നടിക്കും; പ്രശ്‌നം ചർച്ച ചെയ്യാൻ അന്താരാഷ്ട്ര ക്രിക്കറ്റ് കൗൺസിലിന് അധികാരവും അവകാശവുമില്ല; ബുധനാഴ്ചത്തെ യോഗത്തിൽ ഐസിസി ആകെ പരിശോധിക്കുക ഇന്ത്യയുടെ സുരക്ഷാ ആശങ്കകൾ മാത്രം\nദുബായ്: ലോകകപ്പിൽ പാക്കിസ്ഥാനെ ബഹിഷ്‌കരിക്കാനുള്ള ഇന്ത്യയുടെ നീക്കം ബുധനാഴ്ച ചേരുന്ന അന്താരാഷ്ട്ര ക്രിക്കറ്റ് കൗൺസിൽ യോഗം ചർച്ച ചെയ്യാൻ സാധ്യതയില്ല. അതേസമയം, സുരക്ഷാകാര്യത്തിൽ ഇന്ത്യ പ്രകടിപ്പിച്ച ആശങ്കകൾ ഐസിസി യോഗം ചർച്ച ചെയ്യും. പുൽവാമ ചാവേറാക്രമണത...\nഅവസാന ഓവറിൽ 14 റൺസ് വഴങ്ങി ഉമേഷ് യാദവ്; കൈവിട്ട ജയം തിരിച്ച് പിടിച്ചെന്ന് തൊന്നിച്ച ഇന്ത്യയെ അവസാന ഓവറിൽ തോൽപ്പിച്ച് ഓസീസ്; ഗ്ലെൻ മാക്‌സ്‌വെല്ലിന് തകർപ്പൻ അർധ സെഞ്ച്വറി; നേഥൻ കുൾട്ടർനെയ്ൽ കളിയിലെ കേമൻ; പരമ്പരയിൽ ഓസ്‌ട്രേലിയ മുന്നിൽ\nവിശാഖപട്ടണം: ജയപരാജയങ്ങൾ മാറി മറിഞ്ഞ മത്സരത്തിൽ ഇന്ത്യയ്ക്കെതിരായ ഒന്നാം ട്വന്റി 20-യിൽ ഓസീസിന് മൂന്നു വിക്കറ്റ് ജയം. അവസാന ഓവറിൽ ജയത്തനാവിശ്യമായിരു്‌നന 14 റൺസ് അടിച്ചെടുത്ത ജെയ് റിച്ചാർഡ്‌സൺ, പാറ്റ് കുമ്മിൻസ് എന്നിവരാണ് വിജയം സമ്മാനിച്ചത്. രണ്ടാമത്ത...\nവിശാഖപട്ടണം ടി20യിൽ മികച്ച തുടക്കം പാഴാക്കി ഇന്ത്യ; കെഎൽ രാഹുലിന്റെ തകർപ്പൻ അർധ സെഞ്ച്വറിക്ക് പിന്തുണ നൽകാൻ ആരുമെത്തിയില്ല; അവസാന പത്തോവറിൽ നേടിയത് വെറും 46 റൺസ്; മൂന്ന് വിക്കറ്റ് പ്രകടനവുമായി ഇന്ത്യയെ പിടിച്ച് കെട്ടി നാഥൻ കുൾട്ടർനെയ്ൽ; കംഗാരുകൾക്ക് 127 റൺസ് വിജയലക്ഷ്യം\nവിശാഖപട്ടണം: ഓസ്‌ട്രേലിയക്ക് എതിരായ ഒന്നാം ടി ട്വന്റി മത്സരത്തിൽ മികച്ച തുടക്കത്തിന് ശേഷം ഇന്ത്യക്ക് ബാറ്റിങ് തകർച്ച. 127 റൺസിന്റെ വിജയലക്ഷ്യമാണ് സന്ദർശകർക്ക് മുന്നിൽ ഇന്ത്യ മുന്നോട്ട് വെച്ചിരിക്കുന്നത്. ടോസ് നേടിയ ഓസീസ് നായകൻ ആരൺ ഫിഞ്ച് ഇന്ത്യയെ ബാറ...\nജയപരാജയങ്ങൾ മാറി മറിഞ്ഞ മത്സരത്തിന്റെ അവസാന ഓവറിൽ ഹാട്രിക് നേടി സന്ദീപ് വാര്യർ; ശക്തരായ ആന്ധ്രയെ വീഴ്‌ത്തി സച്ചിൻ ബേബിയും കൂട്ടരും; ബാറ്റിങിൽ കരുത്ത് കാട്ടി വിഷ്ണു വിനോദ്; സയ്യിദ് മുഷ്താഖ് അലി ട്രോഫിയിൽ കേരളത്തിന് എട്ട് റൺസിന്റെ നാടകീയ ജയം\nമുളപടു (ആന്ധ്ര പ്രദേശ്): സയ്യിദ് മുഷ്താഖ് അലി ടി20 ട്രോഫിയിൽ കേരളത്തിന് തകർപ്പൻ ജയം. ശക്തരായ ആന്ധ്ര പ്രദേശിനെ എട്ട് റൺസിനാണ് കേരളം വീഴ്‌ത്തിയത്. വിജയപരാജയങ്ങൾ മാറിമറിഞ്ഞ മത്സരത്തിൽ അവസാന ഓവറിൽ നിർണായകമായ രണ്ട് വിക്കറ്റുകളുൾപ്പടെ പിഴുത് ഹാട്രിക് നേടി...\nലക്ഷ്യം ലോകകപ്പ്; ഇന്ത്യ- ഓസ്‌ട്രേലിയ ട്വന്റി 20 പരമ്പരയ്ക്ക് ഇന്ന് വിശാഖപട്ടണത്ത് തുടക്കം; ലോകകപ്പ് ടീമിൽ സ്ഥാനമുറപ്പിക്കാൻ മികച്ച പ്രകടനം നടത്താൻ താരങ്ങളും; കോലിയും ബുംറയും തിരിച്ചെത്തും; റിഷഭ് പന്തും വിജയ് ശങ്കറും പ്രതീക്ഷയിൽ\nവിശാഖപട്ടണം: ലോകകപ്പ് ലക്ഷ്യം വച്ച് ടീമിനെ ഒരുക്കുന്നതിനായുള്ള പരമ്പരയാണ് ഇന്ത്യയ്ക്കും ഓസ്‌ട്രേലിയക്കും ഇത്. ട്വന്റി 20 പരമ്പരയ്ക്ക് ഇന്ന് വിശാഖപട്ടണത്ത് തുടക്കമാവുന്നതോടെ ലോകകപ്പ് ടീമിൽ സ്ഥാനം നിലനിർത്താനാകും താരങ്ങൾ എല്ലാം ശ്രമിക്കുന്നത്. വൈകിട്ട്...\nന്യൂഡൽഹി: പുൽവാമയിലെ ഭീകരാക്രമണം ക്രിക്കറ്റിനേയും ബാധിച്ചിരിക്കുകയാണ്. പാക്കിസ്ഥാനെതിരെ കളിക്കാതിരിക്കാൻ ലോകകപ്പ് പോലും ഒഴിവാക്കണമെന്നാണ് ഉയരുന്ന ആവശ്യം. മൊഹാലി സ്‌റ്റേഡിയത്തിൽ നിന്ന് പാക് താരങ്ങളുടെ ചിത്രവും മാറ്റി. ഇന്ത്യയിലെ ഏറ്റവും പ്രധാനപ്പെട്ട ...\nവിശാഖപട്ടണം: ലോകകപ്പിലെ ഇന്ത്യ-പാക് മത്സരം സംബന്ധിച്ച് കേന്ദ്രസർക്കാരും ബിസിസഐയും നിർദ്ദേശിക്കും പോലെ ടീംഇന്ത്യ പ്രവർത്തിക്കുമെന്ന് നായകൻ വിരാട് കോഹ്ലി. പുൽവാമ ഭീകരാക്രമണത്തെ താരം ശക്തമായി അപലപിച്ചു. ദുരന്തത്തിന് ഇരയായ ജവാന്മാരുടെ കുടുംബങ്ങളോട് ആത്മാ...\nവിശാഖപട്ടണം: നൂറ് ദിവസത്തിൽ താഴെ മാത്രം ബാക്കിയുള്ള ക്രിക്കറ്റ് ലോകകപ്പിനെ കുറിച്ചാണ് ഇപ്പോൾ കായികലോക്തതെ സംസാര വിഷയം. ഹെവിവെയ്റ്റ് ക്ലാഷായ ഇന്ത്യ പാക് മത്സരം ജൂൺ 16ന് നടക്കുമോ ഇല്ലെയോ എന്ന ആശങ്ക നിലനിൽക്കുന്നതിനിടയിൽ പ്രതികരണവുമായി രംഗത്ത് എത്തിയിരി...\nമുംബൈ: അടുത്തമാസം ആരംഭിക്കുന്ന ഐപിഎൽ പന്ത്രണ്ടാം പതിപ്പിന്റെ ഉദ്ഘാടന ചടങ്ങ് ആർഭാടം ഒഴിവാക്കി ലളിതമായി രീതിയിൽ നടത്താൻ ബിസിസിഐ ഇടക്കാല ഭരണസിമിതി യോഗം തീരുമാനിച്ചു. മാർച്ച് 23നാണ് ഐപിഎല്ലിന്റെ 12ാം പതിപ്പിന് തുടക്കമാകുന്നത്. ഉദ്ഘാടനച്ചടങ്ങിനായി നീക്കിവ...\nന്യുഡെൽഹി; പുൽവാമ ഭീകരാക്രമണത്തിന്റെ പശ്ചാത്തലത്തിൽ ഇന്ത്യയും പാക്കിസ്ഥാനും തമ്മിലുള്ള ക്രിക്കറ്റ് ലോകകപ്പിലെ മത്സരത്തെക്കുറിച്ചുള്ള അനിശ്ചിതത്വവും വിവാദവും നീറിപുകയുകയാണ്. ഇന്ത്യ പാക്കിസ്ഥാനെതിരായ ലോകകപ്പ് മത്സരം ബഹിഷ്‌കരിക്കണമെന്ന ആവശ്യം ശക്തമായിരി...\nമുംബൈ:ഞായറാഴ്ച ആരംഭിക്കാനിരിക്കുന്ന ഓസ്‌ട്രേലിയയുടെ ഇന്ത്യൻ പര്യടനത്തിന് തൊട്ടുമുൻപ് ഇന്ത്ക്ക് തിരിച്ചടി. പരിക്ക് കാരണം സ്റ്റാർ ഓൾ റൗണ്ടർ ഹാർദ്ദിക് പാണ്ഡ്യക്ക് പരമ്പര പൂർണമായും നഷ്ടമാകും.2ടി20 മത്സരങ്ങളും5ഏകദിന മത്സരങ്ങളുമുൾപ്പെട്ട പരമ്പരകളാണ് ഓസ...


കോളജ് ബോർഡ് മറച്ച് ബാനർ; ഡിബി കോളജിൽ കെഎസ് യു – എസ്എഫ്‌ഐ സംഘർഷം – Media Mangalam\nശാസ്താംകോട്ട. കുമ്പളത്ത് ശങ്കുപ്പിള്ള സ്മാരക ഡിബി കോളജിൽ കെഎസ് യു എസ്എഫ്‌ഐ സംഘർഷം. കോളജിൽ കെഎസ് യു അവകാശപ്ത്രിക സമർപ്പിച്ചതും കോളജിന്റെ ബോർഡ് മറച്ച് കെഎസ് യു ബാനർസ്ഥാപിച്ചതിനെതിരെ പ്രതിഷേധമുയർന്നതും സംഘർഷത്തിലെത്തി. ഏതാനും പേർക്ക് പൊലീസിന്റെ ലാത്തി അടിയുമേറ്റു. മുതിർന്ന നേതാക്കൾ ഇടപെട്ട് സംഘർഷം അവസാനിപ്പിച്ചു.\nനാലിന് കോളജ് തുറക്കുന്നതിന് മുന്നോടിയായി കെഎസ് യു സംഘടിതമായി പത്തിന് അവകാശ പത്രിക സമർപ്പണം നടത്തി. കാന്റീൻ തുറക്കുക കുടിവെള്ള വിതരണം സുഗമമാക്കുക തുടങ്ങിയ ആവശ്യങ്ങൾ ഉന്നയിച്ച പത്രിക പ്രിൻസിപ്പൽ ഡോ. മിനി ചന്ദ്രന് കൈമാറി.\nരാഷ്ട്രീയ നിരോധനമുള്ളിടത്ത് സംഘടിതമായി കെ എസ് യു നടത്തിയ പ്രവർത്തനംശരിയല്ല എന്നാരോപിച്ച് എസ്എഫ്‌ഐ പ്രതിഷേധിച്ചു. ഇതിനിടെ ഇരുവിഭാഗവും സംഘർഷത്തിലായി, സ്ഥലത്തെത്തിയ പൊലീസ് ഇവരെ പിരിച്ചയക്കുകയും പിന്നെയും സംഘടിച്ച് ബഹളത്തിന് മുതിർന്ന വരെ അടിച്ചോടിക്കുകയും ചെയ്തു. ഇതിനിടെ എസ്എഫ്‌ഐ പ്രവർത്തകർ പൊലീസിനെതിരെ പ്രകടനം നടത്തി.\nവൈകുന്നേരത്തോടെയാണ് കോളജിൻറെ ബോർഡ് മറച്ച് കെഎസ് യുക്കാർ കെട്ടിയ കോട്ടേ കോളജിലേക്ക് സ്വാഗതം എന്ന ബോർഡ് മാറ്റണമെന്ന് ആവശ്യപ്പെട്ട് എസ്എഫ് ഐ പ്രവർത്തകർ സംഘടിച്ചത്. ഇവർ ബാനർ അഴിക്കാൻ തുടങ്ങിയത് പൊലീസ് തടഞ്ഞു. പിന്നീട് നേതാക്കളുമായി സംസാരിച്ച് കെ എസ് യുപ്രവർത്തകർ തന്നെ കോളജിന്റെ ബോർഡിൽ നിന്നും ബാനർ മാറ്റി.\nകോളജ് തുറക്കുന്നതിന് മുന്നോടിയായി നാളെ സിപിഎം കോൺഗ്രസ് സിപിഐ ബിജെപി നേതാക്കളും കെഎസ് യു ,എസ്എഫ്‌ഐ, എബിവിപി, എഐഎസ്എഫ് നേതാക്കളുമായി പൊലീസ് യോഗം വിളിക്കുന്നുണ്ട്.\nboard db college ksu sfi


സിബിഎസ്‌ഇ പ്ലസ്‌ടു റിസള്‍ട്ട്;ഖത്തര് ഇന്ത്യന് സ്‌കൂളുകള്‍ക്ക് നൂറുശതമാനം വിജയം – malabarinews.com\nപരപ്പനങ്ങാടി മുനിസിപ്പാലിറ്റിയിലെ വിമതകോണ്‍ഗ്രസ് കൗണ്‍സിലര്‍മാര് ജനകീയമുന്നണി വിടുന്നു? 298 views\nസിബിഎസ്‌ഇ പ്ലസ്‌ടു റിസള്‍ട്ട്;ഖത്തര് ഇന്ത്യന് സ്‌കൂളുകള്‍ക്ക് നൂറുശതമാനം വിജയം\nസി ബി എസ് ഇ പന്ത്രണ്ടാം ക്ലാസ് പരീക്ഷയില് ഖത്തറിലെ ഇന്ത്യന് സ്‌കൂളുകള്‍ക്ക് മികച്ച നേട്ടം. ഇന്ത്യന് സ്‌കൂളുകള് 100 ശതമാനം വിജയമാണ് കരസ്ഥമാക്കിയത്. എം ഇ എസ് ഇന്ത്യന് സ്‌കൂള്, ഐഡിയല് ഇന്ത്യന് സ്‌കൂള്, ബിര്‍ള പബ്ലിക് സ്‌കൂള്, ശാന്തിനികേതന് ഇന്ത്യന് സ്‌കൂള് തുടങ്ങിയവയില് മികച്ച വിജയം കരസ്ഥമാക്കിയാണ് വിദ്യാര്‍ഥികള് പന്ത്രണ്ടാം ക്ലാസ് വിജയിച്ചത്.\nവ്യത്യസ്ത വിഷയങ്ങളില് ഉന്നത വിജയം കരസ്ഥമാക്കിയ വിദ്യാര്‍ഥികളുടെ പേരും വിജയ ശതമാനവും.\nഎം ഇ എസ് ഇന്ത്യന് സ്‌കൂളില് മൊത്തം 533 വിദ്യാര്‍ഥികള് പരീക്ഷയെഴുതിയതില് 265 ആണ്‍കുട്ടികളും 268 പെണ്‍കുട്ടികളും വിജയിച്ചു. 11 വിദ്യാര്‍ഥികള് എല്ലാ വിഷയത്തിലും എ പ്ലസ് നേടി. എം ഇ എസിന്റെ 32-ാമത് ബാച്ചാണ് ഈ വര്‍ഷം പരീക്ഷയെഴുതിയത്.\nസയന്‍സ് സ്ട്രീമില് 479 മാര്‍ക്ക് (95.8) നേടിയ അഞ്ജലി വേണുഗോപാലാണ് സ്‌കൂളില് ഒന്നാമത്. 478 മാര്‍ക്കുമായി (95.6) അബ്ദുല് അസീസ് വഖാര് അഹമ്മദും നിഹാര മന്‍മഥനും രണ്ടാമെത്തി. 477 മാര്‍ക്കുമായി എമാദ് ഖലീല് താഖൂര് മൂന്നാമതുമെത്തി. കൊമേഴ്‌സ് സ്ട്രീമില് ജുമാന അബ്ദുല് സമദ് 470 മാര്‍ക്കുമായി സ്‌കൂളില് ഒന്നാമതെത്തി. 468 മാര്‍ക്കുമായി ആന്റണി ബാബു രണ്ടാമതും 467 മാര്‍ക്കുമായി മൗര്യ ശ്രീലത സുബ്ബി മൂന്നാമതുമെത്തി. ഇവര്‍ക്കു പുറമെ റോഹന് വിശ്വനാഥന്, ഐഷ ജലീല്, കമല കണ്ണന് ടി, ശക്കീല് മുഹമ്മദ്, ജെയ്‌റസ് റെന്‍ജി മംഗലത്ത് എന്നിവര് എല്ലാ വിഷയങ്ങള്‍ക്കും എ പ്ലസ് നേടി.\nഐഡിയല് ഇന്ത്യന് സ്‌കൂളില് നിന്ന് 225 വിദ്യാര്‍ഥികളാണ് പരീക്ഷയെഴുതിയത്. ഇതില് 75 ശതമാനം പേര്‍ക്ക് ഡിസ്റ്റിംഗ്ഷന് നേടാനായി. ഐഡിയല് ഇന്ത്യന് സ്‌കൂളില് സയന്‍സ് സ്ട്രീമില് ഒന്നാം സ്ഥാനം നവല് ടി അല്ലന് (93 ശതമാനം), രണ്ടാം സ്ഥാനം സാറാ ഖാന് (92.8), മൂന്നാം സ്ഥാനം മേഘാ ജോസ് (92.2) എന്നിവര് കരസ്ഥമാക്കി. കൊമേഴ്‌സ് സ്ട്രീമില് ദോന്‍കദാ നിഹാരിക പട്‌നായിക് (93), സന ഷന്‍വാസ് (92.4), മാത്യു വര്‍ഗീസ് (92.2) എന്നിവര്‍ക്കാണ് ആദ്യ മൂന്ന് സ്ഥാനങ്ങള്.\nസാറ ഖാന്, സിമോണ് ആല്‍വരസ്, നന്ദിദാ എസ് പിള്ളൈ, അര്‍ച്ചന വംശി, ഡാനിഷ് എന് മേനോന് (ഇംഗ്ലീഷ്- 88%), സാറ ഖാന്, മേഘാ ജോസ്, അനില്‍കുമാര് ആഗ്നെ, ജോഹന് എന് ജോഗ്ലന്‍കര്, മസൂമ സഹറ, ശൈമ സബ്രീന്, തനീഷ മസ്‌കരന്‍ഹാസ് (ഫിസിക്‌സ്- 95) ആസിം ഷാ റഹ്്മാന് (കെമിസ്ട്രി-98) നവല് ടി അല്ലാന്, സിമോണ് ആല്‍വര്‍സ് (ബയോളജി-98), സാറഖാന്, മേഘജോസ്, ശുഭം ശങ്കര്, സഈദ് പി സാലിഹ് (മാത്തമാറ്റിക്‌സ്-95), നിഹാരിക, സനാ ഷഹ്നാസ്, ജ്യൂഡില് എലിസബത്ത്, അനിരുദ്ധ, നിദ നഈം, ശെയ്ഖ ഖദീജ, ലുബൈബ ലുഖ്മാന്, ഫാത്തിമ മെഹ്ജബിന്, മറിയം ഇര്‍ഷാദ് ഖാന്, നിഹാര് ശാക്കില്, (ഇക്കണോമിക്‌സ്-95), സന അബ്ദുല്ലൈസ്, സാനിതാ അബൂബക്കര് (എന്‍ജിനിയറിങ് ഗ്രാഫിക്‌സ്-100), നിഹാരിക പട്‌നായക് (എക്കൗണ്ടന്‍സി-95), നവല് ടി അലന്, ജ്യൂഡി എലിസബത്ത്, സാബിതാ ശശി, ഡൈലന് ഡിസൂസ (ഇന്‍ഫര്‍മാറ്റിക്‌സ് പ്രാക്ടീസസ്-99), സന ഷാനവാസ്, മാത്യൂ വര്‍ഗീസ് (ബിസിനസ് സ്റ്റഡീസ്-95), നഫ്‌ല ഇബ്രാഹിം, നജ്‌ലാ അബ്ദുല് ഖാദര് (ഹോം സയന്‍സ്-95).\nബിര്‍ള പബ്ലിക് സ്‌കൂളില് സ്‌കൂളില് 147 വിദ്യാര്‍ഥികളാണ് പന്ത്രണ്ടാം ക്ലാസ് പരീക്ഷയെഴുതിയത്. ഇതില് 73 വിദ്യാര്‍ഥികള് 90 ശമതാനം മാര്‍ക്ക് കരസ്ഥമാക്കി. 95.55 ശതമാനം വിദ്യാര്‍ഥികള് 75 ശതമാനത്തില് കൂടുതല് മാര്‍ക്ക് നേടിയിട്ടുണ്ട്. മൊത്തം വിദ്യാര്‍ഥികള് 60 ശതമാനം മാര്‍ക്ക് കരസ്ഥമാക്കിയിട്ടുണ്ട്. സയന്‍സ് സ്ട്രീമില് ഒന്നാം സ്ഥാനം കിറുബാകരന് തിരുമുരുഖന് (96.8) നേടി. രണ്ടും മൂന്നൂം സ്ഥാനം യഥാക്രമം ഐശ്വര്യ സുനില് (92.6), കോവില് ആര്യ (96), നാരായണി ശ്രീദേവി അനന്തകൃഷ്ണന് (96) കരസ്ഥമാക്കി. കൊമേഴ്‌സ് സ്ട്രീമില് ഒന്നും രണ്ടും മൂന്നും സ്ഥാനം യഥാക്രമം ജയശ്രീ ഗോപാലകൃഷ്ണന് (96), കെവിന് ജോസ് (95), നിധി ശര്‍മ (95) നേടി.\nശാന്തിനികേതന് ഇന്ത്യന് സ്‌കൂളില് സുല്‍ത്താന് അബ്ദുല്‍സലാം, നിനാ സാലിം, ഫര്‍സാന തുടങ്ങിയവര് സയന്‍സ് സ്ട്രീമില് ഒന്നും രണ്ടും മൂന്നും സ്ഥാനം കരസ്ഥമാക്കി. മുഹമ്മദ് ശുഹൈ നജീബ്, സംറാ സാഹിര് , ഫാത്തിമ മുഹമ്മദലി (കൊമേഴ്‌സ് സ്ട്രീമില്) യഥാക്രമം ഒന്നും രണ്ടും സ്ഥാനം നേടി. വിവിധ വിഷയങ്ങളില് ഉന്നത വിജയം നേടിയവര്: നിനാ സാലിം (ഇംഗ്ലീഷ്, കെമിസ്ട്രി, ബയോളജി), സുല്‍ത്താന് അബ്ദുല് അസ്‌ലം (മാത്ത്‌സ്, കെമിസ്ട്രി), ഫാത്തിമ മുഹമ്മദലി (ഇക്കണോമിക്‌സ്, ഹോം സയന്‍സ്), ഫര്‍സാന (കെമിസ്ട്രി ആന്റ് എന്‍ജിനിയറിങ് ഗ്രാഫിക്‌സ്), മര്‍വ സലാഹ് (ഫിസിക്‌സ്), മുഹമ്മദലി ശുഹൈം നജീബ് (അക്കൗണ്ടന്‍സി, ഇക്കണോമിക്‌സ്), ദീപ്തി ശാഹി (കംപ്യൂട്ടര് സയന്‍സ്), ശെര്‍ലി ശിബു ( ഇന്‍ഫോര്‍മാറ്റിക്‌സ് പ്രാക്ടിസസ്), ഫാത്തിമ മുഹമ്മദലി (ബിസിനസ് സ്റ്റഡീസ്), മുഹമ്മദ് ജാസിം(ബിസിനസ് സ്റ്റഡീസ്), നിഖാത് നിസാമുല് ഹഖ് സയ്യിദ് (ബിസിനസ് സ്റ്റഡീസ്) തുടങ്ങിയവര് വ്യത്യസ്ത വിഷയങ്ങളില് ഉന്നത മാര്‍ക്ക് കരസ്ഥമാക്കി.\nPrevious PostPrevious സൗദി റിയാല് കൈവശംവെച്ചകേസ്;പ്രതിയെ എന്‍ഫോഴ്‌സ്‌മെന്റിന് കൈമാറി\nNext PostNext ഫസീലയ്‌ക്ക് വൃക്കനല്‍കാന് പിതാവ് തയ്യാറാണ്; ശസ്‌ത്രക്രിയക്ക് സമുനസുകള് കനിയണം\n298 views | posted on August 14, 2018


നടി ആക്രമിക്കപ്പെട്ട സംഭവം; അന്വേഷണം കാവ്യയിലേക്കും അമ്മ ശ്യാമളയിലേക്കും-Kavya madhavan and mother Shyamala madhavan will be questioned in actress abduction case\nകാവ്യയുടെ ഉടമസ്ഥതയിലുള്ള ഓൺലൈൻ വസ്ത്രവ്യാപാര സ്ഥാപനമായ ലക്ഷ്യയിൽ പ്രതികൾ എത്തിയിരുന്നു\nകൊച്ചി: നടി ആക്രമിക്കപ്പെട്ട സംഭവത്തിൽ നടൻ ദിലീപ് പിടിയിലായതിന് പിന്നാലെ അന്വേഷണം ഇദ്ദേഹത്തിന്റെ ഭാര്യ കാവ്യയിലേക്കും നീളുന്നു. കാവ്യ മാധവനെയും അമ്മ ശ്യാമളയെയും ചോദ്യം ചെയ്യാനാണ് പൊലീസ് ആലോചിക്കുന്നത്. റിയൽ എസ്റ്റേറ്റുമായി ബന്ധപ്പെട്ട ദിലീപിന്റെ ഇടപാടുകളെ പിന്തുടർന്നാണ് ചോദ്യം ചെയ്യൽ എന്ന് പൊലീസ് വൃത്തങ്ങൾ വിവരം നൽകി.\nനടി ആക്രമിക്കപ്പെട്ട കേസിൽ ഒരു സ്ത്രീക്ക് പങ്കുണ്ടെന്ന് നേരത്തേ തന്നെ ആരോപണം ഉയർന്നിരുന്നു പ്രതികൾ തന്നെ ബന്ധപ്പെട്ടിരുന്നുവെന്ന അഡ്വ.ഫെനി ബാലകൃഷ്ണന്റെ വെളിപ്പെടുത്തലോടെയാണ് ഇക്കാര്യം കൂടുതൽ ശക്തമായി ഉയർന്നുവന്നത്. ഇത് ശ്യാമളയാണോയെന്നും സംശയം ഉയർന്നിരുന്നു.\nഒളിവിലായിരുന്ന പ്രതികൾ കീഴടങ്ങുന്നതിന് മുൻപ് കാവ്യ മാധവന്റെ ഉടമസ്ഥതയിലുള്ള\nഓൺലൈൻ വസ്ത്ര വ്യാപാര സ്ഥാപനമായ ലക്ഷ്യയിൽ എത്തിയതായി വിവരമുണ്ടായിരുന്നു. പൊലീസ് പരിശോധനയിൽ ഈ ദിവസങ്ങളിലെ സിസിടിവി ദൃശ്യങ്ങൾ മായ്ച്ചു കളഞ്ഞതായി പിന്നീട് വ്യക്തമായി.\nലക്ഷ്യയുടെ നടത്തിപ്പ് ചുമതല കാവ്യയുടെ അമ്മയായ ശ്യാമളയ്ക്കാണ്. ഇവരാണോ പ്രതികളുമായി ബന്ധപ്പെട്ടതെന്ന സംശയം പൊലീസിനുണ്ട്. ഈ സാഹചര്യത്തിലാണ് ഇരുവരെയും വിളിച്ചുവരുത്തിയിരിക്കുന്നത്. ഇന്ന് ആലുവ പൊലീസ് ക്ലബിൽ വച്ചായിരിക്കും ഇരുവരുടെയും മൊഴിയെടുക്കുക.\nഅതേസമയം ദിലീപുമായി അന്വേഷണ സംഘം ഇന്ന് തൃശ്ശൂരിലെത്തി തെളിവെടുക്കും. ഹോട്ടൽ ഗരുഡ,ഹോട്ടൽ ജോയ്സ് പാലസ് എന്നിവിടങ്ങൾക്ക് പുറമേ തൃശ്ശൂർ ടെന്നിസ് ക്ലബിലും തെളിവെടുക്കും.\nപൾസർ സുനിയും നടൻ ദിലീപും കഴിഞ്ഞ മൂന്ന് വർഷത്തിനിടെ ഒരേ സമയം ഈ ടവർ ലൊക്കേഷനുകളിൽ പല തവണ വന്ന സാഹചര്യത്തിലാണ് ദിലീപിനെ തെളിവെടുക്കാനായി കൊണ്ടുവന്നത്. ഇന്നും കൂടിയാണ് ദിലീപിനെ കസ്റ്റഡിയിൽ വയ്ക്കാൻ അന്വേഷണ സംഘത്തിന് അനുമതി ഉള്ളത്.\nഅതേസമയം ദിലീപിനെ തെളിവെടുപ്പിനായി എത്തിക്കുന്ന സ്ഥലങ്ങളിൽ ജനങ്ങൾ ദിലീപിനെതിരെ കൂകി വിളിക്കുകയാണ്.


Man Utd expect Paul Pogba to stay beyond January transfer window\nജനുവരി ട്രാൻസ്ഫർ ജാലകത്തിൽ പോൾ പോഗ്ബ മാഞ്ചസ്റ്റർ യുണൈറ്റഡ് വിടില്ലെന്ന് റിപോർട്ട്\nതങ്ങളുമായുള്ള കരാര് അവസാനിക്കാനിരിക്കുന്ന ഫ്രഞ്ച് താരം പോള് പോഗ്ബ ജനുവരി ട്രാൻസ്ഫർ ജാലകത്തിൽ ക്ലബ് വിടില്ലെന്നാണ് മാഞ്ചസ്റ്റർ യുണൈറ്റഡ് പ്രതീക്ഷിക്കുന്നതെന്ന് റിപ്പോർട്ട്. ഇ.എസ്.പി.എന്നാണ് ഇക്കാര്യം റിപ്പോര്‍ട്ട് ചെയ്തത്.\nഈ സീസണ് അവസാനത്തോടെ ചുവന്ന ചെകുത്താന്‍മാര്‍ക്കൊപ്പമുള്ള പോഗ്ബയുടെ കരാര് അവസാനിക്കുകയാണ്. അതിനാല് താരം ക്ലബ് വിടുമെന്ന അഭ്യൂഹങ്ങൾ ശക്തമാണ്. എന്നാല് ജനുവരി ട്രാന്‍സ്ഫര് വിന്‍ഡോയില് പോഗ്ബ ക്ലബ് വിടില്ലെന്നാണ് നിലവിലെ റിപ്പോര്‍ട്ടുകള് സൂചിപ്പിക്കുന്നത്. അതേ സമയം, ക്ലബ് വിടാൻ തന്നെയാണ് പോഗ്ബയുടെ തീരുമാനമെങ്കിൽ, താരത്തിന് വരുന്ന ഓഫറുകൾ മാഞ്ചസ്റ്റർ യുണൈറ്റഡ് പരിഗണിക്കുമെന്നും ഇഎസ്പിഎൻ റിപ്പോർട്ടിൽ പറയുന്നു. എന്നാല് ഇതുവരെ യുണൈറ്റഡ് അതിന് മുതിര്‍ന്നിട്ടില്ലെന്നും റിപ്പോര്‍ട്ട് വ്യക്തമാക്കുന്നു.\nനവംബറില് ഏറ്റ മസില് ഇഞ്ചുറിയെ തുടര്‍ന്ന് വിശ്രമത്തിലുള്ള പോഗ്ബ പുതിയ പരിശീലകന് റാങ്‌നിക്കിനൊപ്പം ജോലി ചെയ്യാനുള്ള സന്നദ്ധത പ്രകടിപ്പിച്ചതായും റിപ്പോര്‍ട്ടുകള് വ്യക്തമാക്കുന്നു.\nഅതേ സമയം, സമ്മറോടെ ഫ്രീ ഏജന്റ് ആകുന്ന പോഗ്ബയെ സ്വന്തമാക്കാനായി യൂറോപ്പിലെ പല വമ്പന്മാരും രംഗത്തുണ്ട്. പി.എസ്.ജി, റയല് മാഡ്രിഡ്, ബാഴ്‌സലോണ, യുവന്റസ് എന്നിവരാണ് പോഗ്ബയുടെ നീക്കങ്ങളെ സൂക്ഷമമായി നിരീക്ഷിക്കുന്നത്.\nനേരത്തെ, 2016ലായിരുന്നു ഇറ്റാലിയന് ക്ലബായ യുവന്റസില് നിന്ന് പോഗ്ബ മാഞ്ചസ്റ്റര് യുണൈറ്റഡിലെത്തിയത്. ക്ലബിൽ പലപ്പോഴും സ്ഥിരതയാർന്ന പ്രകടനം കാഴ്ചവെക്കാത്തതിന്റെ പേരിൽ വിമർശനം ഏറ്റുവാങ്ങിയിട്ടുള്ള താരം ചുവന്ന ചെകുത്താന്മാർക്കൊപ്പം തുടരുമോ ഇല്ലയോ എന്ന കാര്യത്തിൽ കൂടുതൽ വ്യക്തത അടുത്ത വർഷത്തിന്റെ തുടക്കത്തിൽ ലഭിക്കുമെന്നാണ് പ്രതീക്ഷിക്കപ്പെടുന്നത്.


കണ്ണുകളിൽ ഒളിപ്പിച്ചത്-ചെറുകഥMalayali Life | The Largest Malayalam Online Lifestyle Portal\nThursday6June 2019 01:43:17 PM\n'ജയശ്രീ നിന്റെ മുടിയിൽ ഞാനൊന്ന് തൊട്ടോട്ടെ'\n'വെറുതെ എന്തിനാ തൊടുന്നെ? എന്തേലും കാര്യമുണ്ടേൽ തൊട്ടോ?'\nപിന്നെ ഞാനെന്റെ വലതുകരം നീട്ടി മുൻബെഞ്ചിലിരിക്കുന്ന അവളുടെ തലമുടിയിൽ തൊട്ടു. നിതംബംവരെയും കറുത്തിരുണ്ട് കൂടിക്കിടക്കുന്ന ജയശ്രീയുടെ മുടി കാണുമ്പോളൊക്കെ ഞാൻ ഇഷ്ടത്തോടെ നോക്കും.\nജയശ്രീ പുറകോട്ട് തിരിഞ്ഞു. എന്നെ സൂക്ഷിച്ചു നോക്കി. എന്റെ കൈ അപ്പോളും അവളുടെ കാർകൂന്തലിൽ ഇഴയുകയായിരുന്നു.\n'നിന്റെ മുടിയിലെ തുളസിക്കതിർ കണ്ടിട്ട് ഇഷ്ടം തോന്നീട്ട്'\n'എന്നാൽ ഞാൻ ഒരു കാര്യം പറയട്ടെ?'\n'തുളസിക്കതിർ ചൂടിവരാൻ ഒരുകാരണമുണ്ട്. കഴിഞ്ഞാഴ്ചയിൽ താൻ പറഞ്ഞില്ലേ, 'ജയേ, നിന്റെ മുടിയിൽ തുളസിക്കതിർ ചൂടിവന്നാൽ നല്ല ചന്തമായിരിക്കുന്ന്. മറന്നു പോയി അല്ലേ?'\n'ഓ... നമ്മൾ പറഞ്ഞാലും പെണ്ണുങ്ങൾ അനുസരിക്കുമോ?'\n'ഓ അങ്ങനെയൊന്നുമില്ല. ചുമ്മാ തോന്നി. അപ്പോൾ താൻ പറഞ്ഞതോർത്തു. എന്നാപ്പിന്നെ ആയിക്കോട്ടേന്നുകരുതി'\n'ഗുഡ്' ഞാൻ ചിരിക്കാൻ ശ്രമിച്ചതേയുള്ളു.\nസാർ നളചരിതം ആടുമ്പോൾ എന്റെ കൈ ജയയുടെ മുടിയിൽ തന്നെയായിരുന്നു. ബഞ്ചിനുപുറകിലൂടെ. ഇടയ്ക്കവൾ എന്നെ ഒന്നുതിരിഞ്ഞുനോക്കി പുഞ്ചിരിച്ചു. അപ്പോൾ ആ കണ്ണുകൾക്ക് എന്നോടെന്തോ പറയാൻ ബാക്കിയുണ്ടെന്നെനിക്ക് തോന്നിപ്പോയി.\n'നിനക്ക് വേറെ പണിയൊന്നുമില്ലെഡേയ്?'\nസുനിലാണ്. അവനും ജയയും മുന്നാളാണ്. അതിന്റെ കലിപ്പാണവന്. ജയയുടെ മുടി അവന് ഇഷ്ടവുമല്ല. അവനിഷ്ടം സിന്ധുവിനെയാണ്. സിന്ധുവിനും മുടിയുണ്ട്. പക്ഷേ നീളം ജയയുടെ അത്രയുമില്ല. എന്നാൽ കുഴപ്പം അതല്ല, അവളുടെ തലയിൽ നിറയെ പേനാണ്. പേൻപുഴുപ്പി എന്നാണ് ജയ രഹസ്യമായി അവളെ വിളിക്കുന്നത്. ഞാനും കണ്ടിട്ടുണ്ട് - സിന്ധുവിന്റെ തലയിലൂടെ പേനുകൾ മുങ്ങാകുഴിയിട്ടു നീന്തുന്നത്.\n'പോടാ... നീയാ പേൻപുഴുപ്പിയുടെ തലേൽപോയിപ്പിടി'\n'സൈലൻസ്..' കൃഷ്ണൻകുട്ടി സാർ ക്ലാസ്സിൽപറയുന്ന ആകെയുള്ള ആംഗലേയം സൈലൻസറില്ലാതെ ചെവിയിൽ വന്നു പതിച്ചു.\n'ഡാ.. നീയെനിക്ക് ബുക്കുതന്നില്ല'\n'നാളെയാകെട്ടെടീ. ഓ.വി വിജയൻ മതിയോ?'\n'ഓ.. അയ്യാളുടെ നോവൽ തുടങ്ങുന്നത് തന്നെ രാജാവ് അപ്പിയിടുന്നതിനെപ്പറ്റിയാ... നിക്ക് വേണ്ടാ'\n'വായിക്കാൻ കൊള്ളാവുന്നത് വല്ലതും കൊണ്ടു താ'\nഅടുത്ത ദിവസം ഞാൻ ജയശ്രീക്ക് 'ദൈവത്തിന്റെ വികൃതികൾ' കൊണ്ടുകൊടുത്തു. അവളുടെ കവിൾ തുടുത്തു. കണ്ണുകൾ വിടർന്നു.\n'എം. മുകുന്ദന്റെ ബുക്കൊന്നും ഇതുവരെ വായിച്ചിട്ടില്ല. വായിച്ചു നോക്കട്ടെ, എന്നിട്ട് പറയാം'\n'ഇന്ന് തലയിൽ ചൂടിയിരിക്കുന്ന പൂ കണ്ടോ?'\n'കണ്ടിരുന്നു. അതിന് കേരള സാഹിത്യ അക്കാദമി അവാർഡും മനസ്സിൽ കൊടുത്തല്ലോ..'\n'താങ്ക്‌സ്. എന്നാൽ ഒരുകാര്യം കൂടി ചോദിച്ചുകൊള്ളട്ടെ? താൻ എതിരുപറയരുത്'\n'എന്നതാ?' ഞാൻ കുതുകം പൂണ്ടു.\n'വരുന്ന തിങ്കളാഴ്ച എന്റെ ജന്മദിനമാ. എന്റെ കൂടെ ഊരമ്മൻകോവിലിൽ വരുമോ?'\nഞാനൊന്നും മിണ്ടാതെ നിന്നു. സത്യത്തിൽ എന്റെ പകുതി മനസ്സുമാത്രമേ അവിടെയുണ്ടായിരുന്നുള്ളൂ.\n'വരാല്ലോ ... ക്ലാസ്സ് കട്ടുചെയ്യണോ ?'\n'പിന്നെ ചെയ്യാതെ? അന്നത്തെ ദിവസം എനിക്ക് തരണം. കോവിലിൽ പോയി ഒന്ന് പ്രാർത്ഥിക്കണം, സിറ്റിയിൽ ഒന്ന് കറങ്ങണം, എവർഗ്രീനിൽ പോയി ഒന്ന് കഴിക്കണം. എല്ലാം എന്റെ ചെലവ്..'\n'ജയ ... സത്യത്തിൽ ഇത് നിന്റെ ജന്മദിനമോ അതോ...?'\n'ന്റെ തലമുടീടെ ..' ജയ ചിരിച്ചപ്പോൾ അവളുടെ മുല്ലപ്പൂദന്തങ്ങളും, ചുണ്ടുകളും പറയാൻ എന്തോ ബാക്കിവച്ചിരുന്നതുപോലെ തോന്നി.\n'ഏയ്.. ല്ല '\n'ഡോ .. ഞാനൊരച്ചായനാ, എനിക്കീ അമ്പലത്തിലെ ചടങ്ങുകൾ ഒന്നും അറിയില്ല. താൻ മുമ്പിൽ നിന്നോണം. ഞാൻ തന്നെ ഇമിറ്റേറ്റ് ചെയ്‌തോളാം'\n'ഓ .. ആയിക്കോട്ടെ. ഞങ്ങൾക്ക് വലിയ ചടങ്ങുകൾ ഒന്നുമില്ല മാഷേ, സിംപിൾ. ആ ക്യൂവിൽ നിൽക്കുക, കണ്ണടച്ചൊന്നു പ്രാർത്ഥിക്കുക, പ്രസാദംവാങ്ങിപ്പോരുക. അല്ലാതെ അച്ചായന്മാരെപ്പോലെ വിശുദ്ധന്മാരുടെ പ്രതിമയോട് മത്സരിച്ച് കുറ്റിയടിച്ച് നിൽക്കണ്ടതില്ല'\n'പറയാൻ മറന്നു.. ഒരച്ചായന്റെ ജന്മദിനാശംസകൾ. ഹിന്ദുപെൺകുട്ടിക്ക്..'\n'തനിക്ക് ഞാൻ കുറിയിട്ട് തരാം'\nഅവൾ എന്റെ നെറ്റിയിൽ കുറിതൊട്ടു. ചന്ദനതിന്റെ ഒപ്പം അവളുടെ സ്പർശനം കുളിരണിയിക്കുന്നതായിരുന്നു. അപ്പോൾ മനസ്സ് മന്ത്രിച്ചു. 'വിഡ്ഡീ, ഈ പെൺകുട്ടി നിന്റെ സുഹൃത്ത് മാത്രമാണ്. കേവലം സഹപാഠി മാത്രം.. കാമുകി അല്ല'\n'എന്തേ ചിന്തിക്കുന്നെ ?'\n'ഒന്നൂല്ല. നെറ്റിയിലൊരു കുളിര് '\n'നല്ലത്. തന്റെ മനസ്സൊന്ന് തണുക്കട്ടെ'\nഞാനൊന്ന് ഞെട്ടി. മനസ്സിന്റെ ചൂട് അവൾ എങ്ങിനെ അറിഞ്ഞു?\nഡി.സി ബുക്സിന്റെ പുസ്തകമേള, ഒന്നുരണ്ട് പി.എസ്.സി. അപേക്ഷ അയക്കൽ, എവർഗ്രീനിൽ ഉച്ചയൂണ്, പിന്നെ എയ്ഞ്ചൽ ഐസ്‌ക്രീം പാർലറിലെ ചെറുകസേരകളിൽ ഫ്രൂട്‌സലാഡ് കാത്തിരിപ്പ്.\n'അങ്ങിനെ ടീനേജ് വിടപറഞ്ഞു' വെട്ടിമിനുക്കി പോളീഷ് സുന്ദരമാക്കിയ വിരലുകൾ കൊണ്ട് മേശയിൽ താളംപിടിച്ചവൾ പറഞ്ഞു.\n'വലിയ പെണ്ണായി' ഞാൻ ആ താളം ഏറ്റുപിടിച്ചു.\n'അതൊക്കെ എന്നെയായി...എല്ലാമാസവും അതിന്റെ അനുസ്മരണവും നടക്കുന്നുണ്ട്' അതുംപറഞ്ഞവൾ എന്നെ കളിയാക്കാനെന്നപോലെ ചിരിച്ചു. അവളുടെ മുല്ലമൊട്ടുകൾ ചുണ്ടുകളുടെ ശ്രീകോവിൽ തുറന്നു ദർശനം നൽകി.\nഎയ്ഞ്ചൽ അണ്ണാച്ചി ഫ്രൂട്‌സലാഡ് കൊണ്ടുവച്ചു. അതിന്റെ മുകളിൽ അലങ്കാരമായിക്കിടന്ന ചെറിപ്പഴം ഞാൻ വായിലേക്കിട്ടു.\n'ദൈവത്തിന്റെ വികൃതികൾ വായിച്ച് തുടങ്ങി... എന്തോ അത്ര സുഖമില്ല'\n'ഇതിനു മുമ്പ് താൻ തന്ന ബ്രോം സ്റ്റോക്കറുടെ ഡ്രാക്കുള നമ്മൾ പറയുന്നപോലെയൊന്നുമില്ല. എനിക്കത് വായിച്ചിട്ട് പേടിയൊന്നും തോന്നീല്ല...'\n'ഉം' ഞാൻ മൂളി.\n'പിന്നെ താൻ കഴിഞ്ഞമാസം ഒരു സാധനം തന്നില്ലേ..'മരുഭൂമികൾ ഉണ്ടാകുന്നത്'? എന്ത് സാധനമാ മാഷേ അത്? നോവലോ അതോ നോവലോ? പ്രബന്ധം എഴുതിവച്ചിട്ട് നോവലെന്ന പേരിട്ടാൽ വായനക്കാർ വന്ന് വാങ്ങിക്കോളുമല്ലോ..'\n'ഉം..' എന്റെ വായിൽ അപ്പോളും ഫ്രൂട്‌സ്‌ലാടും, കണ്ണിൽ നെയിൽപോളിഷ് പുരട്ടിയ വിരലുകളുമാണ്.\nഅവൾ എന്റെ കൈയിൽ കയറിപിടിച്ചുകൊണ്ട് പറഞ്ഞു 'ടോ .. താനെനിക്ക് വായിക്കാൻ കൊള്ളാവുന്ന എന്തേലും കൊണ്ടുത്തരുമോ? തന്റെ പുലരി ഗ്രന്ഥശാലയിൽ പറ്റിയവല്ലതും ഉണ്ടോ?'\nഞാൻ കണ്ണുകൾ ഉയർത്തി. ജയേ, നിന്റെ കണ്ണുകൾ എന്താണാഗ്രഹിക്കുന്നത്?\n'തനിക്ക് പറ്റിയ ബുക്കേതാ ? എഴുത്തുകാരനാരാ?' ഞാൻ ചോദിച്ചു.\nഅവൾ ഒന്ന് നിശബ്ദയായി. ചുറ്റും ഒന്നുകണ്ണോടിച്ചു. ഐസ്‌ക്രീം പാർലറിൽ ഞങ്ങൾ മാത്രമേയുള്ളൂ. അണ്ണാച്ചി പണിയിലാണ്. കൈ മേശയിലൂന്നി അവൾ എന്നിലേക്കടുത്തു. എന്നിട്ട് ശബ്ദമടക്കി പറഞ്ഞു.\n'പമ്മന്റെ ബുക്കുകൾ തന്റെ ലൈബ്രറിയിൽ ഉണ്ടോന്ന് നോക്ക്.. എനിക്കതുവേണം'\nമനസ്സിലെ കൊള്ളിയാൻ മാറുന്നതിന് മുമ്പ് ഞാൻ ജയയുടെ മുഖത്ത് സൂക്ഷിച്ച് നോക്കി. അവൾ ഊറിച്ചിരിക്കുകയായിരുന്നു. നെയിൽപോളിഷ് വിരലുകൾ അപ്പോളും താളംപിടിച്ചുകൊണ്ടിരുന്നു. ഞാൻ എന്നോട്തന്നെ ചോദിച്ചു 'ജയേ, ഇതാണോ നിന്റെ നയനങ്ങളിൽ ഒളിപ്പിച്ചുവച്ചിരുന്നത്?'\n'പമ്മന്റെ നോവലുകൾ' അവൾ ഊന്നിപ്പറഞ്ഞു.\nഅപ്പോൾ എന്റെ മനസ്സ് അപ്പൂപ്പൻതാടി പോലെ ഭാരമില്ലാതായി. അത് പറന്നുപറന്ന് അങ്ങ് ചുട്ടിപ്പാറയുടെ മേൽ ചെന്നുനിന്നു. എന്നിട്ട് താഴെക്കൊന്നു നോക്കി. ഊരമ്മൻ കോവിലിൽ, വലിയ ആൽത്തറ, കിളികൊഞ്ചലുകൾക്ക് പകരം കാക്കകളുടെ 'കാ... കാ....' കരച്ചിൽ മാത്രം.\nRead more topics: # short story kannukal olipichath\nshort story kannukal olipichath


പൊന്നണിയാതെ കേരളം | Sports | Deshabhimani | Friday Dec 6, 2019\nദേശീയ സ‌്കൂൾ മീറ്റ‌്: ആദ്യദിനം കേരളം പത്താമത്\nആർ രഞ‌്ജിത‌്Updated: Friday Dec 6, 2019\nജൂനിയർ പെൺകുട്ടികളുടെ ഹൈജമ്പിൽ ഹരിയാനയുടെ ഖ്യാതി മാത്തൂർ റെക്കോഡോടെ സ്വർണത്തിലേക്ക് ഫോട്ടോ: പി ദിലീപ്‌കുമാർ\nട്രാക്കിലും ഫീൽഡിലും കേരളമില്ല. 17 സ്വർണം നിശ‌്ചയിച്ച ദിവസം ഒരു തരിപോലുമില്ല. ദേശീയ സ‌്കൂൾ അത‌്‌ലറ്റിക‌് മീറ്റിൽ 65–--ാം പതിപ്പിൽ വെള്ളിയും വെങ്കലവുമായുള്ള കേരളത്തിന്റെ അരങ്ങേറ്റം വരാനിരിക്കുന്ന വലിയ തിരിച്ചടിയുടെ സൂചനയായി. ഉത്തർപ്രദേശും തമിഴ‌്നാടും ഹരിയാനയും മഹാരാഷ‌്ട്രയും കുതിക്കുമ്പോൾ കേരള‌ം പത്താംസ്ഥാനത്താണ‌്.\nജൂനിയർ ആൺകുട്ടികളുടെ 400 മീറ്ററിൽ തിരുവനന്തപുരം ജി വി രാജ സ‌്പോർട‌്സ‌് സ‌്കൂളിലെ എസ‌് അക്ഷയ‌് 49.23 സെക്കൻഡിൽ വെള്ളി നേടി. സബ‌്ജൂനിയർ പെൺകുട്ടികളുടെ ഹൈജമ്പിൽ കല്ലടി സ‌്കൂളിലെ കെ അഖില മോൾ 1.48 മീറ്റർ ചാടി വെങ്കലം കരസ്ഥമാക്കി.\n100 മീറ്ററിൽ ഒറ്റ കേരള താരങ്ങൾപോലും ഫൈനലിൽ കടന്നില്ല. ജൂനിയർ ആൺകുട്ടികളുടെ ലോങ്‌ജമ്പ‌്, 1500 മീറ്റർ, പെൺകുട്ടികളുടെ ഡിസ‌്കസ‌്ത്രോ, സബ‌്ജൂനിയർ ആൺകുട്ടികളുടെ ഷോട്‌പുട്ട‌്, 400 മീറ്റർ, പെൺകുട്ടികളുടെ ലോങ്ജമ്പ‌് എന്നീ ഇനങ്ങളിലും മെഡൽ പോരാട്ടത്തിൽ കേരളം ഇല്ലായിരുന്നു. സംഗ്രൂറിലെ വാർ ഹീറോസ‌് സ‌്റ്റേഡിയത്തിൽ കേരളം എതിരാളികൾക്ക‌് വെല്ലുവിളി ആയതേയില്ല. സബ‌്ജൂനിയറിൽ തിരിച്ചടി പ്രതീക്ഷിച്ചതാണെങ്കിലും ജൂനിയറിലെ പ്രകടനം നിലവിലെ ചാമ്പ്യൻമാർക്ക‌് ആഘാതമായി.\nജൂനിയർ ആൺകുട്ടികളുടെ 400 മീറ്ററിൽ കെ അഭിജിത‌് സെമിയിൽ പുറത്തായി. 100 മീറ്ററിൽ എസ‌് സ‌്റ്റാലിൻ ജോഷ്വ സെമിയിൽ തോറ്റു. പെൺകുട്ടികളുടെ 1500 മീറ്ററിൽ കെ പി സനിക അഞ്ചാമതായി. ഹൈജമ്പിൽ രോഷ‌്ന അഗസ‌്റ്റിൽ നാലാം സ്ഥാനത്തിൽ ഒതുങ്ങി. 400 മീറ്ററിൽ മെഡൽ പ്രതീക്ഷിച്ച എൽഗ തോമസ‌് അഞ്ചും പ്രതിഭ വർഗീസ‌് എട്ടും സ്ഥാനത്തേക്ക‌് പിന്തള്ളപ്പെട്ടു. സബ‌് ജൂനിയറിൽ എം കെ വിഷ‌്ണുവിന‌് 100 മീറ്ററിൽ ഫൈനൽ ടിക്കറ്റ‌് കിട്ടിയില്ല. അഞ്ച‌് മീറ്റ‌് റെക്കോഡുകൾ പിറന്ന ദിവസത്തിൽ ഹരിയാനയിൽനിന്നുള്ള ചാട്ടക്കാരി ഖ്യാതി മാത്തൂർ ശ്രദ്ധ നേടി. ജൂനിയർ പെൺകുട്ടികളുടെ ഹൈജമ്പിൽ 1.68 മീറ്ററിൽ പുതിയ ഉയരം കുറിച്ചു.\nഡിസ‌്കസ‌് ത്രോയിൽ സന്യ യാദവ‌് (44.25 മീറ്റർ), ആൺകുട്ടികളുടെ 1500 മീറ്ററിൽ ഉത്തർപ്രദേശിന്റെ ഉത്തംയാദവ‌് (3:54.11), 5000 മീറ്റർ നടത്തത്തിൽ മധ്യപ്രദേശിന്റെ ബജറംഗി പ്രജാപതി (20:42.71), സബ‌്ജൂനിയർ ആൺകുട്ടികളുടെ ഷോട്‌പുട്ടിൽ ഉത്തർപ്രദേശിന്റെ അശുതോഷ‌് ദുബേ (17.25 മീറ്റർ) എന്നിവർ റെക്കോഡിട്ടു.\nജൂനിയർ ആൺകുട്ടികളുടെ 100 മീറ്ററിൽ ജാർഖണ്ഡിന്റെ സദാനന്ദ‌് കുമാർ (11.25) വേഗക്കാരനായി. പെൺകുട്ടികളിൽ തെലങ്കാനയുടെ ജെ ദീപ‌്തി(12.20) സ്വർണം നേടി. സബ‌്ജൂനിയറിൽ കെവിഎസിന്റെ മുഹമ്മദ‌് റെയാൻ ബാഷ (11.43), സിഐഎസ‌്ഇസിയുടെ ഇഷാ രാംതക‌്(12.68) എന്നിവരും ഒന്നാമതെത്തി. ഇന്ന‌് ഒമ്പത‌് ഫൈനലാണ്.\nഹൈജമ്പിൽ റെക്കോഡിട്ട ഖ്യാതി മാത്തൂർ വിജയം നേടിയത‌് പരിശീലകനില്ലാതെ. ഫോൺ വഴി ഉപദേശം നേടിയും യു ട്യൂബിലെ ചാട്ടങ്ങൾ കണ്ടുമായിരുന്നു പരിശീലനം. ഉത്തർപ്രദേശിലെ മീററ്റിൽനിന്നുള്ള പ്ലസ‌്ടുക്കാരി ഹരിയാന റിവാഡി ഗവ. എംഎസ‌് സ‌്കൂളിനെയാണ‌് പ്രതിനിധീകരിച്ചത‌്.\nജൂനിയർ പെൺകുട്ടികളുടെ ഹൈജമ്പിൽ 1.68 മീറ്റർ ചാടി പുതിയ ഉയരം കുറിച്ചു. നാലുവർഷം മുമ്പ‌് അസമിന്റെ ലയംവിന നർസറി സ്ഥാപിച്ച 1.67 മീറ്റർ മാഞ്ഞു. മീററ്റിൽ പരിശീലകനായ ജയ‌്‌വീറാണ‌് ചാട്ടക്കാരിയെ കണ്ടെത്തിയത‌്. ഹരിയാനയിലെ സ‌്കൂളിലേക്ക‌് മാറിയതോടെ പരിശീലകനെ നഷ‌്ടപ്പെട്ടു. ഒന്നരവർഷത്തോളം യു ട്യൂബ‌് ‘കോച്ചായി’. ദേശീയ മീറ്റിന‌് ഒരുങ്ങാൻ കോച്ച‌് ജയ‌്‌വീർ ഫോണിൽ എത്തി. ചാട്ടങ്ങളുടെ വീഡിയോയുമായി ഫോട്ടോഗ്രാഫറായ അച്ഛൻ വിശാൽ മാത്തൂറും അമ്മ രചനയും കൂട്ടിനുണ്ടായിരുന്നു. ഹരിയാനയിൽ എത്തിയശേഷം ഈയടുത്ത‌് പുതിയ പരിശീലകനെ കണ്ടെത്തിയിട്ടുണ്ട‌്. ഇനി ഒറ്റയ്‌ക്കുള്ള പരിശീലനം അവസാനിപ്പിച്ചാകും ഭാവിയിലെ ചാട്ടങ്ങൾ.\nഹരിയാനയുടെ പ്രായത്തട്ടിപ്പ‌് ; അക്ഷയ‌് പൊന്നാകുമോ\nകേരളം മങ്ങിപ്പോയ ദിവസം മാനം കാത്തത‌് എസ‌് അക്ഷയ‌് നേടിയ വെള്ളിയാണ‌്. അവസാന കുതിപ്പിലാണ‌് ഹരിയാനക്കാരനായ ശോഭിത‌് രാതേ ഒന്നാമതായത‌്. 17 വയസ്സിന‌് താഴെയുള്ള ആൺകുട്ടികളുടെ 400 മീറ്ററിൽ സ്വർണം നേടിയ ശോഭിത്തിന‌് ഇരുപത‌് വയസ്സായെന്ന‌് കേരളവും ഒഡിഷയും പരാതിപ്പെട്ടു. ഇരുസംസ്ഥാനങ്ങളും രേഖാമൂലം പരാതി നൽകി.\nപരാതി പരിശോധിച്ചാൽ അക്ഷയ‌്ക്ക‌് സ്വർണം കിട്ടുമെന്നാണ‌് കേരളത്തിന്റെ ഉറച്ച വിശ്വാസം. തിരുവനന്തപുരം ജി വി രാജ സ‌്പോർട‌്സ‌് സ‌്കൂളിൽ പ്ലസ‌് വൺ ബയോ സയൻസ‌് വിദ്യാർഥിയാണ‌്. എസ‌് സത്യനാണ‌് പരിശീലകൻ.


കമ്മാരസംഭവത്തിൽ സിദ്ധാർഥിന് പ്രധാന വേഷമെന്ന് ദിലീപ് : Cinema News\nSunday, January 14, 2018 3:02 PM IST\nദിലീപിനെ നായകനായി എത്തുന്ന കമ്മാരസംഭവത്തിന്‍റെ സെക്കൻഡ് സെക്കൻഡ് ലുക്ക് പോസ്റ്റർ പുറത്തിറക്കി. ദിലീപ് തന്‍റെ ഫേസ്ബുക്ക് പേജിലൂടെയാണ് ഇത് പുറത്തുവിട്ടത്. തെന്നിന്ത്യൻ താരം സിദ്ധാർഥിന്‍റെ ചിത്രമാണ് പോസ്റ്ററിലുള്ളത്. ചിത്രത്തിന്‍റെ ഫസ്റ്റ്ലുക്ക് പോസ്റ്റർ മുന്പ് ദിലീപ് പുറത്തുവിട്ടിരുന്നു. ഒരു കുറിപ്പും അദ്ദേഹം പങ്കുവെച്ചിട്ടുണ്ട്.\nഫസ്റ്റ്ലുക്ക് പോസ്റ്ററിനു ആരാധകർ നൽകിയ സ്വീകരണത്തിന് നന്ദി പറഞ്ഞാണ് അദ്ദേഹം സെക്കൻഡ് പോസ്റ്റർ പങ്കുവെച്ചിരിക്കുന്നത്. ചിത്രത്തിൽ അതിപ്രധാന വേഷം കൈകാര്യം ചെയ്യുന്നത് സിദ്ധാർഥാണെന്നും അദ്ദേഹം പറയുന്നു. മാത്രമല്ല സിദ്ധാർഥ് അഭിനയിച്ച ബോയ്സ്, രംഗ് ദേ ബസന്തി, ജിഗർത്തണ്ട എന്നീ ചിത്രങ്ങളിലെ വേഷങ്ങളെ നിഷ്പ്രഭമാക്കുന്ന കഥാപാത്രമായിരിക്കും കമ്മാരസംഭവത്തിലെ അദ്ദേഹത്തിന്‍റെ കഥാപാത്രമെന്നും ദിലീപ് അറിയിക്കുന്നു.\nരതീഷ് അന്പാട്ട് സംവിധാനം ചെയ്യുന്ന ചിത്രത്തിനായി തിരക്കഥ തയാറാക്കിയിരിക്കുന്നത് മുരളി ഗോപിയാണ്. നമിത പ്രമോദാണ് ചിത്രത്തിലെ നായിക. ഗോകുലം മൂവിസാണ് ചിത്രം നിർമിക്കുന്നത്.


കാരക്കാമല കൊമ്മയാട് ക്ഷീരോൽപ്പാദക സഹകരണ സംഘത്തിന് ഐ എസ് ഒ സർട്ടിഫിക്കറ്റ് ലഭിച്ചു - Krishideepam.in\nകാരക്കാമല കൊമ്മയാട് ക്ഷീരോൽപ്പാദക സഹകരണ സംഘത്തിന് ഐ എസ് ഒ സർട്ടിഫിക്കറ്റ് ലഭിച്ചു\nകൽപ്പറ്റ: കാരക്കാമല കൊമ്മയാട് ക്ഷീരോൽപ്പാദക സഹകരണ സംഘത്തിന് ഐ എസ് ഒ സർട്ടിഫിക്കറ്റ് ലഭിച്ചു. ഇവരുടെ നീണ്ട ഇരുപത്തി അഞ്ച് വർഷത്തെ പ്രവർത്തനത്തിന് ഒടുവിലാണ് ഈ സർട്ടിഫിക്കറ്റ് ലഭിച്ചതെന്ന് ക്ഷീരോൽപ്പാദക സഹകരണ സംഘത്തിന്റെ പ്രസിഡന്റ് ജിജി പോൾ പറഞ്ഞു. കൂടാതെ ഉപഭോക്താക്കളുടെ സംതൃപ്തിയാണ് ഈ വിജയത്തിന് പിന്നിലെന്നും അദ്ദേഹം കൂട്ടിചേർത്തു.\nക്ഷീര കർഷകരുടെ സഹകരണം മൂലമാണ് ഈ സംഘത്തിന് ഇത്തരം അംഗീകാരം ലഭിക്കാൻ കാരണമായത്. പാലിന്റെ ഗുണനിലവാരം ഉയർത്തുന്നതിനും ,കർഷകരുടെ ജീവിത നിലവാരം മെച്ചപ്പെടുത്തുന്നതിനുമായും ഈ സംഘം പ്രവർത്തിച്ചുവരുന്നു. ഐ എസ് ഒ സർട്ടിഫിക്കറ്റ് ക്ഷീര വികസന വകുപ്പ് മന്ത്രി അഡ്വ .കെ രാജുവിൽ നിന്നും ക്ഷീര സംഘം ഭരണ സമിതി അംഗങ്ങൾ ഏറ്റുവാങ്ങി.


കാരാപ്പുഴ കനാല് നവീകരണം തുടങ്ങി | Ampalavayal\nകാരാപ്പുഴ കനാല് നവീകരണം തുടങ്ങി\nകനാലിന്റെ ഉള്വശം കോണ്ക്രീറ്റ് ചെയ്യുന്നു അ\nഅമ്പലവയല്: കാരാപ്പുഴ അണക്കെട്ടില്‍നിന്ന് വെള്ളം ഒഴുക്കിവിടുന്ന കനാലിന്റെ അറ്റകുറ്റപ്പണികള് തുടങ്ങി. കാരാപ്പുഴയില്‍നിന്ന് ജലവിതരണത്തിനുള്ള കനാലിന്റെ ആരംഭഭാഗത്താണ് നവീകരണം നടക്കുന്നത്. ജലസേചന വകുപ്പിന്റെ ഫണ്ടുപയോഗിച്ചാണ് ആദ്യഘട്ടത്തില് 700 മീറ്റര് ദൂരം പുതുക്കിപ്പണിയുന്നത്.\nകനാലിന്റെ അടിത്തട്ടിലെ മണ്ണ് നീക്കംചെയ്ത് കോണ്‍ക്രീറ്റ് ചെയ്യുന്ന പ്രവൃത്തിയാണ് ഇപ്പോള് നടക്കുന്നത്. മുന്‍പ് കോണ്‍ക്രീറ്റ് ഇല്ലാതിരുന്ന ഈ ഭാഗത്ത് വെള്ളം വാര്‍ന്നുപോകുന്നത് തടയാനാണ് ഈ പ്രവൃത്തി.\nഅണക്കെട്ടില്‍നിന്ന് കൃഷിയാവശ്യങ്ങള്‍ക്കായി പലഭാഗത്തേക്ക് തുറന്നുവിടുന്ന വെള്ളത്തിന്റെ നല്ലൊരു പങ്ക് ഇതിലൂടെ പാഴാകുകയായിരുന്നു. കനാല് പുതുക്കിപ്പണിയുന്നതോടെ അമ്പലവയല്, മീനങ്ങാടി പഞ്ചായത്തുകളിലേക്കുളള ജലവിതണം സുഗമമാകും. വെള്ളം വാര്‍ന്നുപോകുന്ന പ്രദേശങ്ങളില് കവുങ്ങടക്കമുള്ള കൃഷികള്‍ക്ക് ദോഷമായിരുന്നു. നനവ് കൂടിയതുമൂലം കൃഷികള് ചീഞ്ഞുപോകുന്ന സ്ഥിതിയുണ്ടായിരുന്നു. ഇപ്പോള്‍നടക്കുന്ന പണി ഇവയ്‌ക്കെല്ലാം പരിഹാരമുണ്ടാക്കും.\nപൈതൃകഭവനം ഉദ്ഘാടനം ചെയ്തു\nകെ.എസ്.യു. മണ്ഡലം കണ്‍വെന്‍ഷന്\nഅവഗണന അവസാനിപ്പിക്കണം -കിസാന് ജനത


യോഗ്യതാ റൗണ്ടില് ഇന്ത്യയ്ക്ക് തോല്‍വിത്തുടക്കം; ഒമാന് ഇന്ത്യയെ 2-1 ന് തോല്‍പ്പിച്ചു | DoolNews\nയോഗ്യതാ റൗണ്ടില് ഇന്ത്യയ്ക്ക് തോല്‍വിത്തുടക്കം; ഒമാന് ഇന്ത്യയെ 2-1 ന് തോല്‍പ്പിച്ചു\nThursday, 5th September 2019, 9:39 pm\nലോകകപ്പ് യോഗ്യതാ റൗണ്ടിലെ ആദ്യ മത്സരത്തില് ഒമാനെതിരെ ഇന്ത്യയ്ക്ക് തോല്‍വി. റാബിയ അലാവി അല് മന്ദറിന്റെ ഇരട്ടഗോള് മികവില് 2-1നാണ് ഒമാന് ഇന്ത്യയെ പരാജയപ്പെടുത്തിയത്.\nഇരുപത്തിനാലാം മിനിറ്റില് ക്യാപ്റ്റന് സുനില് ഛേത്രിയിലൂടെ ഇന്ത്യയായിരുന്നു ആദ്യ ഗോള് നേടിയത്. എന്നാല് മത്സരം തീരാന് നേരം 82,83 മിനുട്ടുകളില് ഒമാന് തിരിച്ചടിക്കുകയായിരുന്നു.\nജയത്തോടെ ഒമാന് മൂന്ന് പോയിന്റുമായി ഗ്രൂപ്പ് ഇയില് ഒന്നാമതെത്തി. പത്തിന് ദോഹയില് ലോകകപ്പിന്റെ ആതിഥേയരായ ഖത്തറിനെതിരേയാണ് ഇന്ത്യയുടെ അടുത്ത മത്സരം.


Green Kerala News വലിയ സ്‌ക്രീനുള്ള സ്മാര്‍ട്ട്‌ഫോണുമായി ജിയോ എത്തുന്നു - Green Kerala News\nവലിയ സ്‌ക്രീനുള്ള സ്മാര്‍ട്ട്‌ഫോണുമായി ജിയോ എത്തുന്നു\nന്യുഡൽഹി:വലിയ സ്‌ക്രീനുള്ള സ്മാര്‍ട്ട്‌ഫോണുമായി ജിയോ എത്തുന്നു. ഫീച്ചര്‍ഫോണുകള് ഫോര് ജി ആയി അപ്‌ഗ്രേഡ് ചെയ്യാനുദ്ദേശിക്കുന്നവരെ മുന്നില്‍കണ്ടാണ് ജിയോയുടെ നീക്കം. തങ്ങളുടെ പാര്‍ട്ട്ണറുമായി ചേര്‍ന്ന് സ്മാര്‍ട്ട്‌ഫോണ് നിര്‍മ്മിക്കുന്നതിനുള്ള തയ്യാറെടുപ്പിലാണ്. എല്ലാ സൗകര്യങ്ങളോടെയുമുള്ള സ്മാര്‍ട്ട്‌ഫോണാണ് തങ്ങളുടെ ലക്ഷ്യമെന്നാണ് ജിയോ വില്‍പന വിഭാഗം മേധാവി സുനില് ദത്ത് പറഞ്ഞത്\nഎല്ലാ മാസവും പുതുതായി എന്തെങ്കിലും കൊണ്ടുവരാനാണ് കമ്പനിയുടെ ലക്ഷ്യമെന്നും അദ്ദേഹം വ്യക്തമാക്കി . അമേരിക്കയിലെ പ്രമുഖ ടെക്‌നോളജി നിര്‍മ്മാണ കമ്പനിയായ ഫ്ളക്സുമായി ചേര്‍ന്നാണ് ജിയോയുടെ നീക്കം. പ്രമുഖ സ്മാര്‍ട്ട്‌ഫോണ് നിര്‍മ്മാതാക്കളായ സാംസങ്, ഷവോമി, ആപ്പിള്, ഒപ്പോ എന്നിവരുമായി സഹകരിച്ചും ജിയോ വിവരങ്ങള് തേടുന്നുണ്ട്. ഇന്ത്യയില് ഫീച്ചര്‍ഫോണ് ഉപയോഗിക്കുന്നവര് ഇനിയും ധാരാളമുണ്ടെന്നും ഇവരെ കൂടി സ്മാര്‍ട്ട്‌ഫോണ് ലോകത്തേക്ക് കൊണ്ടുവരികയാണ് ജിയോയുടെ ലക്ഷ്യം.\nഅതിനാല് തന്നെ വിലക്കുറവിലാവും ജിയോയുടെ വലിയസ്‌ക്രീനുള്ള സ്മാര്‍ട്ട്‌ഫോണും എത്തുക. ജിയോ നേരത്തെ ജിയോ ഫോണ് പുറത്തിറക്കിയിരുന്നു. പക്ഷേ അതിന് സ്മാര്‍ട്ട്ഫോണ് നിലവാരത്തിലുള്ള പ്രത്യേകതകള് ഇല്ലായിരുന്നു. മാത്രമല്ല, ജിയോ സിം വിപണി പിടിച്ചത് പോലെ അതിന് കഴിഞ്ഞതുമില്ല. അതേസമയം പുതുവര്‍ഷത്തില് ജിയോ പുതിയ ഓഫറുകള് പ്രഖ്യാപിക്കാനും സാധ്യതയുണ്ട്.


Janmabhumi| അഞ്ചേക്കറില് പടര്‍ന്ന് പേരാല്; വിസ്മയമായി തിമ്മമ്മ മാറിമാന\nഅഞ്ചേക്കറില് പടര്‍ന്ന് പേരാല്; വിസ്മയമായി തിമ്മമ്മ മാറിമാന\nSeptember 21, 2021, 08:52 a.m.\nജാതിയും മതവും ഉയര്‍ത്തിയ മതിലുകള് മറികടന്ന് തിമ്മമ്മ മാറിമാനുവിന്റെ തണലിലേക്ക് ആശ്വാസം തേടി ആയിരങ്ങള് എത്തി\nഅനന്തപൂര്(ആന്ധ്ര): അഞ്ചേക്കറില് അഞ്ചരനൂറ്റാണ്ടായി ആകാശം പോലെ ഒരു മരക്കൂരാപ്പ്... ഒരു നാടിനാകെ തണല്... തിമ്മമ്മ മാറിമാനു അഥവാ തിമ്മമ്മയുടെ ആല്‍മരം വിസ്മയമാണ്...\nലോകത്തിലെ ഒറ്റമരമേലാപ്പാണ് തിമ്മമ്മ മാറിമാനു. 1989ല് ഗിന്നസ് ബുക്കിലിടം തേടിയതുമുതല് ലോകം തിമ്മമ്മയുടെ ആല്‍മരം തേടി എത്തുന്നു.\nആന്ധ്രാപ്രദേശിലെ കാദിരിയില് നിന്ന് 25 കിലോമീറ്റര് അകലെയുള്ള അനന്തപുര് ജില്ലയിലെ ഒരു പേരാലാണ് തിമ്മമ്മ മാരിമന.\n1393 എ.ഡി യില് സെത്തിബലിജ ദമ്പതിമാരായ സെന്നക വെങ്കടപ്പയുടെയും മങ്കമ്മയുടെയും മകള് തിമ്മമ്മ ജനിച്ചതായി രേഖകളില് പറയപ്പെടുന്നു. ബാല പയ്യാരയെ വിവാഹം ചെയ്ത തിമ്മമ്മ അസുഖം ബാധിച്ച ഭര്‍ത്താവിനെ ഭക്തിപൂര്‍വ്വം സേവിച്ചു.\nഭര്‍ത്താവിന്റെ ചിതയില് പ്രാണന് ഉപേക്ഷിക്കേണ്ടിവന്ന തിമ്മമ്മ. സാധാരണ വീട്ടമ്മയുടെ നിത്യജീവന്റെ പ്രതീകമാണ് ഈ പടുകൂറ്റന് തണല്‍മരം. തിമ്മമ്മ എരിഞ്ഞുതീര്‍ന്ന ചിതയില് കിളിര്‍ത്തതാണിത്. തിമ്മമ്മയുടെ ആത്മാവ് ഈ വൃക്ഷമായി പുനര്‍ജനിച്ചുവെന്നും നാടിനാകെ തണലായി വളര്‍ന്നുവെന്നും കഥകള് പിറന്നു. തിമ്മമ്മ പിന്നെ നാടിന് ദേവിയായി. ഈ തണലില് ക്ഷേത്രമുയര്‍ന്നു. കുഞ്ഞുങ്ങളില്ലാത്തവര് തിമ്മമ്മയെ പ്രാര്‍ത്ഥിച്ചാല് അതിന് ഫലമുണ്ടാകുമെന്ന് വിശ്വാസം വളര്‍ന്നു.\nജാതിയും മതവും ഉയര്‍ത്തിയ മതിലുകള് മറികടന്ന് തിമ്മമ്മ മാറിമാനുവിന്റെ തണലിലേക്ക് ആശ്വാസം തേടി ആയിരങ്ങള് എത്തി. മരം അവര്‍ക്ക് അമ്മയായി..... ഓരോ ദിവസവും വളരുകയാണ് തിമ്മമ്മ.... സ്നേഹത്തിന്റെ നൂറുകണക്കിന് കരങ്ങള് വേരുകളാക്കി മണ്ണിലൂന്നി, ജീവിതത്തണല് തേടുന്നവര്‍ക്ക് ആശ്രയമായി....\nകേരള ധര്‍മ്മാചാര്യ സഭ; സ്വാമി ചിദാനന്ദപുരി അദ്ധ്യക്ഷന് ; മുല്ലപ്പള്ളി കൃഷ്ണന്‍നമ്പൂതിരി ജനറല് കണ്‍വീനര്\nവഴി കാട്ടാന് ധര്‍മ്മാചാര്യസഭ: വൈവിധ്യങ്ങളെ നിലനിര്‍ത്തിക്കൊണ്ടുതന്നെ ഒരുമയുടെ അന്തരീക്ഷം സൃഷ്ടിക്കുക ലക്ഷ്യം\nപ്രപഞ്ചവും പാശ്ചാത്യരുടെ 'പ്രപഞ്ച'വും


മീ ടു വെളിപ്പെടുത്തലുമായി സെയ്ഫ് അലി ഖാനും! വര്‍ഷങ്ങള്‍ക്കു മുന്‍പ് പീഡിപ്പിക്കപ്പെട്ടതായി നടന് | Saif Ali Khan Opens Up About The MeToo Movement - Malayalam Filmibeat\nസിനിമാ രംഗത്തുനിന്നുളള മീടു വെളിപ്പെടുത്തലുകള് ദിവസേന കത്തിക്കയറുകയാണ്. പ്രേക്ഷകരെയും സിനിമാ ലോകത്തെയും ഒന്നടങ്കം ഞെട്ടിക്കുന്ന വെളിപ്പെടുത്തലുകളുമായാണ് താരങ്ങള് രംഗത്തെത്തിയിരുന്നത്. തൊഴിലിടത്തില് നിന്നും അല്ലാതെയും തങ്ങള് നേരിട്ട മോശം അനുഭവങ്ങളായിരുന്നു ചിലര് പങ്കുവെച്ചിരുന്നത്. ആഷിഖ് ബനായ അപ്‌നേയിലൂടെ ശ്രദ്ധേയായ തനുശ്രീ ദത്തയുടെ വെളിപ്പെടുത്തലിനു ശേഷമായിരുന്നു ഇന്ത്യയില് മീടു ക്യാംപെയ്ന് വീണ്ടും സജീവമായി മാറിയിരുന്നത്.\nഇത്തിക്കരപ്പക്കി മുതല് നന്ദഗോപാല് മാരാര് വരെ! മലയാള സിനിമയിലെ മികച്ച അതിഥി വേഷങ്ങള് ഇവയാണ്!\nതനുശ്രീക്ക് പിന്നാലെ നിരവധി നടിമാര് തുറന്നുപറച്ചിലുകളുമായി രംഗത്തെത്തിയിരുന്നു. ബോളിവുഡില് നിന്നും തെന്നിന്ത്യയില് നിന്നുമായിരുന്നു താരങ്ങളെത്തിയിരുന്നത്. നടിമാരുടെ വെളിപ്പെടുത്തലിനെ ഒരേസമയം അനുകൂലിച്ചും പ്രതികൂലിച്ചും നിരവധി പേര് രംഗത്തുവന്നിരുന്നു. എറ്റവുമൊടുവിലായി നടന് സെയ്ഫ് അലി ഖാനും മീടു വെളിപ്പെടുത്തലുമായി എത്തിയിരുന്നു. വര്‍ഷങ്ങള്‍ക്കു മുന്‍പ് സംഭവിച്ച കാര്യത്തെക്കുറിച്ചായിരുന്നു സെയ്ഫ് വെളിപ്പെടുത്തിയിരുന്നത്.\nമീടു വെളിപ്പെടുത്തലുമായി സെയ്ഫ്\nമീ ടു ക്യാംപെയ്ന് ഇന്ത്യയില് ഒന്നടങ്കം കത്തിക്കയറുന്ന സമയത്തായിരുന്നു സൂപ്പര്‍താരം സെയ്ഫ് അലിഖാന്റെ വെളിപ്പെടുത്തലുണ്ടായത്. ഇതിനു മുന്‍പ് കൂടുതലായും നടിമാരായിരുന്നു തങ്ങള് നേരിട്ട മോശം അനുഭവങ്ങള് പങ്കുവെച്ച് രംഗത്തെത്തിയിരുന്നത്. ഇപ്പോള് നടന്മാരും തങ്ങള് നേരിട്ട അനുഭവങ്ങള് പങ്കുവെച്ച് രംഗത്തുവരുന്നുണ്ട്. ഈയൊരു പശ്ചാത്തലത്തിലായിരുന്നു സെയ്ഫ് അലിഖാനും എത്തിയിരുന്നത്. മീടുവിനെ പിന്തുണച്ചും താന് നേരിട്ട അനുഭവം പങ്കുവെച്ചുമായിരുന്നു സെയ്ഫ് എത്തിയിരുന്നത്.\nതാനും പീഡിപ്പിക്കപ്പെട്ടിട്ടുണ്ടെന്നും എന്നാല് അത് ലൈംഗിക പീഡനമല്ലായിരുന്നുവെന്നും സെയ്ഫ് അലി ഖാന് പറയുന്നു. 25 വര്‍ഷങ്ങള്‍ക്കു മുന്‍പായിരുന്നു സംഭവം നടന്നിരുന്നത്. പക്ഷേ അതില് എനിക്കുണ്ടായ അപമാനവും ദേഷ്യവും ഇന്നും കെട്ടടങ്ങിയിട്ടില്ല. സെയ്ഫ് അലി ഖാന് പറയുന്നു. വര്‍ഷങ്ങളായി ബോളിവുഡില് ഈ പ്രവണത നിലനില്‍ക്കുന്നുണ്ടെന്നും ഇതു മാറണമെന്നും നടന് പറഞ്ഞിരുന്നു.\nമറ്റുളളവരെ മനസിലാക്കാന് മിക്കപ്പോഴും ആളുകള്‍ക്ക് കഴിയാറില്ല. അവരുടെ വേദന എന്താണെന്നു ഇവര് ചിന്തിക്കുന്നില്ല.അതേക്കുറിച്ച് കൂടുതലൊന്നും ഞാന് പറയുന്നില്ല. കാരണം ഞാന് എന്ന വ്യക്തി ഇവിടെ അപ്രസക്തനാണ്. സ്ത്രീകളുടെ കാര്യത്തില് നമുക്ക് കൂടുതല് പരിഗണന നല്‍കാം. അവസരം തരാമെന്ന പേരില് അവരെ ലൈംഗികമായി ഉപയോഗിക്കുന്നവര് തീര്‍ച്ചയായും ശിക്ഷിക്കപ്പെടണം. സെയ്ഫ് അലിഖാന് പറയുന്നു.\nആരോപണ വിധേയര്‍ക്കൊപ്പം പ്രവര്‍ത്തിക്കില്ല\nജോലിയില് പ്രവേശിപ്പിച്ചിരിക്കുന്ന കുറ്റാരോപിതനെ അവിടെ നിന്നും നീക്കുക എന്നത് വെല്ലുവിളി നിറഞ്ഞ കാര്യമാണ്. അതില് നിരപരാധികളും പ്രവര്‍ത്തിക്കുന്നുണ്ടാകും. എന്നാല് സ്ത്രീകള്‍ക്കെതിരെ ആക്രമണം നടത്തിയവര്‍ക്ക് കടുത്ത ശിക്ഷ തന്നെ നല്‍കണം. ലൈംഗികാരോപണം നേരിടുന്ന സിനിമാ പ്രവര്‍ത്തകര്‍ക്കൊപ്പം ജോലി ചെയ്യാന് ഇനി താല്‍പര്യപ്പെടുന്നില്ലെന്നും നടന് വ്യക്തമാക്കി.\nRead more about: saif ali khan me too metoo tanushree dutta casting couch bollywood cinema സെയ്ഫ് അലി ഖാന് തനുശ്രീ ദത്ത മീ ടൂ മി ടൂ


Low-Tech Hacks For Your High-Tech Gadgets - Malayalam Gizbot\n38 min ago 2020ലെ സ്മാർട്ട്ഫോൺ വിൽപ്പന പത്ത് വർഷത്തിനിടെ ഏറ്റവും കുറഞ്ഞ നിരക്കിൽ\n1 hr ago വീട്ടിലിരിക്കുന്നവർക്കായി ജിയോയുടെ ദിവസവും 2ജിബി ഡാറ്റ ലഭിക്കുന്ന മികച്ച പ്ലാനുകൾ\n2 hrs ago കൊറോണ നിയന്ത്രിക്കാൻ ഗൂഗിൾ സർക്കാരിന് ഉപയോക്താക്കളുടെ ലൊക്കേഷൻ ഡാറ്റ നൽകുന്നു\n3 hrs ago കൊറോണ വൈറസിന്റെ സമയത്തുള്ള സൈബർ സുരക്ഷ ഭീഷണികൾക്കെതിരെ പൊരുതാൻ\nചിലവ് കുറഞ്ഞ വസ്തുക്കളാല് ഗാഡ്ജറ്റുകള് മികച്ച രീതിയില് ഉപയോഗിക്കൂ...!\n| Updated: Wednesday, January 21, 2015, 13:13 [IST]\nനിങ്ങളുടെ വില പിടിപ്പുളള ഗാഡ്ജറ്റുകള് ചിലവ് കുറഞ്ഞ ഉല്‍പ്പന്നങ്ങള് കൊണ്ട് കൂടുതല് മികച്ച രീതിയില് പ്രവര്‍ത്തിപ്പിക്കാവുന്നതാണ്. എങ്ങനെയാണ് ഈ ഗാഡ്ജറ്റുകളെ ലോ ടെക്ക് ഹാക്കുകള് കൊണ്ട് സമ്പന്നമാക്കുന്നതെന്ന് പരിശോധിക്കുകയാണ് ഇവിടെ.\nചിലവ് കുറഞ്ഞ വസ്തുക്കള് കൊണ്ട് നിങ്ങളുടെ ഗാഡ്ജറ്റുകള് മികച്ച രീതിയില് ഉപയോഗിക്കുന്നത് എങ്ങനെയന്ന് അറിയുന്നതിനായി സ്ലൈഡര് കാണുക.\nചീത്തയായ ഇയര്‍ബെഡുകള് മാറ്റി ചിലവില്ലാത്ത ഇയര് പ്ലഗുകള് ഉപയോഗിക്കുക.\nചാര്‍ജര് പൊട്ടാതിരിക്കാന് പേനയിലെ സ്പ്രീങ് ഉപയോഗിക്കുക.\nസെല്‍ഫി എടുക്കുന്നതിനായി നിങ്ങളുടെ ഇയര്‍ബഡ്‌സിന്റെ + ബട്ടണ് ഉപയോഗിക്കുക.\nകാസറ്റിന്റെ കേസ് ഉപയോഗിച്ച് സ്മാര്‍ട്ട്‌ഫോണ് സ്റ്റാന്‍ഡ് ആക്കുക.\nഗിഫ്റ്റ് കാര്‍ഡ് ഉപയോഗിച്ചും ഫോണിന്റെ സ്റ്റാന്‍ഡ് ആക്കാവുന്നതാണ്.\nഗിഫ്റ്റ് കാര്‍ഡ് ഇയര്‍ബഡ് ഹോള്‍ഡറാക്കാവുന്നതാണ്.\nനിങ്ങളുടെ പേഴ്‌സും നിങ്ങള്‍ക്ക് ഫോണ് സ്റ്റാന്‍ഡ് ആക്കാം.\nഫോണ് സ്റ്റാന്‍ഡാക്കാന് ഹെയര്‍ക്ലിപ്പും ഉപയോഗിക്കാം.\nടോയ്‌ലറ്റ് പേപ്പര് ഹോള്‍ഡറും ഫോണ് സ്റ്റാന്‍ഡാക്കാന് നല്ലതാണ്.\nമരത്തിന്റെ ചെറിയ കഷണം കൊണ്ട് ടാബ്‌ലറ്റ് സ്റ്റാന്‍ഡ് ഉണ്ടാക്കിയിരിക്കുന്നു.\nലളിതം, എളുപ്പം ഈ ടെക്ക് ഹാക്കുകള്....!


സാബുമോൻ പഴയ സാബുമോനല്ല, എജ്ജാതി മാറ്റമെന്ന് സോഷ്യൽ മീഡിയ- Sabumon pair up with Prithviraj in Ayyappanum Koshiyum\nകോവിഡ് വ്യാപനം: നാല് ജില്ലകൾ കൂടി ‘സി’ കാറ്റഗറിയിൽ; ഇന്നുമുതൽ കടുത്ത നിയന്ത്രണങ്ങൾ\nആലുവയിൽ ഗുഡ്‌സ് ട്രെയിൻ പാളം തെറ്റി; അഞ്ച് ട്രെയിനുകൾ റദ്ദാക്കി\nകോവിഡ് ‘കോമ’യിൽ വീഴ്ത്തിയത് ആറ് മാസം; അദ്ഭുതകരമായി തിരിച്ചുവന്ന് മലയാളി ആരോഗ്യപ്രവർത്തകൻ\nസാബുമോൻ പഴയ സാബുമോനല്ല, എജ്ജാതി മാറ്റമെന്ന് സോഷ്യൽ മീഡിയ\n18 വർഷങ്ങൾക്കു മുൻപ് ഒരു പൃഥ്വിരാജ് ചിത്രത്തിലൂടെയായിരുന്നു സാബുവിന്റെ സിനിമാ അരങ്ങേറ്റം\nJanuary 13, 2020 4:15:12 pm\nഎന്തൊരു മാറ്റം, 18 വർഷങ്ങൾക്കു മുൻപത്തെ സാബുമോനെ കണ്ട് മൂക്കത്ത് വിരൽവയ്ക്കുകയാണ് സോഷ്യൽ മീഡിയ. 2002ൽ ‘നക്ഷത്രകണ്ണുള്ള രാജകുമാരൻ അവനുണ്ടൊരു രാജകുമാരി’ എന്ന ചിത്രത്തിൽ പൃഥ്വിരാജിന് ഒപ്പം ചെറിയൊരു റോളിൽ വന്നുപോയ സാബുമോൻ തന്നെയാണോ, ‘അയ്യപ്പനും കോശിയും’ എന്ന പുതിയ ചിത്രത്തിൽ പൃഥ്വിയ്ക്ക് ഒപ്പം അഭിനയിക്കുന്നതെന്ന് എന്ന് കൗതുകം തോന്നാം. ‘നക്ഷത്രകണ്ണുള്ള രാജകുമാരൻ അവനുണ്ടൊരു രാജകുമാരി’ എന്ന ചിത്രത്തിലൂടെയായിരുന്നു സാബുവിന്റെ സിനിമാ അരങ്ങേറ്റം.\n18 Years Challenge നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി (2002) അയ്യപ്പനും കോശിയും (2020) #Rajuettan #Sabumon\nA post shared by Prithviraj Fans Club (@pfc.official) on Jan 11, 2020 at 6:21am PST\nപിന്നീട് ഏതാനും ചിത്രങ്ങളിൽ അഭിനയിച്ചെങ്കിലും തരികിട, ടേക്ക് ഇറ്റ് ഈസി പോലുള്ള ടെലിവിഷൻ പ്രോഗ്രാമുകളാണ് സാബുവിനെ ശ്രദ്ധേയനാക്കിയത്. തരികിട സാബു എന്ന വിളിപ്പേരിൽ അറിയപ്പെട്ട സാബുവിന്റെ കരിയറിൽ ഏറെ ബ്രേക്ക് സമ്മാനിച്ചത് ബിഗ് ബോസ് എന്ന റിയാലിറ്റി ഷോ ആയിരുന്നു. മലയാളത്തിൽ സംപ്രേക്ഷണം ചെയ്ത ബിഗ് ബോസിന്റെ ആദ്യ സീസണിൽ ടൈറ്റിൽ വിന്നറായ സാബുവിനെ തേടി സിനിമകളിൽ നിന്നും നിരവധി നല്ല കഥാപാത്രങ്ങൾ തേടിയെത്തി. ജനമൈത്രി, ജല്ലിക്കെട്ട്, തൃശൂർ പൂരം, ധമാക്ക തുടങ്ങി പോയവർഷം ഇറങ്ങിയ നിരവധി ചിത്രങ്ങളിൽ ശ്രദ്ധേയമായ കഥാപാത്രങ്ങളെ സാബു അവതരിപ്പിച്ചിരുന്നു. 18 വർഷങ്ങൾക്കു ശേഷം വീണ്ടും പൃഥ്വിരാജിനൊപ്പം സാബു ഒന്നിച്ചെത്തുന്ന ചിത്രമാണ് ‘അയ്യപ്പനും കോശിയും’.\nപൃഥ്വിരാജും ബിജു മേനോനുമാണ് ‘അയ്യപ്പനും കോശിയും’ എന്ന ചിത്രത്തിൽ കേന്ദ്രകഥാപാത്രമായി എത്തുന്നത്. അയ്യപ്പനും കോശിയും എന്ന സിനിമയിൽ അയ്യപ്പൻ എന്ന കഥാപാത്രത്തെയാണ് ബിജു മേനോൻ അവതരിപ്പിക്കുന്നത്. അട്ടപ്പാടി പൊലീസ് സ്റ്റേഷനിലെ എസ്‌ഐയാണ് അയ്യപ്പൻ. പൃഥ്വിരാജിന്റെ കഥാപാത്രത്തിന്റെ പേര് കോശി എന്നാണ്. പട്ടാളത്തില് 16 വര്‍ഷത്തെ സര്‍വീസിനുശേഷം ഹവീല്‍ദാര് റാങ്കില് വിരമിച്ച ആളാണ് കട്ടപ്പനക്കാരൻ കോശി. അയ്യപ്പനും കോശിയും തമ്മിലുള്ള നിയമപ്രശ്‌നങ്ങളാണ് സിനിമയിൽ അവതരിപ്പിക്കുന്നത്. സച്ചിയാണ് ചിത്രം സംവിധാനം ചെയ്യുന്നത്. ‘അനാർക്കലി’യ്ക്ക് ശേഷം സച്ചി ഒരുക്കുന്ന രണ്ടാമത്തെ ചിത്രമാണ് ‘അയ്യപ്പനും കോശിയും’. രഞ്ജിത്തും പി.എം.ശശിധരനും ചേര്‍ന്നാണ് സിനിമ നിര്‍മ്മിച്ചിരിക്കുന്നത്. റിയൽ ആക്ഷൻ മൂവിയായിരിക്കും അയ്യപ്പനും കോശിയും എന്ന് സച്ചി നേരത്തെ പറഞ്ഞിരുന്നു.\nRead more: ‘തരികിട സാബു’ വിൽ നിന്നും ‘ഗൂഗിൾ സാബു’വിലേക്ക്\nWeb Title: Sabumon abdusamad prithviraj ayyappanum koshiyum movie\nകുട്ടിക്കാലചിത്രം പങ്കുവച്ച് സാറ; തൈമൂറിനെ പോലെയുണ്ടെന്ന് ആരാധകർ\nGold Rate Today, 2022 January 28: സ്വർണവില വീണ്ടും കുറഞ്ഞു\nകേരളത്തിൽ ട്രെൻഡായി ‘പുട്ട് ഐസ്ക്രീം’; ഒന്ന് ഉണ്ടാക്കി നോക്കണോ?; വീഡിയോ\nKerala Nirmal Lottery NR-261 Result: നിർമൽ NR-261 ഭാഗ്യക്കുറിയുടെ നറുക്കെടുപ്പ് ഇന്ന്\n‘അപ്പനും മകളും ഒരേ പൊളി;’ ബിജുക്കുട്ടന്റെയും മകളുടെയും ഡാൻസ് പങ്കുവച്ച് അജു വർഗീസ്\nപൊതു സ്ഥലങ്ങിൽ കൊടിമരങ്ങൾ സ്ഥാപിക്കാൻ അനുവദിക്കില്ലന്ന് സർക്കാർ വീണ്ടും ഹൈക്കോടതിയിൽ\nഎയിംസില് മലയാളി ഡോക്ടര്‍ക്ക് പ്രവേശനം നിഷേധിച്ച സംഭവത്തിൽ ഹൈക്കോടതിയുടെ ഇടപെടൽ\nവിവാഹമോചനം ആദ്യം ആവശ്യപ്പെട്ടത് സാമന്തയെന്ന് നാഗാർജുന\nഇതുപോലൊരു മകന് ഏതൊരച്ഛന്റെയും സ്വപ്നം; ബ്രൊ ഡാഡിയെക്കുറിച്ച് മോഹന്‍ലാല്


News | 'യൂറോപ്പിലേക്ക് സ്വാഗതം' എന്ന ക്യാപ്ഷനിൽ പുഞ്ചിരിക്കുന്ന ഫോട്ടോയിട്ടത് ഒരു മാസം മുമ്പ്; ആക്രമണത്തിന് അന്ന് രാവിലെ ചർച്ചിന് മുന്നിൽ നിന്ന് വീട്ടിലേക്ക് വിളിച്ചത് ആഹ്ലാദത്തോടെ; തലയറുത്തും കുത്തിയും മൂന്നുപേരെ കൊന്ന് തക്‌ബീർ വിളികളോടെ വെടിയേറ്റ് മരിച്ച യുവാവിന് ക്രിമിനൽ പശ്ചാത്തലം ഇല്ല - MarunadanMalayalee.com\nOctober 30, 202010:01 PM IST Permalink\nപാരീസ്: 'യൂറോപ്പിലേക്ക് സ്വാഗതം'. ഒരു കുടിയേറ്റ ബോട്ടിൽ ഇറ്റലിയിൽ എത്തിയ ട്യുണീഷ്യക്കാരനായ ആ ചെറുപ്പക്കാരൻ ഒരു മാസം തികയുന്നതിന് മുമ്പ് ഈ ക്യാപ്ഷനിലാണ് ഫോട്ടോ സമൂഹമാധ്യമങ്ങളിൽ പോസ്റ്റ് ചെയ്തത്. വെറും 21 വയസ് മാത്രമുള്ള ഒറ്റ നോട്ടത്തിൽ നിഷ്‌ക്കളങ്കനെന്ന് തോന്നിക്കുന്ന ബ്രാഹിം ഔസാവോയിയാണ് കഴിഞ്ഞ ദിവസം ഫ്രാൻസിലെ ചർച്ചിൽ ഒരു സ്ത്രീയെ കഴുത്തറുത്തും രണ്ടുപേരെ കുത്തിയും കൊന്ന് ലോകത്തെ നടുക്കിയത്. തുടർന്ന് സുരക്ഷാസൈനികർ വെടിയുതിർത്തപ്പോൾ തഖ്ബീർ ധ്വനികൾ മുഴക്കി ഇയാൾ മരിക്കുകയും ചെയ്തു.\nദരിദ്രമായ ടുണീഷ്യൻ ഗ്രാമത്തിൽ നിന്ന് ഇയാൾ ബോട്ടിൽ ഇറ്റലിയെത്തി അവിടെ നിന്ന് ട്രെയിൻ മാർഗം ഫ്രാൻസിൽ എത്തുകയാണെന്നാണ് അറിയുന്നത്. ടുണീഷ്യയിൽ നടന്ന അന്വേഷണത്തിലും ഇയാൾക്ക് ക്രമിനൽ പശ്ചാത്തലം ഇല്ലെന്നാണ് അറിയുന്നത്. ഭീകരാക്രമണം നടത്തുന്നതിന്റെ അന്ന് രാവിലെ നൈസിലെ പള്ളിക്ക് മുന്നിൽ നിന്ന് ഇയാൾ വീട്ടിലേക്ക് വിളിച്ച് അമ്മയോട് സംസാരിച്ചിരുന്നു. മണിക്കുറുകൾക്കുള്ളിൽ ഈ രീതിയിലുള്ള ആക്രമണം നടത്തുമെന്നതിന്റെ യാതൊരു സംഭ്രമവും അയാളുടെ വാക്കുകളിൽ ഇല്ലായിരുന്നു. മാത്രമല്ല അയാൾ ആഹ്ലാദവാനുമായിരുന്നു. ഇതാണ് ഫ്രഞ്ച് അന്വേഷണ സംഘത്തെയും അമ്പരിപ്പിക്കുന്നത് എന്നാണ് ഡെയിലി മെയിൽ അടക്കമുള്ള പത്രങ്ങൾ റിപ്പോർട്ട് ചെയ്യുന്നത്.\nനിരപരാധികളെപ്പോലും ഇങ്ങനെ ജിഹാദികളാക്കാൻ ഇസ്ലാമിന് എങ്ങനെ കഴിയുന്നുവെന്നാണ് അന്വേഷണ ഉദ്യോഗസ്ഥർ അമ്പരക്കുന്നത്. അതുകൊണ്ടുതന്നെ ഇത് ഒറ്റപ്പെട്ടതാവാൻ വഴിയില്ലെന്നും ആക്രമണങ്ങൾ ആവർത്തിക്കുമെന്നുമാണ് അവർ കരുതുന്നത്. അതുകൊണ്ടുതന്നെ ഫ്രാൻസിൽ എമ്പാടും കനത്ത സുരക്ഷയാണ് ഉയർത്തിയിരിക്കുന്നത്.\nടുണീഷ്യയിൽ നിന്ന് കുടിയേറ്റക്കാരനായി എത്തിയത് ബോട്ടിൽ\nബ്രാഹിം ഔസാവോയി ഇറ്റലിയിൽ ഒരു കുടിയേറ്റ കപ്പലിലാണ് എത്തിയത്. ദാരിദ്ര്യം ശക്തമായ ട്യുണീഷ്യയിൽനിന്ന് ജോലി തേടി പലരും ഇറ്റലിയിലും ഫ്രാൻസിലും എത്താറുണ്ട്.ഇറ്റാലിയൻ തുറമുഖ നഗരമായ ബാരിയിലെ അധികൃതരും ഇയാളുടെ ചിത്രം എടുത്തിരുന്നു. 800 ഓളം കുടിയേറ്റക്കാരുമായി കപ്പൽ 15 ദിവസമായി ബാരി തീരത്ത് ക്വാറന്റൈനിൽ ആയിരുന്നു. ഔസാവോയിക്ക് ഒപ്പമുള്ള മറ്റ് കുടിയേറ്റക്കാർ പറയുന്നത് ഇയാൾ തന്റെ കൂടുതൽ സമയവും ഫോണിൽ ചെലവഴിച്ചുവെന്നാണ്. കരയിൽ എത്തിയപ്പോൾ പേര്, ജനനത്തീയതി, വിരലടയാളം എന്നിവ സഹിതം ഫോട്ടോ എടുത്തു. അദ്ദേഹത്തിന്റെ രേഖകളും പരിശോധിച്ചെങ്കിലും അസ്വാഭാവികമായി ഒന്നും കണ്ടില്ല. ഇയാൾ മുമ്പ് ഇറ്റലിയിൽ പ്രവേശിക്കാൻ ശ്രമിച്ചിരുന്നതായും കണ്ടെത്താനായില്ല. എന്നാൽ തൊട്ടടുത്ത ദിവസം തന്നെ ഇറ്റലിയിൽ താമസിക്കാൻ നിയമപരമായ അവകാശമില്ലെന്ന് അധികൃതർ ഇയാളെ അറിയിക്കുകയും ഏഴ് ദിവസത്തിനകം രാജ്യം വിടാനുള്ള ഉത്തരവ് നൽകുകയും ചെയ്തു. പക്ഷേ, നാടുകടത്തപ്പെടുന്നതിനുപകരം, ഔസാവോയി എങ്ങനെയെങ്കിലും മോചിപ്പിക്കപ്പെട്ടു. ഇത് എങ്ങനെയുണ്ടായി എന്ന് പരിശോധിക്കുന്നുണ്ട്. ഗുരുതരമായ ഒരു സുരക്ഷാവീഴ്ചയായാണ്\nഇയാൾ ബാരിയിൽ നിന്ന് പുറപ്പെട്ടത് എപ്പോഴാണെന്ന് വ്യക്തമല്ല, പക്ഷേ ഒക്ടോബർ9അല്ലെങ്കിൽ 10 തീയതികളിൽ അദ്ദേഹം ട്രെയിനിൽ പാരീസിലേക്ക് പോയതായി കണക്കാക്കപ്പെടുന്നു. അവിടെയും സുരക്ഷാ വീഴ്ചകൾ ഉണ്ടായിട്ടുണ്ട്. കൂട്ടക്കൊല നടന്ന ദിവസം ഒക്ടോബർ 29 വരെ ഈ ജിഹാദി ഫ്രഞ്ച് തലസ്ഥാനമായ പാരീസിൽ താമസിച്ചുവെന്ന് കരുതപ്പെടുന്നു. അതിരാവിലെ ട്രെയിൻ നൈസിലേക്ക് പിടിച്ചു.\nരാവിലെ 6.30 ന് നഗരത്തിലെത്തിയ അദ്ദേഹം, ബസിലിക്കയുടെ ഫോട്ടോ ടുണീഷ്യയിലുള്ള തന്റെ സഹോദരന് അയച്ചിരുന്നു. തുടർന്ന് അമ്മയുമായും ഇയാൾ ഫോണിൽ സംസാരിക്കുകയുണ്ടായി. രാവിലെ 8.30 ന് പള്ളി തുറന്നപ്പോൾ 12 ഇഞ്ച് ബ്ലേഡ് പുറത്തെടുത്താണ് ഇയാൾ കുത്തിയും തലയറുത്തും മൂന്നുപേര കൊന്നത്. അതായത് വളരെ കൃത്യമായി ആലോചിച്ച് ഉറപ്പിച്ചാണ് ഇയാൾ ആക്രമണം നടത്തിയത്.\nഞെട്ടി വിറച്ച് ടുണീഷ്യയിലെ കുടുംബം\nദരിദ്രമായ ടുണീഷ്യൻ പട്ടണമായ ബീഹജ്‌ലയിലാണ് ഇയാളുടെ വീടുള്ളത്. ഫ്രാൻസിൽ എത്തിയതുമുതൽ അവരുമായി ബന്ധപ്പെടാറുണ്ടെന്നും കുടുംബം പറയുന്നു. തന്റെ മകൻ ഫ്രാൻസിലുണ്ടെന്ന് കേട്ടപ്പോൾ താൻ അതിശയിച്ചുപോയി എന്നാണ് അമ്മ പറയുന്നത്. അവർ എന്താണ് ആസൂത്രണം ചെയ്യുന്നതെന്ന് അവർക്ക് അറിയില്ലായിരുന്നു.'നിങ്ങൾക്ക് ഫ്രഞ്ച് ഭാഷ അറിയില്ല, നിങ്ങൾക്ക് അവിടെ ആരെയും അറിയില്ല, നിങ്ങൾ അവിടെ ഒറ്റയ്ക്ക് താമസിക്കാൻ പോകുന്നു, എന്തുകൊണ്ട്, എന്തുകൊണ്ടാണ് നിങ്ങൾ അവിടെ പോയത്?' ആ സമയത്ത് താൻ ഇങ്ങനെയാണ് പറഞ്ഞതെന്ന് ബ്രാഹിം ഔസാവോയിയുടെ അമ്മ മാധ്യമങ്ങളോട് സ്ഥിരീകരിച്ചിട്ടുണ്ട്. അദ്ദേഹത്തിന്റെ സഹോദരൻ അൽ അറേബ്യ ടിവി നെറ്റ്‌വർക്കിനോട് പറഞ്ഞു: 'കത്തീഡ്രലിനു മുന്നിൽ രാത്രി ചെലവഴിക്കണമെന്ന് അദ്ദേഹം എന്നോട് പറഞ്ഞു. കെട്ടിടത്തിന്റെ ഒരു ഫോട്ടോയും അദ്ദേഹം എനിക്ക് അയച്ചു. ഫ്രാൻസിലെത്തിയപ്പോൾ അവൻ എനിക്ക് ഫോൺ ചെയ്തു. ഭീകരാക്രമണത്തിന് ഉത്തരവാദി ബ്രാഹീം ആണെന്നും അവനും ചിത്രങ്ങളിൽ കണ്ടത് അവനാണ്, ഞങ്ങളുടെ മകനാണ്,' - വിതുമ്പിക്കൊണ്ട് ആ അമ്മ പറയുന്നു. .\nരാജ്യം വിടുന്നതിനുമുമ്പ് ബ്രാഹിം പാടുപെട്ട് വിവിധ ജോലികൾ ചെയ്തുവെന്ന് അയൽക്കാരൻവെടിയേറ്റു മരിച്ചുവെന്നും അറിഞ്ഞതോടെ കുടുംബം ആകെ തകർന്നിരിക്കയാണ്. ' പറഞ്ഞു.അതേസമയം, ഇയാളെ അപകടകാരിയോ തീവ്രാവാദബന്ധമുള്ളവനായോ തരം തിരിച്ചതായി സുരക്ഷാ സേനയ്ക്ക് അറിയില്ലെന്നും ടുണീഷ്യൻ ജുഡീഷ്യൽ വക്താവ് പറഞ്ഞു. സെപ്റ്റംബർ 14 നാണ് ബ്രഹീം രാജ്യംവിട്ടതെന്ന് അദ്ദേഹം പറഞ്ഞു.\nഇസ്ലാം ഫാസിസമെന്ന് ആവർത്തിച്ച് ഫ്രാൻസ്\nകത്തോലിക്കാ പുണ്യദിനമായ ഓൾ സെയിന്റ്സ് ദിനത്തിന് മുന്നോടിയായി നടന്ന കൊലപാതകങ്ങൾ നബിദജനത്തിൽ വലതുപക്ഷത്തിന്റെ തിരിച്ചിടിയുണ്ടാവുമോ എന്നും ഫ്രാൻസ് ഭയന്നരിക്കയാണ്.അതുകൊണ്ടുതന്നെ രാജ്യത്തെ ചർച്ചുകൾക്കും മോസ്‌ക്കുകൾക്കും സുരക്ഷ ശക്തമാക്കിയിട്ടുണ്ട്. ജിഹാദിയുടെ കൂട്ടാളിയാണെന്നും സംശയിക്കുന്ന ഒരു 47 കാരനായ നൈസിലെ തീവ്രവാദ വിരുദ്ധ സേന അറസ്റ്റുചെയ്തിട്ടുണ്ട്. ആക്രമണത്തിന് തലേദിവസം ബുധനാഴ്ച 21 കാരനായ ജിഹാദിയുമായി ഇയാൾ അടുത്ത ബന്ധത്തിലായിരുന്നുവെന്ന് പൊലീസ് വൃത്തങ്ങൾ ഫ്രഞ്ച് മാധ്യമങ്ങളോട് പറഞ്ഞു.\nഫ്രാൻസിലെ ആരാധനാലയങ്ങളുടെ സുരക്ഷ വർധിപ്പിച്ചതായി നൈസ് സന്ദർശിച്ച പ്രസിഡന്റ് ഇമ്മാനുവൽ മാക്രോൺ അറിയിച്ചു.സ്‌കൂളുകളിലെ സുരക്ഷയും വർധിപ്പിക്കുമെന്നും അദ്ദേഹം പറഞ്ഞു. ''വളരെ വ്യക്തമായി, ആക്രമിക്കപ്പെടുന്നത് ഫ്രാൻസാണ്,'' മാക്രോൺ പറഞ്ഞു.എന്തുവന്നാലും രാജ്യം ഞങ്ങളുടെ മൂല്യങ്ങൾ ഉപേക്ഷിക്കില്ല. നമ്മുടെ രാജ്യത്ത് മതം സ്വതന്ത്രമായി നടപ്പാക്കുന്നതിന് മുഴുവൻ രാജ്യവും ഒന്നിച്ച് നിൽക്കും. 'ഭിന്നതയുടെ മനോഭാവത്തിന് വഴങ്ങരുതെന്നും അദ്ദേഹം ജനങ്ങളോട് അഭ്യർത്ഥിച്ചു.\nവെള്ളിയാഴ്ച ഫ്രഞ്ച് റേഡിയോയിൽ സംസാരിച്ച ആഭ്യന്തരമന്ത്രി ജെറാൾഡ് ഡാർമാനിനും വികാര നിർഭര പ്രസംഗമാണ് നടത്തിയത്. 'ഫ്രാൻസ് യുദ്ധത്തിലാണ് ... ഒരു പ്രത്യയശാസ്ത്രത്തിനെതിരെയാണ്, ഇസ്ലാമിക പ്രത്യയശാസ്ത്രം, അതിന്റെ സാംസ്‌കാരിക കോഡുകൾ, ജീവിത രീതി ... ഭീകരതയിലൂടെ അടിച്ചേൽപ്പിക്കാൻ ആഗ്രഹിക്കുന്നു.ഇരുപത്തിയൊന്നാം നൂറ്റാണ്ടിലെ ഫാസിസത്തിന്റെ ഒരു രൂപമാണ് ഇസ്ലാമിസം, അദ്ദേഹം പോരാടേണ്ടതുണ്ട്.സ്വാതന്ത്ര്യം, മതേതര സമൂഹം, നിയമവാഴ്ച എന്നിവയെ ശക്തിപ്പെട്ടുത്തന്നതിനാലാണ് ഫ്രാൻസ് തീവ്രവാദികളെ സംബന്ധിച്ചിടത്തോളം ഒരു വലിയ ലക്ഷ്യമാകുന്നത്'- അദ്ദേഹം വ്യക്തമാക്കി.അതേസമയം, ഫ്രാൻസ് ഇപ്പോൾ തീവ്രവാദികളുടെ പ്രിയപ്പെട്ട ലക്ഷ്യമായി മാറിയെന്നും നൈസ് പ്രത്യേകിച്ചും ഒരു രക്തസാക്ഷി നഗരമായി മാറിയെന്നും നൈസ് സ്ഥിതിചെയ്യുന്ന ആൽപ്‌സ്-മാരിടൈം മേഖലയിലെ ഡെപ്യൂട്ടി എറിക് സിയോട്ടി പറഞ്ഞു.\nഎത്രയൊക്കെ തിരിച്ചടികൾ ഉണ്ടായിട്ടും മതനിന്ദ തങ്ങളുടെ മൗലിക അവകാശമാണെന്നും, ഫ്രാൻസിൽ മാത്രമല്ല ലോകമെമ്പാടും പ്രതിസന്ധി നേരിടുന്ന മതമാണ് ഇസ്ലാം എന്നുമുള്ള തന്റെ വിവാദ പ്രസ്താവനകൾ തരിമ്പും തിരുത്താൻ ഫ്രഞ്ച് പ്രസിഡന്റ് ഇമ്മാനുവേൽ മാക്രോൺ തയ്യാറായിട്ടില്ല. മതനിന്ദ ആരോപിച്ച് അദ്ധ്യാപകൻ സാമുവൽ പാറ്റിയെ നേരത്തെ ഇസ്ലാമിക തീവ്രാവാദി തലയറുത്തുകൊന്നിരുന്നു. അതിന്റെ പിന്നാലെയാണ് വീണ്ടും ആക്രമണം ഉണ്ടായിരുക്കുന്നത്. ഇസ്ലാമിക രാഷ്ട്രങ്ങൾ ഒന്നടങ്കം ഫ്രാൻസിനെ ബഹിഷ്‌ക്കരിക്കും എന്ന് പറഞ്ഞ് കാമ്പയിൽ നടത്തുന്നുണ്ടെങ്കിലും തങ്ങളുടെ നിലപാടിൽനിന്ന് ഫ്രഞ്ച് സർക്കാർ ഒരു പൊടി പിന്നോട്ട് പോയിട്ടില്ല.


കൊല്ലം: രാജസ്ഥാന് സ്വദേശികളുടെ മകളെ തട്ടിക്കൊണ്ടുപോയ സംഭവത്തില് നാല് പ്രതികള്‍ക്കുമെതിരെ പോക്‌സോ ചുമത്തി. പ്രതികളായ മുഹമ്മദ് റോഷന്, പ്യാരി, വിപിന്, അനന്തു എന്നിവര്‍ക്കെതിരെയാണ് പൊലീസ് പോക്‌സോ ചുമത്തിയത്.\nകേസില് പെണ്‍കുട്ടിയെയും പ്രതികളെയും കണ്ടെത്താന് കേരളാ പൊലീസ് ബാംഗ്ലൂര് പൊലീസിന്റെ സഹായം തേടിയിട്ടുണ്ട്. പ്രതി റോഷന് പെണ്‍കുട്ടിയുമായി ബാംഗ്ലൂരിലേക്ക് കടന്നുവെന്ന് കണ്ടെത്തിയതിനെ തുടര്‍ന്നാണ് കേരളാ പൊലീസ് ബാംഗ്ലൂര് പൊലീസിന്റെ സഹായം തേടിയത്.\nതിങ്കളാഴ്ചയാണ് ഓച്ചിറ സ്വദേശി റോഷനും സംഘവും വഴിയോരക്കച്ചവടക്കാരായ മാതാപിതാക്കളെ മര്‍ദ്ദിച്ച് അവശരാക്കിയാണ് 13 കാരിയെ തട്ടിക്കൊണ്ട് പോയത്. ഓച്ചിറ വലിയകുളങ്ങര പ്രദേശത്ത് പ്ലാസ്റ്റര് ഓഫ് പാരിസ് ഉപയോഗിച്ച് വിഗ്രഹങ്ങള് ഉണ്ടാക്കി വില്‍ക്കുന്ന രാജസ്ഥാന് സ്വദേശികളുടെ മകളെയാണ് റോഷന്റെ നേതൃത്വത്തിലുള്ള സംഘം തട്ടിക്കൊണ്ട് പോയത്.\nതടയാന് ശ്രമിച്ചപ്പോള് അച്ഛനമ്മമാരെ മര്‍ദ്ദിച്ച് അവശരാക്കി വഴിയില്‍ത്തള്ളിയ ശേഷം പെണ്‍കുട്ടിയെ തട്ടിക്കൊണ്ടുപോവുകയായിരുന്നു. പരാതിയുമായി സ്റ്റേഷനിലെത്തിയപ്പോള് ആദ്യം കേസെടുക്കാന് തയ്യാറാകാതിരുന്ന പൊലീസ് പിന്നീട് നാട്ടുകാരുടെ വലിയ പ്രതിഷേധങ്ങള്‍ക്കൊടുവിലാണ് കേസെടുത്തത്. കൊല്ലം എസിപിയുടെ നേതൃത്വത്തിലാണ് അന്വേഷണം പുരോഗമിക്കുന്നത്.\nപെണ്‍കുട്ടിയെ തട്ടിക്കൊണ്ടുപോയ സംഭവം; പ്രതികരണവുമായി നടി ശ്രീയ രമേഷ്\nകൊച്ചി: ഓച്ചിറയില് രാജസ്ഥാന് സ്വദേശികളുടെ മകളെ തട്ടിക്കൊണ്ടുപോയ സംഭവത്തില് പ്രതികരണവുമായി നടി ശ്രീയ രമേഷ് രംഗത്ത്.കേരളത്തില് ഇന്ന് സ്ത്രീകള്‍ക്കു നേരെയുളള അതിക്രമങ്ങള് ഭയാനകമാവിധം വര്‍ധിച്ചു കൊണ്ടിരിക്കുകയാണെന്ന് നടി പറഞ്ഞു.\nവോട്ടര് പട്ടികയില് പേരില്ലാത്തതു കൊണ്ടാണോ വോട്ടിനായി എത്തുന്ന നേതാക്കള് ഈ പെണ്‍കുട്ടിയുടെ വിഷയത്തെ ഗൗരവമായി കാണാത്തെതെന്നും അവര് ചോദിച്ചു.അവള് ഒരു മനുഷ്യജീവിയാണ് നാടും ജാതിയും ഏതായാലും നമ്മുടെ സമൂഹത്തില് ആണ് അവള് ജീവിച്ചിരുന്നത്, അവള്‍ക്ക് നീതി ലഭിക്കണം. അത് നമ്മുടെ ഉത്തരവാദിത്തമാണ് അവര് ചൂണ്ടികാട്ടി. തന്റെ ഫേസ്ബുക്ക് പേജിലൂടെയാണ് നടി പ്രതികരണവുമായി രംഗത്ത് വന്നത്.\nഅനീതിയെഎതിര്‍ക്കുന്നതിലല്ല മറിച്ച് അവനവന്റെ രാഷ്ടീയ/മത താല്പര്യത്തിനും വിരുദ്ധമായതിനെ മാത്രം തെരഞ്ഞെടുത്ത് എതിര്‍ക്കുക എന്നതാണ് ഇതിന്റെ പിന്നില് എന്ന് കരുതുന്നു. പ്രതികള്‍ക്ക് ആരെങ്കിലും ഒത്താശ ചെയ്യുന്നു എങ്കില്, ആ കൃത്യത്തെ ഇതര സംസ്ഥാന വിഷയങ്ങളുമായി സമീകരിച്ച് ന്യായീകരിക്കുന്നു എങ്കില് ഒരു നിമിഷം ആ കുരുന്നിന്റെ സ്ഥാനത്ത് നമ്മുടെ വീടുകളിലെ സമപ്രായക്കാരായ കുരുന്നുകളെ പറ്റി ചിന്തിക്കുക. ആ പതിമൂന്ന് കാരിക്കും കുടുംബത്തിനും ജസ്റ്റിസ് കിട്ടേണ്ടതുണ്ട്.\nദാരിദ്രത്തിനിടയിലാണ്, ഒട്ടും സുരക്ഷിതമല്ലാത്ത സാഹചര്യത്തിലാണ് ജീവിതമെങ്കിലും പതിമൂന്നുകാരിയായ അവളുടെയും മാതാപിതാക്കളുടേയും സന്തോഷങ്ങള് ഒരു സംഘം ക്രൂരന്മാര് തല്ലിക്കെടുത്തിയിരിക്കുന്നു. അവരുടെ ജീവിതത്തിന്റെ പ്രതീക്ഷകള്‍ആശങ്കയുടെ കണ്ണീരിലേക്ക് വഴിമാറിയിരിക്കുന്നു. ആസുരജന്മം എടുത്ത ചിലര് തട്ടിക്കൊണ്ടു പോകുമ്പോള് ആ പെണ്‍കുട്ടി എന്തുമാത്രം വിഹ്വലയായിരിക്കും? അവളുടെ വിലാപങ്ങള് പരസ്യങ്ങളില് ഉദ്‌ഘോഷിക്കുന്ന നവോഥാന നമ്പര്:1 എന്ന ഈ കേരളത്തിലെ അന്തരീക്ഷത്തില് ഉയര്‍ന്നിട്ടുണ്ടാകില്ലെ?\nഎന്തേ ആരും കേള്‍ക്കാതെയും പ്രതികരിക്കാതെയും പോയത്? അവളുടെ മാതാപിതാക്കളുടെ സങ്കടങ്ങള്‍ക്ക് കാതു കൊടുക്കുവാന് എന്തേ നമുക്ക് ആകാത്തത്? പ്രവാസികളാണ് മലയാളികളില് വലിയ ഒരു വിഭാഗം ഇതര ദേശത്തുവച്ച് നമുക്ക് ഒരു പ്രശ്‌നം വരുമ്പോള് നമ്മള് അനുഭവിക്കുന്ന മാനസികാവസ്ഥ അവര്‍ക്കും ഉണ്ട് എന്ന് എന്തേ തിരിച്ചറിയാത്തത്? വിദേശത്ത് സ്ത്രീകള്‍ക്ക് ഒരു പ്രശ്‌നം ഉണ്ടായാല് പൊലീസില് പരാതിനല്‍കിയാല് എത്ര വേഗമാണ് നടപടികള് ഉണ്ടാകാറുള്ളതെന്ന് പ്രവാസികള്‍ക്കെങ്കിലും അറിയാം. ഇവിടെ ആ കൊച്ചു പെണ്‍കുട്ടിയുടെ നേര്‍ക്ക് പീഡന ശ്രമം ഉണ്ടായപ്പോള് അവളുടെ മാതാപിതാക്കള് നേരത്തെ പരാതി നല്‍കിയിരുന്നതുമാണ് എന്നാണ് വാര്‍ത്തകളില് നിന്നും മനസ്സിലാക്കുന്നത്.\nകേരളത്തിലെ പെണ്‍കുട്ടിയുടെയും സ്ത്രീകളുടേയും സുരക്ഷയെ പറ്റി ഏറെ ചര്‍ച്ച ചെയ്യപ്പെട്ടിരുന്നു പെരുമ്പാവൂര് ജിഷയുടെ ക്രൂരമായ കൊലപാതകം നടന്നപ്പോള്. അത്തരം സംഭവങ്ങള് ആവര്‍ത്തിക്കപ്പെടുമ്പോള് അത് ഒറ്റപ്പെട്ടതായി കാണാന് ആകില്ല. ഭയാനകമം വിധം വര്‍ധിച്ചുകൊണ്ടിരിക്കുകയാണ് സ്ത്രീകള്‍ക്ക് നേരെ നേരിട്ടും സൈബര് സ്‌പേസിലും ഉള്ള അതിക്രമങ്ങള്.\nമയക്കുമരുന്നിന്റെ ലഹരിയിലാണ് ചെയ്തത് എന്ന് പല കൊലപാതക, അക്രമ വാര്‍ത്തകള്‍ക്കൊപ്പവും കാണാറുണ്ട്. സമൂഹത്തില് മയക്കുമരുന്നിന്റെ വ്യാപനം വര്‍ദ്ധിക്കുന്നു എന്നതിനെയാണ് അത് അടിവരയിടുന്നത്. ആ കുരുന്നിന്റെ ജീവന് അപകടത്തിലാകും മുന്‍പേ എത്രയും വേഗം കണ്ടെത്തുവാന് പൊലീസിനു ആകട്ടെ. ഇത്തരം സംഭവങ്ങള് നമ്മളുടെ കുരുന്നുകളെ തേടിയെത്താതിരിക്കുവാന് മൗനം വെടിയുക, പ്രതികരിക്കുവാനും ജാഗ്രതയോടെ ഇരിക്കുവാന് തയ്യാറാകുക.\nഹര്‍ത്താല് ദിനത്തില് ബാങ്ക് ആക്രമണം; രണ്ടു പേരെ കസ്റ്റഡിയിലെടുത്തു\nവ്യാജന്മാര്‍ക്ക് പഞ്ഞമില്ലത്ത കേരളത്തില് വ്യാജ ഹര്‍ത്താല്; അക്രമം അഴിച്ചുവിട്ട ഇരുന്നൂറോളം പേരെ കസ്റ്റഡിയിലെടുത്തു; പല സ്ഥലങ്ങളിലും നിരോധനാജ്ഞ\nറെയില്‍വേ ചെയ്തത് ദേശവിരുദ്ധം; സംഘ്‌പരിവാറിനെ പ്രീണിപ്പിക്കാന് വാഗണ് ചുമര് ചിത്രം മാറ്റിയതിനെ രൂക്ഷമായി വിമര്‍ശിച്ച് മുഖ്യമന്ത്രി പിണറായി വിജയന്\nഇന്ത്യന് അമേരിക്കന് ലോയര് നയോമി റാവുവിന്റെ നിയമനത്തിനംഗീകാരം


മത്സ്യബന്ധന ബോട്ടിനു മുന്നിൽ കരണം മറിഞ്ഞ് കൂനൻ തിമിംഗലം; ദൃശ്യങ്ങൾ കൗതുകമാകുന്നു! | Stunning video captures whale bursting through sea\nമത്സ്യബന്ധന ബോട്ടിനു മുന്നിൽ കരണം മറിഞ്ഞ് കൂനൻ തിമിംഗലം; ദൃശ്യങ്ങൾ കൗതുകമാകുന്നു!\nമനോരമ ലേഖകൻ May 14, 2019 03:03 PM IST\nImage Credit: Douglas Croft/Caters News\nപതിവ് ദേശാന്തരഗമനം കഴിഞ്ഞുള്ള കൂനൻ തിമിംഗലത്തിന്റെ (Humpback whale) വരവും സാൽമൺ മത്സ്യങ്ങളുടെ വരവും ഒന്നിച്ചപ്പോഴാണ് അപൂർവ ദൃശ്യങ്ങൾ പിറന്നത്. തിമിംഗല നിരീക്ഷകനായ കേയ്റ്റ് ക്യുമിങ്സും ഫൊട്ടോഗ്രഫറായ ഡഗ്ലസ് ക്രോഫ്റ്റും ചേർന്നാണ് കാനഡയിലെ മൊണ്ടേറേ ബേയിൽ നിന്ന് അപൂർവ ദൃശ്യങ്ങൾ പകർത്തിയത്.\nസാൽമൺ മത്സ്യങ്ങളുടെ വരവായതിനാൽ നിരവധി മത്സ്യബന്ധന ബോട്ടുകളും കടലിലുണ്ടായിരുന്നു. ഇതിനിടയിലായിരുന്നു കൂനൻ തിമിംഗലത്തിന്റെ ഗംഭീര പ്രകടനം. ഒരു മത്സ്യബന്ധന ബോട്ടിനു തൊട്ടുമുന്നിലെത്തിയ കൂനൻ തിമിംഗലം നിരവധി തവണയാണ് കരണം മറിഞ്ഞത്. കടൽ പൊതുവേ ശാന്തമായിരുന്നു. ഈ ബോട്ടിനു സമീപത്തായി പലതവണ കരണം മറിഞ്ഞ ശേഷമായിരുന്നു ബോട്ടിനു തൊട്ടുമുന്നിലെത്തിയുള്ള കൂറ്റൻ തിമിംഗലത്തിന്റെ കുതിച്ചുചാട്ടം. ബോട്ടിനു മുന്നിൽ വലിയ മതിൽ തീർത്തതുപോലെയാണ് ഈ ചിത്രങ്ങൾ കണ്ടാൽ തോന്നുക. ബോട്ടിനുള്ളിൽ അമ്പരന്നിരിക്കുന്ന മത്സ്യത്തൊഴിലാളിയേയും കാണാം.\nമത്സ്യബന്ധന ബോട്ടിനു പിന്നിലുള്ള മറ്റൊരു ബോട്ടിലായിരുന്നു കേയ്റ്റ് ക്യുമിങ്സും ഡഗ്ലസ് ക്രോഫ്റ്റും. അതിനാലാണ് ഇത്ര മനോഹരമായ ദൃശ്യങ്ങൾ പകർത്താനായതെന്ന് ഇവർ പിന്നീട് വ്യക്തമാക്കി. നിരവധിയാളുകൾ ഇപ്പോൾ തന്നെ ഈ ദൃശ്യങ്ങൾ കണ്ടുകഴിഞ്ഞു.


Gold seized in Thiruvananthapuram | തിരുവനന്തപുരത്തെ സ്വർണ്ണക്കടത്ത്, എട്ടരക്കോടിയുടെ സ്വർണ്ണം പിടിച്ചു, കോഴിക്കോട് കമ്മത്തിലൈനിൽ പരിശോധന നടത്തി - Malayalam Oneindia\n33 min ago ''ഇഞ്ചി കൃഷിയൊക്കെ ഒരു അത്ഭുതമായി തോന്നുന്നത് ഇപ്പോഴാണ്'', ഷാജിയെ ട്രോളി പിവി അൻവർ\nUpdated: Sun, Jun 2, 2019, 18:09 [IST]\nകോഴിക്കോട്: തിരുവനന്തപുരം അന്താരാഷ്ട്ര വിമാനത്താവളത്തിലെ സ്വർണക്കടത്തുമായി ബന്ധപ്പെട്ട് കോഴിക്കോട്ടും പരിശോധന. നഗരത്തിലെ പ്രധാന സ്വർണവ്യാപാരകേന്ദ്രമായ കമ്മത്തിലൈനിലെ കടയിലാണ് ഡയറക്ടറേറ്റ് ഓഫ് റവന്യൂ ഇന്റലിജൻസ് സംഘം പരിശോധന നടത്തിയത്. പിപിഎം ജ്വല്ലറി, ഇവരുടെ ആഭരണ നിർമാണശാല എന്നിവിടങ്ങളിലായിരുന്നു പരിശോധന.\nഡിആർഐയുടെ കോഴിക്കോട് യൂണിറ്റിന്റെ നേതൃത്വത്തിൽ നടന്ന പരിശോധനയിൽ കാര്യമായ തെളിവുകളൊന്നും ലഭിച്ചിട്ടില്ലെന്നാണ് വിവരം. കഴിഞ്ഞമാസം 13നാണ് തിരുവനന്തപുരം വിമാനത്താവളത്തിൽ സ്വർണം പിടികൂടിയത്. ദുബായിൽ നിന്നു കൊണ്ടുവന്ന എട്ടരക്കോടി രൂപയുടെ സ്വർണമാണ് പിടിച്ചെടുത്തത്. അന്നുമുതൽ തന്നെ ഡിആർഐ സംഘം മലപ്പുറത്തും കോഴിക്കോട്ടുമുള്ള വിവിധ ജ്വല്ലറികളിൽ പരിശോധന നടത്തിയിരുന്നു.\nമലപ്പുറം- കോഴിക്കോട് അതിർത്തിയായ രാമനാട്ടുകരയിലെ ജ്വല്ലറിയിലും പരിശോധന നടന്നിരുന്നു. സ്വർണക്കടത്തു കേസിലെ മുൻ പ്രതികളെ കേന്ദ്രീകരിച്ചും അന്വേഷണം തുടരുകയാണ്. മലപ്പുറം സ്വദേശിയായ മുഹമ്മദിലിക്കു വേണ്ടിയാണ് സ്വർണ്ണം കൊണ്ടുവന്നതെന്നാണ് ഡിആർഐ കണ്ടെത്തിയത്. മുഹമ്മദലിയുടെ ഉടമസ്ഥതയിലുള്ള ജ്വല്ലറിയുടെ മാനേജർ കൊടുവള്ളി സ്വദേശിയായ ജാസിർ ആണ്. ഇയാൾ ഒളിവിൽപ്പോയതായി സംശയിക്കുന്നു. ഇയാളുടെ വീട്ടിൽ കഴിഞ്ഞദിവസം പരിശോധന നടത്തിയതായി ഡിആർഐ ഉദ്യോഗസ്ഥർ പറഞ്ഞു.\nsmuggling കള്ളക്കടത്ത് gold സ്വർണ്ണം kozhikode കോഴിക്കോട്\nGold seized in Thiruvananthapuram


ഇറാന് ആണവക്കരാര്: യു.എസ്. ഒറ്റപ്പെടുന്നു | Iran US\nഇറാന് ആണവക്കരാര്: യു.എസ്. ഒറ്റപ്പെടുന്നു\nപാരീസ്: യു.എസ്. പിന്മാറിയാലും ഇറാന് ആണവക്കരാറുമായി മുന്നോട്ടുപോകുമെന്ന് കരാറില് ഒപ്പുവെച്ച മറ്റുരാജ്യങ്ങള്. യു.കെ., ഫ്രാന്‍സ്, ചൈന, റഷ്യ, ജര്‍മനി എന്നീ രാജ്യങ്ങളാണ് കരാര് സംരക്ഷിക്കാനുള്ള ശ്രമം നടത്തുമെന്ന് വ്യക്തമാക്കിയത്. അതേസമയം, കരാര് സംരക്ഷിക്കപ്പെട്ടില്ലെങ്കില് യുറേനിയം സമ്പുഷ്ടീകരണം പുനരാരംഭിക്കുമെന്ന് ഇറാന് മുന്നറിയിപ്പുനല്‍കി. ഇറാന് പാര്‍ലമെന്റ് അംഗങ്ങള് ബുധനാഴ്ച യു.എസ്. പതാക കത്തിച്ച് പ്രതിഷേധമറിയിച്ചു.\nആണവനിര്‍വ്യാപനവും പശ്ചിമേഷ്യയുടെ സമാധാനവും ലക്ഷ്യമിട്ട് 2015-ല് ഒപ്പുവെച്ച ഇറാന് ആണവക്കരാറില്‍നിന്ന് പിന്‍വാങ്ങുന്നതായി യു.എസ്. പ്രസിഡന്റ് ഡൊണാള്‍ഡ് ട്രംപ് ചൊവ്വാഴ്ചയാണ് പ്രഖ്യാപിച്ചത്. ഇറാനെതിരേ വീണ്ടും ഉപരോധം ഏര്‍പ്പെടുത്തുമെന്നും ട്രംപ് പറഞ്ഞു.\nയു.എസ്. പിന്മാറുന്നതോടെ കരാറിന്റെ അന്ത്യമാകില്ലെന്ന് ഫ്രഞ്ച് വിദേശകാര്യമന്ത്രി ഴാങ് യീവ്‌സ് ലെ ഡ്രിയാന് പറഞ്ഞു. കരാറിന്റെ ഭാവിസംബന്ധിച്ച് ചര്‍ച്ചചെയ്യാന് ഫ്രാന്‍സ്, ബ്രിട്ടന്, ജര്‍മനി എന്നീ രാജ്യങ്ങളുടെ വിദേശകാര്യമന്ത്രിമാര് തിങ്കളാഴ്ച ഇറാന്‍പ്രതിനിധിയെ കാണുമെന്നും ഴാങ് അറിയിച്ചു. ഫ്രഞ്ച് പ്രസിഡന്റ് എമ്മാനുവല് മാക്രോണ് ഇറാന്‍പ്രസിഡന്റ് ഹസ്സന് റൂഹാനിയെ ഫോണിലൂടെ ബന്ധപ്പെട്ട് കരാറുമായി മുന്നോട്ടുപോകുന്നതിലുള്ള തങ്ങളുടെ പ്രതിബദ്ധത അറിയിക്കുമെന്നും ഴാങ് പറഞ്ഞു. ലോകപോലീസാവാനുള്ള യു.എസ്. നീക്കം സ്വീകാര്യമല്ലെന്ന് ഫ്രഞ്ച് ധനകാര്യമന്ത്രി ബ്രൂണോ ലെ മിയറെയും വ്യക്തമാക്കി.\nട്രംപിന്റെ പ്രഖ്യാപനം അങ്ങേയറ്റം നിരാശപ്പെടുത്തിയതായി റഷ്യന് വിദേശകാര്യമന്ത്രാലയം പ്രസ്താവനയില്‍പറഞ്ഞു. പ്രഖ്യാപനത്തില് അങ്ങേയറ്റം ആശങ്കയുള്ളതായി വ്യക്തമാക്കിയ യു.എന്. സെക്രട്ടറി ജനറല് അന്റോണിയോ ഗുട്ടറസ്, കരാറുമായി മുന്നോട്ടുപോകാന് മറ്റുരാജ്യങ്ങളോട് അഭ്യര്‍ഥിച്ചു. കരാറില് ഉറച്ചുനില്‍ക്കുന്നതായി ചൈനീസ് വിദേശകാര്യമന്ത്രാലയം പ്രസ്താവനയില് അറിയിച്ചു. യു.എസിന്റെ ഉപരോധം അവഗണിച്ച് ഇറാനുമായി നിലവിലുള്ള സാമ്പത്തിക ഇടപാടുകള് തുടരുമെന്നും ചൈന അറിയിച്ചു.\n2015-ലെ കരാറിന്റെ വ്യവസ്ഥകള് പാലിക്കുന്നതില് ഇറാന് വീഴ്ചവരുത്തിയിട്ടില്ലെന്ന് അന്താരാഷ്ട്ര ആണവോര്‍ജ ഏജന്‍സി വ്യക്തമാക്കി. പ്രയോജനം ചെയ്യാത്ത ഭ്രാന്തന് കരാറാണിതെന്ന് യു.എസ്. പ്രസിഡന്റ് ഡൊണാള്‍ഡ് ട്രംപ് നേരത്തേ അഭിപ്രായപ്പെട്ടിരുന്നു.\nയു.എന്നും യു.എസും ഏര്‍പ്പെടുത്തിയ ഉപരോധം പിന്‍വലിക്കുന്നതിനുപകരമായി ഇറാന് അണ്വായുധപദ്ധതികള് നിര്‍ത്തിവയ്ക്കും എന്നതായിരുന്നു 2015-ലെ കരാറിലെ പ്രധാന വ്യവസ്ഥ.


Reliance Infy Wipro Were Among The7Nifty Stocks Which Are Expensive Based On PE Ratio - Malayalam Goodreturns\n» വിപണി കുതിപ്പിലാണ്; എന്നാൽ ഈ7നിഫ്റ്റി സ്റ്റോക്കുകള് ജാഗ്രതയോടെ മാത്രം വാങ്ങുക\nPublished: Wednesday, December 8, 2021, 15:01 [IST]\n1 min ago ജിഡിപി നിരക്ക് മുതല് ഡോളര് സൂചിക വരെ; ഈയാഴ്ച വിപണിയെ സ്വാധീനിക്കാവുന്ന 8 ഘടകങ്ങള് ഇതാ\nഓഹരി വിപണികളില് രണ്ടു ദിവസമായി നേട്ടത്തിന്റെ പാതയിലാണ്. കഴിഞ്ഞ മൂന്നാഴ്ചയില് നേരിട്ട തിരിച്ചടികളിലെ നഷ്ടം, ഭേദപ്പെട്ട രീതിയില് തിരിച്ചു പിടിച്ചു. ഇന്ന് രാവിലെ റിസര്‍വ് ബാങ്ക്, അടിസ്ഥാന പലിശ നിരക്കുകളില് മാറ്റം വരുത്തുന്നില്ലെന്ന് വ്യക്തമാക്കിയതോടെ സൂചികകളും നിര്‍ണായക നിലവാരങ്ങള് പിന്നിട്ടു. ഇതിനിടെ നിഫ്റ്റി ഇൻഡക്സിൽ ഉള്ള ഏഴ് ഓഹരികള്, അവയുടെ മൂല്യത്തിന്റെ അടിസ്ഥാനത്തില് ചെലവേറിയതാണെന്നും തുടര്‍ന്നും ഈ ഓഹരികളിൽ നിക്ഷേപം നടത്തുന്നത് ജാഗ്രതയോടെ വേണമെന്നും വിപണി നിരീക്ഷകര് നിര്‍ദേശിച്ചു.\nപ്രൈസ് ടു ഏര്‍ണിങ് റേഷ്യോ\nഓഹരികളെ നിക്ഷേപത്തിനായി പരിഗണിക്കണമോയെന്ന് വിലയിരുത്തതിന് നിരവധി മാര്‍ഗങ്ങളുണ്ട്. അത്തരത്തില് കമ്പനികളെ അടിസ്ഥാനപരമായ അവലോകനം ചെയ്യുന്നതിനുള്ള ഒരു മാര്‍ഗമാണ് പ്രൈസ് ടു ഏര്‍ണിങ് റേഷ്യോ (P/E) പരിശോധിക്കുന്നത്. പിഇ റേഷ്യോ എന്നും അറിയപ്പെടും. ഇത് ഓഹരി വിലയും ആ കമ്പനിയുടെ വരുമാനവും തമ്മിലുള്ള അനുപാതമാണ്. അതായത്, കമ്പനി നേടുന്ന ആകെ വരുമാനത്തെ ഓഹരിയെണ്ണം കൊണ്ട് ഭാഗിക്കുമ്പോള് ഒരു ഓഹരിയിലു്ള്ള വരുമാനത്തിന്റെ തോത് ലഭിക്കും. ഇതിനെ ഏര്‍ണിങ് പേര് ഷെയര് (EPS) എന്നു പറയുന്നു. ഈ ഇപിഎസിനെ നിലവിലെ ഓഹരി വിലയുമായി താരതമ്യം ചെയ്യുമ്പോള് പിഇ റേഷ്യോ ലഭിക്കും. അതായത്, പിഇ റോഷ്യോ= (ഓഹരി വില/ ഇപിഎസ്) എന്ന രീതിയില് കണക്കാക്കും.\nAlso Read: ഞൊടിയിടയില് ലാഭം 1.14 കോടി; ക്രിപറ്റോ കറന്‍സിയേയും നാണിപ്പിച്ച പെന്നി സ്റ്റോക്ക്; ഇത് കൈവശമുണ്ടോ?\nപിഇ റേഷ്യോ വിലയിരുത്തുന്നത്\nപിഇ റേഷ്യോ അടിസ്ഥാനപ്പെടുത്തി കമ്പനിയെ വിലയിരുത്തുന്നത്് എങ്ങനെയെന്ന് ഒരു ഉദാഹരണത്തിലൂടെ നോക്കാം. രണ്ട് സിമന്റ് കമ്പനികളെ, A എന്നും B എന്നും പരിഗണിക്കുക. കമ്പനി A-യുടെ പിഇ റേഷ്യോ 20 എന്നും കമ്പനി B-യുടേത് 10 ആണെന്നും കരുതുക. എങ്കില് കമ്പനി A-യേക്കാള് കമ്പനി B യുടെ ഓഹരി ആയിരിക്കും മൂല്യത്തിന്റെ അടിസ്ഥാനത്തില് വാങ്ങിക്കാന് ചെലവ് കുറവ്. എങ്കിലും വളര്‍ച്ചയുടെ പാതയിലുള്ള കമ്പനിയാണെങ്കിലോ പുതിയ പദ്ധതികളിലേക്ക് വന്‍തോതില് നിക്ഷേപം നടത്തുകയോ ചെയ്യുന്ന അവസരങ്ങളില് പിഇ റേഷ്യോ ഉയര്‍ന്നു നില്‍ക്കാം. അതിനാല് കഴിഞ്ഞ 10 വര്‍ഷത്തെയെങ്കിലും ഹിസ്റ്റോറിക്കല് പിഇ റേഷ്യോ നോക്കുന്നതും നല്ലതായിരിക്കും.\nപിഇ റേഷ്യോ അടിസ്ഥാനപ്പെടുത്തി എളുപ്പം വരുമാനത്തിന്റെ തോത് മനസിലാക്കാമെങ്കിലും മറ്റ് ചില ഘടകങ്ങള് കൂടി പരിഗണിച്ചാലേ തീരുമാനം കൂടുതല് മികച്ചതാകൂ. ഒരു കമ്പനിക്ക് സമീപഭാവിയില് വരുമാനത്തില് വര്‍ധനവ് നേടാനാവുമെങ്കില് പിഇ റേഷ്യോയെ മാത്രം അടിസ്ഥാനപ്പെടുത്തി അന്തിമ തീരുമാനം എടുക്കുന്നത് ഉചിതമായിരിക്കുകില്ല. അതിനാല് നിലവിലെ കടത്തിന്റെ തോത്, കമ്പനി പ്രവര്‍ത്തിക്കുന്ന മേഖല. ബിസിനസ് ശൈലി, വളര്‍ച്ചാ സാധ്യത ഒക്കെ പരിഗണിച്ചു വേണം ദീര്‍ഘകാല നിക്ഷേപത്തിന് ഏത് ഓഹിര പരിഗണക്കണമെന്ന അന്തിമ തീരുമാനം എടുക്കാവൂ.\nഎച്ച്‌സിഎല് ടെക്‌നോളജീസ്, ടൈറ്റന് കമ്പനി, റിലയന്‍സ് ഇന്‍ഡസ്ട്രീസ്, ഇന്‍ഫോസിസ്, ടിസിഎസ്, വിപ്രോ, ടെക് മഹീന്ദ്ര എന്നി ഓഹരികളുടെ പിഇ റേഷ്യോയാണ് കഴിഞ്ഞ 10 വര്‍ഷത്തെ നിരക്കുമായി താരതമ്യം ചെയ്യുമ്പോള് ഉയര്‍ന്നു നില്‍ക്കുന്നത്. ടാറ്റ ഗ്രൂപ്പിന് കീഴിലുളള ടൈറ്റന് കമ്പനിയുടെ നിലവിലെ പിഇ റേഷ്യോ 85.1-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 50.1-ഉം ആയിരുന്നു. റിലയന്‍സ് ഇന്‍ഡസ്ട്രീസിന്റെ നിലവിലെ പിഇ റേഷ്യോ 23.2-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 15-ഉം ആയിരുന്നു.\nകൂടുതലും ഐടി കമ്പനികള്\nഐടി കമ്പനിയായ എച്ച്‌സിഎല് ടെക്‌നോളജീസിന്റെ നിലവിലെ പിഇ റേഷ്യോ 20.9-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 11.3 ആയിരുന്നു. ഇന്‍ഫോസിസിന്റെ നിലവിലെ പിഇ റേഷ്യോ 28-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 17.5 ഉം ആണ്. ടിസിഎസിന്റെ നിലവിലെ പിഇ റേഷ്യോ 30.4-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 19.8-ഉം ആണ്. വിപ്രോയുടെ നിലവിലെ പിഇ റേഷ്യോ 26.2-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 15.4-ഉം ആണ്. ടെക് മഹാന്ദ്രയുടെ നിലവിലെ പിഇ റേഷ്യോ 21.6-ഉം കഴിഞ്ഞ 10 വര്‍ഷത്തെ ഹിസ്റ്റോറിക്കല് പിഇ 13.6-ഉം ആണ്.\nReliance Infy Wipro Were Among The7Nifty Stocks Which Are Expensive Based On PE Ratio\nStory first published: Wednesday, December 8, 2021, 15:01 [IST]


Lok sabha ldf candidate list ljd jds has no seat: ഇടതുമുന്നണി സ്ഥാനാർത്ഥി പട്ടികയായി; അതൃപ്തി അറിയിച്ച് എല്‍ജെഡിയും ജെഡിഎസും\nഇടതുമുന്നണി സ്ഥാനാർത്ഥി പട്ടികയായി; അതൃപ്തി അറിയിച്ച് എല്‍ജെഡിയും ജെഡിഎസും\nമറ്റ് മുന്നണികള് സീറ്റ് വേണ്ട എന്ന നിലപാട് മുന്‍പേ സ്വീകരിച്ചിരുന്നു. എന്നാല്, എല്‍ജെഡിയും ജെഡിഎസും സീറ്റിനായി താല്‍പര്യം പ്രകടിപ്പിച്ചെങ്കിലും സിപിഎം കര്‍ക്കശമായ നിലപാടെടുക്കുകയായിരുന്നു\nMarch 8, 2019 5:24:05 pm\nതിരുവനന്തപുരം: ലോക്‌സഭാ തിരഞ്ഞെടുപ്പിനുള്ള സ്ഥാനാര്‍ത്ഥി പട്ടികയില് ഇടതുമുന്നണിക്കുള്ളില് അതൃപ്തി. ആകെയുള്ള 20 സീറ്റുകളില് 16 ഇടത്ത് സിപിഎമ്മും നാലിടത്ത് സിപിഐയും മത്സരിക്കും. ജെഡിഎസിനും എല്‍ജെഡിക്കും സീറ്റില്ല. സീറ്റ് ലഭിക്കാത്തതിലുള്ള അതൃപ്തി ഇരു പാര്‍ട്ടികളും തലസ്ഥാനത്ത് ചേര്‍ന്ന ഇടതുമുന്നണി യോഗത്തില് പരസ്യമാക്കി. എന്നാല്, മുന്നണി ബന്ധത്തെ കരുതി തീരുമാനം അംഗീകരിക്കുന്നുവെന്ന് ഇരു കക്ഷികളും മുന്നണി യോഗത്തിനുശേഷം പ്രതികരിച്ചു.\nമറ്റ് മുന്നണികള് സീറ്റ് വേണ്ട എന്ന നിലപാട് മുന്‍പേ സ്വീകരിച്ചിരുന്നു. എന്നാല്, എല്‍ജെഡിയും ജെഡിഎസും സീറ്റിനായി താല്‍പര്യം പ്രകടിപ്പിച്ചെങ്കിലും സിപിഎം കര്‍ക്കശമായ നിലപാടെടുക്കുകയായിരുന്നു. വടകര സീറ്റിലാണ് എല്‍ജെഡിക്ക് നോട്ടമുണ്ടായിരുന്നത്. കോട്ടയം സീറ്റായിരുന്നു ജെഡിഎസ് ലക്ഷ്യം വച്ചിരുന്നത്. നാളെയാണ് സിപിഎം സ്ഥാനാര്‍ത്ഥികളെ ഔദ്യോഗികമായി പ്രഖ്യാപിക്കുക.\nഇന്നത്തെ രാഷ്ട്രീയ സാഹചര്യം കണക്കിലെടുത്ത് പൊതുസമ്മതരായ സ്ഥാനാര്‍ത്ഥികളെയായിരിക്കും ഇടതുപക്ഷ ജനാധിപത്യ മുന്നണി പ്രഖ്യാപിക്കുകയെന്ന് എല്‍ഡിഎഫ് കണ്‍വീനര് എ.വിജയരാഘവന് മാധ്യമങ്ങളോട് പറഞ്ഞു. ഒരു മുന്നണിയില് എല്ലാ രാഷ്ട്രീയ പാര്‍ട്ടികളും തിരഞ്ഞെടുപ്പില് മത്സരിക്കാന് താല്‍പര്യം പ്രകടിപ്പിക്കും. എന്നാല്, നിലവിലെ രാഷ്ട്രീയ സാഹചര്യങ്ങള് കണക്കിലെടുത്ത് വിജയസാധ്യതയുള്ള സ്ഥാനാര്‍ത്ഥികളെ പ്രഖ്യാപിക്കുകയാണ് മുന്നണി ചെയ്യുക. സീറ്റുവിഭജനം കൂട്ടായി എടുത്ത തീരുമാനമാണെന്നും വിജയരാഘവന് മുന്നണി യോഗത്തിനുശേഷമുള്ള വാര്‍ത്താസമ്മേളനത്തില് പ്രതികരിച്ചു.\nതിരഞ്ഞെടുപ്പിന് മുന്‍പുള്ള മണ്ഡലം കണ്‍വെന്‍ഷനുകള് മാര്‍ച്ച് 10 മുതല് ആരംഭിക്കുമെന്നും 20 ന് മുന്‍പ് സംഘാടക സമിതികള്‍ക്ക് രൂപം നല്‍കുമെന്നും അദ്ദേഹം കൂട്ടിച്ചേര്‍ത്തു.\nWeb Title: Lok sabha ldf candidate list ljd jds has no seat\nകുമ്മനം മത്സരരംഗത്തേക്ക്; ചൂടുപിടിച്ച് അനന്തപുരി


film maker ram gopal varma tweets mimi chakrabrathy and nusrath jahans tik tok video | യുവ എംപിമാരായ മിമി ചക്രബർത്തിയേയും നുസ്രത്ത് ജഹാനേയും രാം ഗോപാൽ വർമ്മ പരിഹസിച്ചത് നൃത്ത വീഡിയോ ട്വീറ്റ് ചെയ്ത്; സെക്‌സി ലുക്കിൽ ശരീരവടിവ് കാട്ടിയ 'ഗ്ലാമർ' എംപിമാരുടെ ടിക്ക് ടോക്ക് വീഡിയോയ്ക്ക് വിമർശന ശരം; 'ഭംഗിയുള്ള എംപിമാരെ കാണുന്നതിൽ ആശ്വാസമുണ്ടെന്നും ഇന്ത്യ ശരിക്കും പുരോഗമിക്കുന്നുണ്ടെന്നും' വർമ്മ - MarunadanMalayalee.com\nNov / 202028Saturday\nപിതാവ് നിസാര വോട്ടുകൾക്ക് തോറ്റ മണ്ഡലത്തിൽ മകൾ സ്ഥാനാർത്ഥിയായി എത്തുന്നത് ചരിത്രം തിരുത്താൻ; ബി എസ് സി മാത്തമാറ്റിക്സ് ബിരുദദാരിയായ മീനാക്ഷി തമ്പി ഇടതുപക്ഷത്തിന്റെ പ്രതീക്ഷ; മൂവാറ്റുപുഴ നഗരസഭയിലെ ഏറ്റവും പ്രായംകൂറഞ്ഞ സ്ഥാനാർത്ഥി മറുനാടനോട് മനസ് തുറക്കുന്നു\nനിന്റെ തന്ത കള്ളുകുടിച്ചോ എന്ന് പരിശോധിക്കാനല്ല പൊലീസ് ഇവിടെ ഇരിക്കുന്നത്; നീ മദ്യപിച്ചിട്ടല്ലേടാ വന്നത്; ഇവിടെ ഇങ്ങനെ നീ പോയി പരാതി കൊടുക്ക്! പരാതിക്കാരൻ പ്രകോപിപ്പിച്ചാലും ഇങ്ങനെ പൊലീസുകാർ പെരുമാറരുത്; നെയ്യാർഡാം സംഭവം സേനയ്ക്ക് നാണക്കേട് എന്ന് ഡിഐജിയുടെ റിപ്പോർട്ട്; എ എസ് ഐയ്ക്ക് യൂണിഫോമില്ലാത്തതും വീഴ്ച; പൊലീസുകാരനെതിരെ കൂടതൽ നടപടി വരും\nഅദ്ദേഹം ശരിക്കും ഒരു ദൈവം തന്നെയാണ് ..ഫുട് ബോൾ ദൈവം..മറഡോണക്ക് പകരം വെക്കാൻ ഇനി ഒരാളുണ്ടാവില്ല; മറഡോണയ്ക്കായി കേരളത്തിൽ മ്യൂസിയം ഒരുക്കും; ദൈവത്തിന്റെ ഗോൾ ശില്പമാക്കാമോ എന്ന് അദ്ദേഹം ചോദിച്ചിരുന്നു; നിർഭാഗ്യവശാൽ അന്ന് സാധിച്ചില്ല; മറഡോണയെ കുറിച്ച് ബോബി ചെമ്മണ്ണൂർ മറുനാടനോട്\nനീ നിന്റെ വീട്ടിൽ പോയി ഭർത്താവിനോട്.... മതി! ഒപ്പമുണ്ടായിരുന്ന സ്ത്രീയെ അക്രമിച്ചപ്പോൾ അഡ്വക്കേറ്റ് ഇടപെട്ടു; കമ്മീഷനായി തെളിവെടുപ്പിന് കോടതി നിർദ്ദേശ പ്രകാരം പോയ യുവ അഭിഭാഷകയ്ക്ക് നേരിടേണ്ടി വന്നത് അപമാനത്തിനൊപ്പം സമാനതകളില്ലാത്ത നീതി നിഷേധം; കോൺഗ്രസുകാരനായ വെഞ്ചേമ്പ് സുരേന്ദ്രന്റെ വിക്രിയയ്ക്ക് കുട പിടിച്ച് പുനലൂർ പൊലീസും\nഎട്ടു കോടി വോട്ടുകൾ തട്ടിപ്പെന്ന് തെളിയിച്ചാൽ മാത്രമേ ബൈഡനെ വൈറ്റ് ഹൗസിൽ കയറ്റൂ; വീണ്ടും ഉടക്കുമായി ട്രംപ് രംഗത്ത്; പെനിസൻവാലിയൻ തെരഞ്ഞെടുപ്പു നിയമപോരാട്ടത്തിൽ തിരിച്ചടി കിട്ടിയിട്ടും കസേരയിൽ നിന്നിറങ്ങാൻ മടിച്ച് ട്രംപ് മുമ്പോട്ട്\nഇറാൻ തീരത്തേക്ക് യുദ്ധക്കപ്പലുകൾ നീക്കി അമേരിക്ക; ഇറാന്റെ ന്യൂക്ലിയർ സൈറ്റ് തകർക്കാനുള്ള ഇസ്രയേൽ സമ്മർദ്ദത്തിന് വഴങ്ങാൻ ഒരുങ്ങി ട്രംപ്; എതിർപ്പോടെ സൗദി; ഇറാന്റെ ആണവ പിതാവിനെ കൊന്നത് ഇറാനെ പ്രകോപിച്ച് യുദ്ധം തുടങ്ങാനുള്ള ഇസ്രയേൽ തന്ത്രമെന്നും റിപ്പോർട്ടുകൾ\n'കുഞ്ഞാപ്പു മുസ്ലിമാണ്, അറുമുഖൻ ഖാഫിറും; മുസ്ലിമായ നമ്മൾ ഖാഫിറിന് വോട്ട് ചെയ്യരുത്...അഞ്ച് നേരം നിസ്‌കരിക്കുന്ന കുഞ്ഞാപ്പുവിന് വോട്ട് ചെയ്യണം': മലപ്പുറത്ത് മതം പറഞ്ഞ് വോട്ടുപിടിക്കുന്ന മുസ്ലിം ലീഗ് നേതാവ്; മാപ്പ് പറയിപ്പിച്ച് നാട്ടുകാർ; സമൂഹമാധ്യമങ്ങളിൽ വൈറലായി വീഡിയോ\nഏഴ് വർഷത്തെ വിലക്കിന് ശേഷം ശ്രീശാന്ത് വീണ്ടും ഗ്രൗണ്ടിലേക്ക്; കേരള ക്രിക്കറ്റ് അസോസിയേഷന്റെ പ്രസിഡന്റസ് കപ്പ് മത്സരത്തിൽ എത്തുന്നത് ടൈഗേഴ്സ് ടീമിന്റെ ഭാഗമായി\nഞാൻ കഷ്ടപ്പെട്ട് ജോലിക്ക് കയറി ഈ ശരീരം ഇങ്ങനെ വെച്ചിരിക്കുന്നത് നാല് പേരെ കാണിക്കാനാണ്; വേണമെങ്കിൽ തുണിയില്ലാതെ ഞാൻ ഡ്യൂട്ടി ചെയ്യും നീ ചെയ്യാനുള്ളത് ചെയ്യടാ എന്നും വെല്ലുവിളി; മുഖ്യമന്ത്രിയുടെ പൊലീസ് മെഡൽ നേടിയ ഉദ്യോഗസ്ഥന്റെ പെരുമാറ്റത്തെ കുറിച്ച് യുവാവിന്റെ ഫേസ്‌ബുക്ക് കുറിപ്പ്\nസ്ത്രീകളുടെ ഉന്നമനത്തിന് സംഘടനയുണ്ടാകുന്നത് നല്ലതാണ്; പക്ഷേ അത് അമ്മയെ തകർത്തു കൊണ്ടാകരുത്; നിലപാട് വ്യക്തമാക്കി ഉർവശി\nസത്യവുമായി ഏറ്റുമുട്ടുമ്പോൾ അഹങ്കാരം പരാജയപ്പെടുമെന്ന് പ്രധാനമന്ത്രി ഓർമ്മിച്ചിരിക്കണം; ഇത് ഒരു തുടക്കം മാത്രമാണ് എന്നും രാഹുൽ ഗാന്ധി; കർഷകരുടെ ഇച്ഛാശക്തിക്ക് മുന്നിൽ പൊലീസും കേന്ദ്ര സർക്കാരും മുട്ടുമടക്കിയതിന് പിന്നാലെ ഞാൻ കർഷകർക്കൊപ്പം എന്ന ഹാഷ് ടാഗോടെ കോൺഗ്രസ് നേതാവിന്റെ ട്വീറ്റ്\nപാചക വാതക സിലണ്ടറിൽ നിന്നും പൊള്ളലേറ്റ് ചികിത്സയിലായിരുന്ന നവ വരൻ മരിച്ചു; മരിച്ചത് സൗത്ത് ഇന്ത്യൻ ബാങ്ക് പ്രവിത്താനം ബ്രാഞ്ചിലെ അസിസ്റ്റന്റ് മാനേജറായിരുന്ന സെബിൻ ഏബ്രഹാം: സെബിനെ തേടി മരണമെത്തിയത് വിവാഹം കഴിഞ്ഞ് ഒരു മാസം പിന്നിടുമ്പോൾ\nയുവ എംപിമാരായ മിമി ചക്രബർത്തിയേയും നുസ്രത്ത് ജഹാനേയും രാം ഗോപാൽ വർമ്മ പരിഹസിച്ചത് നൃത്ത വീഡിയോ ട്വീറ്റ് ചെയ്ത്; സെക്‌സി ലുക്കിൽ ശരീരവടിവ് കാട്ടിയ 'ഗ്ലാമർ' എംപിമാരുടെ ടിക്ക് ടോക്ക് വീഡിയോയ്ക്ക് വിമർശന ശരം; 'ഭംഗിയുള്ള എംപിമാരെ കാണുന്നതിൽ ആശ്വാസമുണ്ടെന്നും ഇന്ത്യ ശരിക്കും പുരോഗമിക്കുന്നുണ്ടെന്നും' വർമ്മ\nMay 28, 201905:47 PM IST Permalink\nലോക്‌സഭാ തിരഞ്ഞെടുപ്പിൽ മത്സരിച്ച താര സ്ഥാനാർത്ഥികളിൽ ഏറെ ശ്രദ്ധേ നേടിയവരാണ് ബംഗാളിൽ നിന്നുള്ള യുവ എംപിമാരായ മിമി ചക്രബർത്തിയും നുസ്രത്ത് ജഹാനും. തിരഞ്ഞെടുപ്പ് പ്രചരണ കാലത്ത് സമൂഹ മാധ്യമത്തിലടക്കം തങ്ങൾ ലൈംഗികാധിക്ഷേപങ്ങൾക്ക് ഇരയായി എന്ന് ഇരുവരും വെളിപ്പെടുത്തിയതിന് പിന്നാലെയാണ് ഇരുവരേയും പരിഹസിച്ച് ചലച്ചിത്ര സംവിധായകൻ രാം ഗോപാൽ വർമ്മ രംഗത്തെത്തിയത്. മിമിയും നുസ്രത്തും ഒന്നിച്ച് നൃത്തം ചെയ്യുന്ന ടിക്ക് ടോക്ക് വീഡിയോയാണ് വർമ്മ തന്റെ ഔദ്യോഗിക ട്വിറ്റർ അക്കൗണ്ടിലൂടെ പങ്കുവെച്ചത്.\nബംഗാളിൽ തൃണമൂൽ കോൺഗ്രസിന്റെ ടിക്കറ്റിൽ മത്സരിച്ച് വിജയിച്ചവരാണ് ഇരുവരും. ട്വിറ്ററിൽ രാം ഗോപാൽ വർമ്മയുടെ വരികളിങ്ങനെ: 'വൗ വൗ വൗ.. ബംഗാളിലെ പുതിയ എംപിമാർ. മിമി ചക്രബർത്തിയും നുസ്രത്ത് ജഹാനും. കാണാൻ ഭംഗിയുള്ള എംപിമാരെ കാണുന്നതിൽ ആശ്വാസം. ഇന്ത്യ ശരിക്കും പുരോഗമിക്കുന്നുണ്ട്.' ഇരുവരും നൃത്തം ചെയ്യുന്ന വീഡിയോയും ഒപ്പം പങ്കുവെച്ചിരുന്നു.\nലോക്‌സഭാ തിരഞ്ഞെടുപ്പ് വേളയിൽ ഏറെ ചർച്ച ചെയ്യപ്പെട്ട പേരുകളാണ് മിമിയുടേയും നുസ്രത്തിന്റേയും. സ്ഥാനാർത്ഥിത്വം പ്രഖ്യാപിച്ച അന്നു മുതൽ കടുത്ത ലൈംഗിക അധിക്ഷേപങ്ങൾക്കാണ് ഇരുവരും വിധേയരായത്. സംസ്ഥാനത്തിന്റെ വിവിധ ഭാഗങ്ങളിൽ നിന്നു നേരിട്ടും സമൂഹമാധ്യമങ്ങളിലൂടെയും വ്യാപകമായി ലൈംഗികാധിക്ഷേപങ്ങളുണ്ടായി. മിമിയും നുസ്രത്ത് ജഹാനും ഒരുമിച്ചു നൃത്തം ചെയ്യുന്ന വിഡിയോ പോസ്റ്റ് ചെയ്തു കൊണ്ട് 'നിങ്ങൾ മേൽവസ്ത്രം ഊരി നൃത്തം ചെയ്താലും ഞങ്ങൾ വോട്ട് ചെയ്യില്ലെന്നാണ്' സമൂഹമാധ്യമങ്ങളിൽ എതിരാളികൾ കുറിച്ചിട്ടത്.\nസൽവാർ ധരിച്ചു പ്രചാരണത്തിനെത്തിയ മിമിക്ക് വൻ അധിക്ഷേപമാണ് പ്രതിപക്ഷ പാർട്ടികളിൽ നിന്നു നേരിടേണ്ടി വന്നത്. പിന്നിടങ്ങോട്ട് ജീൻസ് ധരിച്ചായി പ്രചാരണം. 'സൽവാറുടുത്തു വന്നാലും സാരിയുടുത്തു വന്നാലും ഞാൻ പ്രവർത്തിക്കും. പക്ഷേ ജീൻസിട്ടു വന്നാലുടൻ ഞാൻ വേറൊരു വ്യക്തിയാകുമോ ? എന്ന മിമിയുടെ ചോദ്യം വൈറലാവുകയും ചെയ്തു.\nസാരിയുടുത്ത് പുഷ് അപ് ചെയ്ത് ബോളിവുഡ് നടി; ഗുൽ പനാഗിന്റെ വർക്കൗട്ട് വീഡിയോ വൈറൽ\nമഹാമാരി കാലത്ത് പോലും നമ്മളെ പട്ടിണി കിടക്കാതെ കാത്തുസംരക്ഷിച്ചവരോടാണ് ഇങ്ങനെ ചെയ്യുന്നത്; അവർക്കൊപ്പം ഇരുന്ന് സംസാരിക്കാനാകില്ലേ; കർഷകർക്ക് നേരെ ജലപീരങ്കി പ്രയോഗിച്ച സംഭവത്തിൽ പ്രതികരിച്ച് നടി വാമിഖ ഗബ്ബി\nസൈബർ സഖാക്കളുടെ അവസ്ഥ ജാലിയൻ കണാരന് തുല്യം; ക്ഷേമ പെൻഷൻ സംബന്ധിച്ച ഇടത് തള്ളുകളെ പൊളിച്ചടുക്കി ആലപ്പുഴ ഡിസിസി അധ്യക്ഷൻ എം.ലിജു\nനാദിർഷായുടെ മകൾ ആയിഷയുടെ വിവാഹ നിശ്ചയം; സജീവ സാന്നിധ്യമായി ദിലീപും കാവ്യാമാധവനും മീനാക്ഷിയും\nചെന്നിത്തല ഹരിപ്പാട്ട് മത്സരിച്ചാൽ തോൽപിക്കാൻ നീക്കം; ഉമ്മൻ ചാണ്ടിക്ക് മുഖ്യമന്ത്രിയാകാൻ കഴിഞ്ഞില്ലെങ്കിൽ കെ സി വേണുഗോപാലിന് മുഖ്യനാകണം; പി.ടി.തോമസിനെ മന്ത്രിയാക്കാൻ ചരട് വലി; ബാർകോഴക്കേസ് സജീവമാക്കിയതടക്കം ചെന്നിത്തലയ്ക്ക് എതിരെ വൻഗൂഢാലോചന എന്ന് മാധ്യമ പ്രവർത്തകൻ മാർട്ടിൻ മേനാച്ചേരി\nഅബുദാബിയിൽ വാഹനപാകടത്തിൽ ഉറ്റ സുഹൃത്തുക്കളായ മലയാളികൾ മരിച്ചു; അപകടം ട്രക്കുമായി കൂട്ടിയിടിച്ച്\nഎന്തിനാണ് കിഫ്ബി ആൾസോ അണ്ടർ ദ റഡാർ എന്ന് തലക്കെട്ട് കൊടുക്കണമെന്ന് പറഞ്ഞ് എന്തിനാണ് ഇഡി മാധ്യമങ്ങൾക്ക് മെസേജ് അയച്ചത്; എൻഫോഴ്സമെന്റ് ഡയറക്ടറേറ്റ് ബിജെപിയുടെ രാഷ്ട്രീയ ഉപകരണമായി അധഃപതിച്ചുവെന്ന് ധനമന്ത്രി തോമസ് ഐസക്\nലൈഫ് മിഷൻ അഴിമതിയുമായി ബന്ധപ്പെട്ട തുടരന്വേഷണത്തിൽ വാട്സ്ആപ്പ് സന്ദേശങ്ങൾ അനിവാര്യം; ശിവശങ്കറുടേയും സ്വപ്‌നയുടേയും സിഎക്കാരന്റേയും ചാറ്റുകൾ ആവശ്യപ്പെട്ട് വിജിലൻസും കോടതിയിൽ; അടുത്ത ഘട്ടത്തിലേക്ക് അന്വേഷണം നീട്ടാൻ തെളിവുകൾ അനിവാര്യമെന്ന് വിജിലൻസ്\nധാർഷ്ട്യക്കാരനും സർവാധിപതിയുമായ മുഖ്യമന്ത്രിക്ക് കീഴിൽ പ്രബുദ്ധകേരളം ശ്വാസം മുട്ടുന്നു; ഇത് പോലെ ജനങ്ങൾ വഞ്ചിതരായ കാലഘട്ടം ഉണ്ടായിട്ടില്ല; എല്ലാ കാര്യത്തിലും ജാഗ്രതക്കുറവ് പറയുന്ന സിപിഎമ്മിന് പറ്റിയ ഏറ്റവും വലിയ ജാഗ്രതക്കുറവാണ് കേരളത്തിന്റെ മുഖ്യമന്ത്രിയാക്കിയതാണെന്ന് മുല്ലപ്പള്ളി\nബീഹാറിലെ തെരഞ്ഞെടുപ്പിൽ ഏറ്റ തിരിച്ചടിയിൽ നിന്നും പാഠം പഠിക്കണം; ജയിക്കുമെന്ന് ഉറപ്പുള്ള കുറച്ചു സീറ്റുകളിൽ മത്സരിച്ചാൽ മതിയെന്ന് രാഹുലിനോട് കോൺഗ്രസുകാർ\nകസ്റ്റംസിൽ സിപിഎം ഫ്രാക്ഷൻ; രവീന്ദ്രനെ ചോദ്യം ചെയ്താൽ മുഖ്യമന്ത്രിയുടെ പങ്ക് പുറത്തു വരും; സ്വർണക്കടത്തിൽ കസ്റ്റംസ് ഉദ്യോസ്ഥർക്കും പങ്കുണ്ടെന്നും ബിജെപി അധ്യക്ഷൻ; ഇതിൽ ചിലർ മുഖ്യമന്ത്രിയുടെ അഡീഷ്ണൽ പിഎയുടെ ബന്ധുക്കളാണെന്ന് ആരോപിച്ച് സുരേന്ദ്രൻ; ഡെപ്യൂട്ടി കമ്മീഷണർമാരെ ചോദ്യം ചെയ്തുവെന്നും റിപ്പോർട്ട്; കള്ളനെ കണ്ടെത്താൻ എൻഐഎ\nവാക്സിൻ ഉത്പാദനംവിലയിരുത്താൻ പ്രധാനമന്ത്രി നരേന്ദ്ര മോദി നേരിട്ടെത്തി; കോവഡിനെ പിടിച്ചുകെട്ടുമെനെന് മോദിയുടെ പ്രഖ്യാപനം\nതിരുവമ്പാടി ദേവസ്വം സെക്രട്ടറി പ്രഫ. എം.മാധവൻ കുട്ടി അന്തരിച്ചു\nരാജ്യത്ത് ആകെയുള്ള ആക്ടീവ് കേസുകളിൽ 77 ശതമാനവും 10 സംസ്ഥാനങ്ങളിൽ; ഇതിൽ 33 ശതമാനവും മഹാരാഷ്ട്രയിലും കേരളത്തിലും മാത്രം; കോവിഡ് രോഗികളുടെ എണ്ണം ഒരു കോടി കടക്കാൻ ഇനി ദിവസങ്ങൾ മാത്രം; രോഗമുക്തി കൂടുന്നത് ഇന്ത്യയ്ക്ക് ആശ്വാസം\nകുതിച്ചുയർന്ന് ഇന്ധനവില; പെട്രോളിന് 24 പൈസയും ഡീസലിന് 28 പൈസയും കൂടി; വില കൂടുന്നത് 10 ദിവസത്തിനിടെ എട്ടാം തവണ\nക്രൂഡ് ഓയിൽ വില ഡോളറിന് 125 ഡോളറായിരുന്നപ്പോൾ കേരളത്തിലെ പെട്രോൾ വില ലിറ്ററിന് 75 രൂപ; ഇന്ന് രാജ്യാന്തര വിപണിയിലെ വില വെറും 48 ഡോളർ; കേരളത്തിൽ പെട്രോളിന് കൊടുക്കേണ്ടത് 83 രൂപയിൽ അധികവും; വീണ്ടും ഇന്ധന വില കുതിച്ചുയരുമ്പോൾ\nമുംബൈ ഭീകരാക്രമണത്തിന്റെ മുഖ്യസൂത്രധാരൻ സാജിദ് മിറിനെ കുറിച്ച് വിവരം നൽകുന്നവർക്ക് 37 കോടി പ്രതിഫലം; ഭീകരാക്രമണം നടന്ന് 12 വർഷത്തിന് ശേഷം യുഎസിന്റെ പ്രഖ്യാപനം\nസ്വപ്‌നയുടെ ശബ്ദ സന്ദേശത്തിൽ ക്രൈംബ്രാഞ്ചിനെ വെട്ടിലാക്കി സിങ്കവും കസ്റ്റംസും ലക്ഷ്യമിടുന്നത് കേസ് രജിസ്റ്റർ ചെയ്തുള്ള അന്വേഷണം; ചോദ്യം ചെയ്യലിന് കോടതി അനുമതി നിർബന്ധമെന്ന തിരിച്ചറിവിലേക്ക് കേരളാ പൊലീസ്; ശബ്ദരേഖാ വിവാദത്തിൽ അന്വേഷണം പ്രതിസന്ധിയിലേക്ക്; കരുതലോടെ നീങ്ങാൻ അന്വേഷണ സംഘം\nകൃഷി ചെയ്യുന്നവർക്ക് ഏക്കറിന് 30,000 രൂപവരെ സബ്സിഡി; പപ്പായയുടെ കറയിൽനിന്ന് ആദായമുണ്ടാക്കാം എന്നതിന് പ്രചാരമായതോടെ കേരളത്തിൽ ഒരുങ്ങിയത് 250 ഏക്കറിലെ പപ്പായ കൃഷി; . കിലോയ്ക്ക് 135 രൂപ വരെ ലഭിക്കുമെന്ന് കമ്പനി; പപ്പായക്കർഷകരുടെ കമ്പനി മലപ്പുറത്ത് ഉടൻ\nഇഡിക്ക് കിട്ടിയ രഹസ്യ വിവരങ്ങളും സന്ദേശങ്ങളുമെല്ലാം സിപിഎം കേന്ദ്ര നേതൃത്വത്തിനും പരാതിയായി ലഭിച്ചു; വടകരയിലെ ബിനാമി സ്വത്തുക്കളിൽ പാർട്ടിക്കും സംശയം; മെഡിക്കൽ കോളേജിൽ നിന്ന് രവീന്ദ്രനെ ഡിസ്ചാർജ്ജ് ചെയ്തത് യെച്ചൂരിയുടെ ഉഗ്രശാസനത്തിന് ശേഷമെന്ന് റിപ്പോർട്ട്; ശിവശങ്കറിന് പിന്നാലെ മുഖ്യമന്ത്രിയുടെ അതിവിശ്വസ്തനേയും പാർട്ടി കൈയൊഴിയുന്നു; പിന്നിൽ ബേബി ഇഫക്ട്\nസോളർ കേസിൽ ഇരയെ കൊണ്ട് ഓരോന്നു പറയിപ്പിക്കുകയും എഴുതിപ്പിക്കുകയും ചെയ്തതിനു പിന്നിൽ ഗണേശ്‌കുമാർ! ഇരയുടെ താമസം കാർപാലസ് ഉടമയുടെ വീട്ടിലെന്ന റിപ്പോർട്ടിന് പിന്നാലെ പിള്ളയുടെ അനന്തരവന്റെ തുറന്നു പറച്ചിൽ; നടിയെ ആക്രമിച്ച കേസിൽ സെക്രട്ടറിയുടെ അറസ്റ്റിന് പിന്നാലെ പത്തനാപുരം എംഎൽഎയ്ക്ക് വിനയായി ശരണ്യാ മനോജിന്റെ വെളിപ്പെടുത്തലും; സോളാറിലെ വില്ലൻ ആര്?\nഅപകടത്തിൽ പരുക്കേറ്റ് ചികിത്സയ്‌ക്കെത്തുന്നവരുടെ അവയവങ്ങൾ അനധികൃതമായി നീക്കം ചെയ്യും; മസ്തിഷ്‌ക മരണം സംഭവിച്ചവരുടെയും മറ്റും അവയവങ്ങൾ എടുക്കുന്നത് ബന്ധുക്കളെ വ്യാജ സമ്മത പത്രത്തിൽ ഒപ്പിടുവിച്ച ശേഷം: ഡോക്ടർമാർ അടക്കം ആറു പേർ അറസ്റ്റിൽ\nഅമേരിക്കയേയും ഇറ്റലിയേയും പഴി പറഞ്ഞ് മടുത്ത ചൈന ഇപ്പോൾ പഴിക്കുന്നത് ഇന്ത്യയെ; കൊറോണാ വൈറസ് ഉണ്ടായത് ഇന്ത്യയിലെന്ന് ചൈനയുടെ പുതിയ കണ്ടു പിടിത്തം; ഇന്ത്യയെ ചാരി മുഖം കാക്കാനുള്ള ചൈനീസ് നീക്കത്തെ ഒറ്റക്കെട്ടായി എതിർത്തു ലോകം\nഇറാന്റെ ആണവപദ്ധതിയുടെ തലതോട്ടപ്പനായ ശാസ്ത്രജ്ഞൻ ഭീകരാക്രമണത്തിൽ കൊല്ലപ്പെട്ടു; ടെഹ്‌റാനിൽ കാറിൽ സഞ്ചരിക്കവേ ഭീകരരുടെ വെടിയേറ്റ് ജീവൻ വെടിഞ്ഞത് മൊഹ്‌സീൻ ഫക്രിസാദെ; തിരിച്ചടിക്കിടെ അംഗരക്ഷകനും കൊല്ലപ്പെട്ടു; ആക്രമണത്തിന് പിന്നിൽ ഇസ്രയേലെന്ന് ഇറാൻ; ഒന്നുമറിഞ്ഞില്ലെന്ന് ഇസ്രയേലും


പളനിസ്വാമി സർക്കാരിനെ മറിച്ചിടുമെന്ന് ടി.ടി.വി. ദിനകരൻ-AIADMK, TTV Dinakaran says he will bring down govt\nതനിക്കൊപ്പം ഇപ്പോഴും 21 എംഎൽഎമാരുണ്ടെന്നും അദ്ദേഹം അവകാശപ്പെട്ടു\nചെന്നൈ: എടപ്പാടി പളനിസ്വാമി സർക്കാരിനെ പുറത്താക്കുമെന്ന് ടി.ടി.വി.ദിനകരൻ. സർക്കാർ ന്യൂനപക്ഷമായിട്ടും ഗവർണർ നടപടി സ്വീകരിക്കുന്നില്ലെന്നും ദിനകരൻ പറഞ്ഞു. അണ്ണാ ഡിഎംകെയിൽനിന്നു ദിനകരനെയും ശശികലയെയും പുറത്താക്കിയതിനു പിന്നാലെയാണ് ദിനകരന്‍റെ പ്രതികരണം.\nതനിക്കൊപ്പം ഇപ്പോഴും 21 എംഎൽഎമാരുണ്ടെന്നും അദ്ദേഹം അവകാശപ്പെട്ടു. എത്രയും വേഗം പളനിസാമി സർക്കാർ രാജിവയ്ക്കണം. ഇല്ലെങ്കിൽ സർക്കാരിനെ മറിച്ചിടാനും മടിക്കില്ലെന്ന് ദിനകരൻ ഭീഷണി മുഴക്കി. ജനറൽ കൗണ്‍സിൽ യോഗത്തിൽ എടുത്ത തീരുമാനങ്ങൾ നിയമവിരുദ്ധമാണ്. ഇതിനെ കോടതിയിൽ ചോദ്യം ചെയ്യുമെന്നും ദിനകരൻ പറഞ്ഞു.\nതമിഴ്നാട്ടിൽ ഭരണകക്ഷിയായ അണ്ണാ ഡിഎംകെയുടെ ജനറൽ സെക്രട്ടറി സ്ഥാനത്ത് നിന്ന് വി.കെ.ശശികലയെ നീക്കാൻ ജനറൽ കൗണ്‍സിൽ യോഗത്തിൽ തീരുമാനിച്ചിരുന്നു. അന്തരിച്ച മുൻ മുഖ്യമന്ത്രിയും പാർട്ടി ജനറൽ സെക്രട്ടറിയുമായിരുന്ന ജയലളിതയുടെ ഓർമ്മയ്ക്കായി ജനറൽ സെക്രട്ടറി സ്ഥാനം ഒഴിച്ചിടാനും തീരുമാനമായി.\nഒ.പനീർശെൽവം വിഭാഗവും എടപ്പാടി പളനിസ്വാമി വിഭാഗവും തമ്മിലുണ്ടാക്കിയ സമവായത്തിലാണ് ധാരണ. പാർട്ടിയുടെ പരമോന്നത പദവി ഒഴിച്ചിട്ടതിന് ഒപ്പം പാർട്ടി ചുമതല ഒ.പനീർശെൽവത്തിന് കൈമാറി. എടപ്പാടി പളനിസ്വാമി മുഖ്യമന്ത്രിയായി തുടരും. ജനറൽ സെക്രട്ടറിയുടെ എല്ലാ ചുമതലകളും അണ്ണാ ഡിഎംകെ സ്റ്റിയറിംഗ് കോർഡിനേറ്ററായ ഒ.പനീർശെൽവത്തിന് നൽകും.


World cup:4Lakh applications for India- Pak thriller - Malayalam MyKhel\n» വിവാദം ആവേശം കുറച്ചില്ല, ഇന്ത്യ- പാക് ക്ലാസിക്കിന്റെ ടിക്കറ്റിന് അപേക്ഷിച്ചവര് ലക്ഷങ്ങള്!!\nPublished: Thursday, February 21, 2019, 11:12 [IST]\nടിക്കറ്റിനായി4ലക്ഷം അപേക്ഷകര് | Oneindia Malayalam\nദുബായ്: പുല്‍വാമ ഭീകരാക്രമണത്തെ തുടര്‍ന്ന് ഇംഗ്ലണ്ടില് നടക്കാനിരിക്കുന്ന ഇന്ത്യ- പാകിസ്താന് മല്‍സരം അനിശ്ചിതത്വത്തിലാണെങ്കിലും കളി കാണാന് അപേക്ഷ നല്‍കിയവര് ലക്ഷക്കണക്കിന് പേരാണ്. ജൂണ് 16നാണ് ചിരവൈരികളായ ഇന്ത്യയും പാകിസ്താനും ലോകകപ്പിന്റെ പ്രാഥമിക റൗണ്ടില് മുഖാമുഖം വരുന്നത്. മാഞ്ചസ്റ്ററിലെ ഓള്‍ഡ് ട്രാഫോര്‍ഡ് സ്റ്റേഡിയമാണ് വമ്പന് പോരിന് വേദിയാവുക.\nപുല്‍വാമയിലുണ്ടായ ഭീകരാക്രമണത്തില് ഇന്ത്യയുടെ 40 സൈനികരാണ് വധിക്കപ്പെട്ടത്. ഇതേ തുടര്‍ന്ന് ലോകകപ്പില് പാകിസ്താനുമായി ഇന്ത്യ കളിക്കരുതെന്ന് പല മുന് താരങ്ങളും ആവശ്യപ്പെട്ടിരുന്നു. എന്നാല് മല്‍സരം മുന് നിശ്ചയിച്ച പ്രകാരം തന്നെ നടക്കുമെന്നായിരുന്നു ഐസിസിയുടെ പ്രതികരണം.\nഇന്ത്യയും പാകിസ്താനും തമ്മിലുള്ള ലോകകപ്പ് പോരാട്ടം നേരില് കാണാന് നാലു ലക്ഷം പേരാണ് ടിക്കറ്റിനു വേണ്ടി അപേക്ഷ നല്‍കിയിരിക്കുന്നതെന്ന് ടൂര്‍ണമെന്റ് ഡയറക്ടര് സ്റ്റീവ് എല്‍വേര്‍ത്തി അറിയിച്ചു. ലണ്ടനില് ഒരു പ്രൊമോഷണല് ചടങ്ങിലാണ് അദ്ദേഹം ഇക്കാര്യം പറഞ്ഞത്. ലോര്‍ഡ്‌സില് നടക്കാനിരിക്കുന്ന ലോകകപ്പിന്റെ ഫൈനലിന്റെ ടിക്കറ്റിനു വേണ്ടി പോലും ഇത്രയുമധികം അപേക്ഷകള് തങ്ങള്‍ക്കു ലഭിച്ചിട്ടില്ലെന്ന് എല്‍വേര്‍ത്തി വ്യക്തമാക്കി.\nകണി കാണാവുന്നത് 25,000 പേര്‍ക്ക് മാത്രം\nഇന്ത്യയും പാകിസ്താനും തമ്മില് ഓള്‍ഡ് ട്രാഫോര്‍ഡില് നടക്കാനിരിക്കുന്ന മല്‍സരം നേരില് കാണാന് 25,000 പേര്‍ക്ക് മാത്രമേ അവസരമുള്ളൂ. അതിനിടെയാണ് 40,000 പേര് അപേക്ഷ നല്‍കിയത്.\nസ്റ്റേഡിയത്തില് ഉള്‍ക്കൊള്ളാവുന്ന കാണികളേക്കാള് ഇരട്ടിയോളം പേരാണ് ഇപ്പോള് ടിക്കറ്റിനായി അപേക്ഷിച്ചിരിക്കുന്നത്. അതുകൊണ്ടു തന്നെ പകുതിയോളം പേര്‍ക്ക് നിരാശരാവേണ്ടി വരുമെന്നും എല്‍വേര്‍ത്തി പറഞ്ഞു.\nഫൈനലിന് മൂന്നു ലക്ഷത്തില് താഴെ അപേക്ഷകര്\nലോര്‍ഡ്‌സില് നടക്കാനിരിക്കുന്ന ലോകകപ്പ് ഫൈനലിന്റെ ടിക്കറ്റിനു വേണ്ടി 2.60- 2.70 ലക്ഷത്തിനുമിടയില് ആളുകളാണ് അപേക്ഷ നല്‍കിയിരിക്കുന്നത്. ലോകകപ്പിലെ മറ്റൊരു ശ്രദ്ധേയമായ പോരാട്ടമായ ഇംഗ്ലണ്ട്- ഓസ്‌ട്രേലിയ മല്‍സരത്തിന് 2.30-2.40 ലക്ഷം പേരും ടിക്കറ്റിനായി രംഗത്തുണ്ട്. ഇവയുമായി താരതമ്യം ചെയ്യുമ്പോള് ഇന്ത്യ-പാക് പോരാട്ടത്തിനായി എത്രത്തോളം ആകാംക്ഷയോടെയാണ് ആരാധകര് കാത്തിരിക്കുന്നതെന്ന് അപേക്ഷകരുടെ എണ്ണം തെളിയിക്കുന്നു. വളരെ വലിയ മല്‍സരമാണിത്. ലോകകപ്പിന്റെ ഫൈനലിലും ഇരുടീമും ഏറ്റുമുട്ടാനുള്ള സാധ്യതയും തള്ളിക്കളയാനാവില്ലെന്ന് എല്‍വേര്‍ത്തി വ്യക്തമാക്കി.\nമല്‍സരം റദ്ദാക്കില്ലെന്ന് ഐസിസി\nഇന്ത്യ- പാകിസ്താന് ലോകകപ്പ് മല്‍സരം റദ്ദാക്കണമെന്ന തരത്തിലുള്ള ആവശ്യം ശക്തമാണെങ്കിലും അതു പ്രാവര്‍ത്തികമല്ലെന്ന് കഴിഞ്ഞ ദിവസം ഐസിസി മേധാവി ഡേവ് റിച്ചാര്‍ഡ്‌സന് വ്യക്തമാക്കിയിരുന്നു. ടൂര്‍ണമെന്റിലെ ഒരു മല്‍സരവും മാറ്റാനോ, റദ്ദാക്കാനോ കഴിയില്ല. നേരത്തേ നിശ്ചയിച്ച പ്രകാരം തന്നെ മല്‍സരങ്ങള് നടക്കുമെന്നും റിച്ചാര്‍ഡ്‌സന് വ്യക്തമാക്കിയിരുന്നു.\nഐസിസിയുടെ ഇതേ നിലപാട് തന്നെയാണ് ബിസിസിഐക്കുമുള്ളത്. വരുന്ന മല്‍സരം റദ്ദാക്കിയാലും ലോകകപ്പിന്റെ സെമിയിലോ, ഫൈനലിലോ ഇരുടീമും വീണ്ടും നേര്‍ക്കുനേര് വന്നാല് ഇന്ത്യ എങ്ങനെ പിന്‍മാറുമെന്നും ഒരു ബിസിസിഐ ഒഫീഷ്യല് ചോദിച്ചിരുന്നു.\nRead more about: world cup india pakistan ticket ഇന്ത്യ പാകിസ്താന് ടിക്കറ്റ്\nStory first published: Thursday, February 21, 2019, 11:12 [IST]